യുപി ബലാത്സംഗം; പെണ്‍കുട്ടിയുടെ കണ്ണുകള് ചൂഴ്‌ന്നെടുത്തിട്ടില്ല, പിതാവിന്റെ ആരോപണം തള്ളി പൊലീസ് | minor girl gang raped cops deny family's eyes gouged tongue slit claim\nയുപി ബലാത്സംഗം; പെണ്‍കുട്ടിയുടെ കണ്ണുകള് ചൂഴ്‌ന്നെടുത്തിട്ടില്ല, പിതാവിന്റെ ആരോപണം തള്ളി പൊലീസ്\n''കുട്ടിയുടെ നാക്ക് പിഴുതെടുത്തതായോ കണ്ണുകള് ചൂഴ്‌ന്നെടുത്തതായോ പോസ്റ്റ്‌മോര്‍ട്ടം റിപ്പോര്‍ട്ടില് പറയുന്നില്ല...''\nLucknow, First Published Aug 16, 2020, 3:47 PM IST\nലഖ്നൗ: ഉത്തര്‍പ്രദേശില് ബലാത്സംഗം ചെയ്ത് കൊലപ്പെടുത്തിയ 13കാരിയുടെ മൃതദേഹം കണ്ടെത്തിയത് കണ്ണുകള് ചൂഴ്ന്ന് നാവ് മുറിച്ചെടുത്ത നിലയിലായിരുന്നുവെന്ന പിതാവിന്റെ ആരോപണം നിഷേധിച്ച് പൊലീസ്. പെണ്‍കുട്ടിയുടെ പോസ്റ്റ്‌മോര്‍ട്ടം റിപ്പോര്‍ട്ടം ബലാത്സംഗം നടന്നതായി വ്യക്തമാക്കുന്നുണ്ട്. എന്നാല് കുട്ടിയുടെ കണ്ണുകളും നാക്കും ഛേദിച്ചതായി റിപ്പോര്‍ട്ടില് പറയുന്നില്ല.\n''കുട്ടിയുടെ നാക്ക് പിഴുതെടുത്തതായോ കണ്ണുകള് ചൂഴ്‌ന്നെടുത്തതായോ പോസ്റ്റ്‌മോര്‍ട്ടം റിപ്പോര്‍ട്ടില് പറയുന്നില്ല. കണ്ണില് പോറലുകളുണ്ട്. ഇത് കരിമ്പിന്റെ ഇലകൊണ്ട് മുറിഞ്ഞതാണെന്നും റിപ്പോര്‍ട്ട് വ്യക്തമാക്കുന്നു'' ലഖിംപൂര് ഖേരി എസ്പി സതേന്ദ്ര കുമാര് പറഞ്ഞു.\nബലാത്സംഗത്തിനുശേഷം ശ്വാസംമുട്ടിച്ചുകൊന്നതാണെന്നും റിപ്പോര്‍ട്ടില് പറയുന്നുണ്ടെന്ന് ഡെപ്യുട്ടി സുപ്രണ്ട് ഓഫ് പൊലീസ് അഭിഷേക് പ്രതാപ് പറഞ്ഞു. സംഭവത്തില് അപലപിച്ച ബിഎസ്പി നേതാവ് മായാവതി ഭരണപക്ഷമായ ബിജെപി ട്വിറ്ററിലൂടെ കടുത്ത ഭാഷയില് വിമര്‍ശിച്ചു.\nഭീം ആര്‍മി നേതാവ് ചന്ദ്രശേഖര് ആസാദും സംഭവത്തില്‍സ ആദിത്യനാഥ് സര്‍ക്കാരിനെതിരെ രംഗത്തെത്തി. ബിജെപി സര്‍ക്കാരിന് കീഴില് ദളിതുകള്‍ക്കതിരായ അതിക്രമം ഏറിവരികയാണെന്ന് അദ്ദേഹം കുറ്റപ്പെടുത്തി.\nഅറസ്റ്റിലായ പ്രതിയുടെ കരിമ്പ് പാടത്ത് നിന്നാണ് മൃതദേഹം കണ്ടെടുത്തത്. വെള്ളിയാഴ്ച മുതലാണ് പെണ്‍കുട്ടിയെ കാണാതായത്. തിരച്ചിലില് കരിമ്പ് പാടത്ത് നിന്ന് പെണ്‍കുട്ടിയുടെ മൃതദേഹം ലഭിക്കുകയായിരുന്നു. കഴിഞ്ഞയാഴ്ച ഹാപ്പുരില് ആറുവയസ്സുകാരിയും ബലാത്സംഗത്തിനിരയായിരുന്നു.\nLast Updated Aug 16, 2020, 3:47 PM IST


ഫേസ്ബുക്ക് ചാറ്റ് വഴി മലയാളി യുവാവ് ചീറ്റായി - ഇ വാർത്ത | evartha\nഫേസ്ബുക്ക് ചാറ്റ് വഴി മലയാളി യുവാവ് ചീറ്റായി\nഷാർജ: ആദ്യം ഫെയ്‌സ്ബുക്കിലൂടെ കൂട്ടുകാരായി പിന്നീട് പ്രണയമായി അവസാനം പണികിട്ടിയതാണെന്ന് അറിഞ്ഞപ്പോഴേക്കും എല്ലാം പോയിയിരുന്നു. ദുബായിൽ ജോലിചെയ്യുന്ന കോഴിക്കോട് സ്വദേശിയായ യുവാവാണ് കെണിയിൽ പെട്ടത്.\nദുബായിയിൽ ജോലിചെയ്യുന്ന ഇയാൾ നിരന്തരമായ ചാറ്റിങ്ങിലൂടെ ഫിലിപ്പീന്‍സ് യുവതിയുമായി പ്രണയത്തിലായി. ഫെയ്‌സ്ബുക്കിൽ തുടങ്ങിയ സംഭാഷണം ക്രമേണ സ്‌കൈപ്പിലൂടെ പരസ്പരം കണ്ടുകൊണ്ട് പുരോഗമിച്ചു. എന്നാൽ യുവതി പ്രണയ പ്രകടനത്തിലൂടെ മലയാളിയുവാവിനെ വിദഗ്ധമായി കബളിപ്പിക്കുകയായിരുന്നു. ജോലിക്കിടയിലായിരുന്നു കൂടുതല്‍സമയവും ഇയാൾ യുവതിയുമായി ചാറ്റ് ചെയ്തത്.\nസ്‌കൈപ്പിലൂടെയുള്ള സംഭാഷണത്തിനിടയിൽ യുവതി മലയാളി യുവാവിന്റെ നഗ്നശരീരം വെബ്ക്യാമറയിലൂടെ കാണിക്കാൻ ആവശ്യപ്പെടുകയായിരുന്നു. ഓഫീസിൽ ആളൊഴിയുന്നനേരം തന്റെ നഗ്നതയും പ്രദര്‍ശിപ്പിക്കാമെന്ന് യുവതി വാക്കുനൽകുകയും ചെയ്തു. യുവതിയുടെ തട്ടിപ്പ് തിരിച്ചറിയാൻ സാധിക്കാത്ത യുവാവ് മൊബൈൽഫോണിലൂടെ തന്റെ നഗ്നത യുവതിക്കുമുന്നിൽ പ്രദര്‍ശിപ്പിച്ചു.\nയുവതി പിന്നീട് യുവാവിനോട് 2,000 ദിർഹം ആവശ്യപ്പെടുകയും ഇല്ലെങ്കിൽ യുവാവിന്റെ നഗ്നചിത്രം യൂട്യൂബിൽ പോസ്റ്റുചെയ്യുമെന്ന് ഭീഷണിമുഴക്കുകയും ചെയ്തു. ഇത് ഭയന്ന യുവാവ് മണി എക്‌സ്‌ചേഞ്ചിലൂടെ യുവതിക്ക് പണം അയച്ചുകൊടുത്തു.\nപണംകിട്ടിയാല് ചിത്രം ഡിലീറ്റ് ചെയ്യാമെന്ന് യുവാവിനെ തെറ്റിദ്ധരിപ്പിച്ച യുവതി വീണ്ടും മറ്റൊരു 1,500 ദിർഹം ആവശ്യപ്പെടുകയും യുവാവ് അയച്ചുകൊടുക്കുകയും ചെയ്തു. ഇങ്ങനെ 5,000 ദിർഹത്തോളം യുവതി ഇതിനകംകൈക്കലാക്കി.\nഇപ്പോൾ യുവതിക്കെതിരെ നിയമനടപടിക്ക് പോവാനാണ് യുവാവിന്റെ തീരുമാനം. കബളിപ്പിക്കലിനെ സംബന്ധിച്ച് ഫിലിപ്പീന്‍സ് പോലീസിൽ പരാതിനല്‍കാനും യുവാവ് ശ്രമിക്കുന്നുണ്ട്.


ഇന്നു മുതല് ബാറുകളില് ഇരുന്നു മദ്യപിക്കാം, ഒരു മേശയില് രണ്ടു പേര് മാത്രം – Media Mangalam\nതിരുവനന്തപുരം:സംസ്ഥാനത്തെ ബാറുകളും ഷാപ്പുകളും ഇന്ന് മുതല് തുറന്നു പ്രവര്‍ത്തിക്കും.ബാറുകളും ക്ലബ്ബുകളും, ബിയര് വൈന് പാര്‍ലറുകളും തുറക്കാന് അനുമതി നല്‍കി ചീഫ് സെക്രട്ടറി ഉത്തരവിറക്കി. ബിവറേജസ് ഷോപ്പ് ഔട്ട്‌ലെറ്റുകള് പ്രവര്‍ത്തിക്കാനുള്ള സമയം രാവിലെ പത്ത് മുതല് രാത്രി ഒന്‍പത് വരെ ആക്കി. കര്‍ശനമായ കൊവിഡ് മാനദണ്ഡങ്ങള് പാലിച്ചാകും ബാറുകള് തുറക്കുക.കൂട്ടം കൂടാന് പാടില്ല.ഒരു മേശയില് രണ്ടു പേരില് കൂടുതല് പേര് ഇരുന്ന് മദ്യപിക്കാന് പാടില്ല.\nകൊവിഡ് സാഹചര്യത്തിലാണ് ബാറുകള് അടച്ചിടാന് സര്‍ക്കാര് തീരുമാനിച്ചത്. പിന്നീട് കൗണ്ടറുകള് വഴി മദ്യം പാഴ്സലായി വിതരണം ചെയ്യാന് അനുമതി നല്‍കി. ബാറുകളിലിരുന്ന് മദ്യപിക്കാന് സൗകര്യം നല്‍കണമെന്ന് ബാറുടമകള് നിരവധി തവണ ആവശ്യപ്പെട്ടിരുന്നു. മറ്റു പല സ്ഥാപനങ്ങള്‍ക്കും ഇളവുകള് നല്‍കിയ പശ്ചാത്തലത്തില് ബാറുകള് തുറക്കാന് അനുവദിക്കണമെന്നായിരുന്നു ഉടമകളുടെ ആവശ്യം.\nഅപേക്ഷ പരിഗണിച്ച എക്‌സൈസ് വകുപ്പ് ഇത് അംഗീകരിച്ചു ഫയല് മുഖ്യമന്ത്രിക്ക് സമര്‍പ്പിച്ചു. ഇതു മുഖ്യമന്ത്രി അംഗീകരിക്കുകയായിരുന്നു. ഇതോടെ ഇന്ന് മുതല് ബാറുകള് തുറക്കാനുള്ള ഉത്തരവിറങ്ങി. ബാറുകള്, ക്ലബുകള്, ബിയര്/വൈന് പാര്‍ലറുകള്, എയര്‍പോര്‍ട്ട് ലോഞ്ച് ബാര്, കള്ളുഷാപ്പുകള് എന്നിവ നാളെ മുതല് തുറക്കും. കൊവിഡ് മാര്‍ഗനിര്‍ദ്ദേശങ്ങള് കൃത്യമായി പാലിക്കണമെന്നും ഉത്തരവിലുണ്ട്.


എന്‍റെ രചനകള്: August 2014\nമറ്റുള്ളവര് ഒക്കെ എവിടെ പോയി? - Fermi Paradox ഒരു അവലോകനം\nസുന്ദരമായ ഒരു രാത്രിയിൽ പുറത്തിറങ്ങി ആകാശത്തേയ്ക്ക് നോക്കിയിട്ടുണ്ടോ?. നക്ഷത്രം നിറഞ്ഞു നില്ക്കുന്ന ആകാശം കണ്ടു അല്ഭുതപെട്ടിട്ടുണ്ടോ? അപ്പോൾ എന്താണ് നിങ്ങളുടെ മനസ്സിലേയ്ക്ക് കടന്നു വരുന്ന ചിന്ത?, പ്രപഞ്ചത്തിന്റെ അപാരത ആലോചിച്ചു നിങ്ങള്ക്ക് അത്ഭുതം തോന്നാറില്ലേ?. എനിക്ക് സ്വന്തം അസ്തിത്വത്തിന്റെ തന്നെ തകര്ച്ച അനുഭവപെടും, അടുത്ത നിമിഷങ്ങളിൽ ചെറിയ ഭ്രാന്തുള്ള മനുഷ്യൻ ആയി തീരും. ഇറ്റാലിയൻ ശാസ്ത്രജ്ഞൻ ആയ എൻറിക്കോ ഫെർമി ഒരു ദിനം മുകളിലേയ്ക്ക് നോക്കി ഇങ്ങനെ ആലോചിച്ചു "എവിടെ മറ്റുള്ളവർ?, ഇവിടെ അടുത്തു തന്നെ ഉണ്ടാവേണ്ടാതാണല്ലോ". ആ ചിന്ത ആണ് ഫെർമി പാരഡോക്സ്.\nനമ്മള് രാത്രി കാണുന്ന നക്ഷത്ര സമൂഹം\nഏതാണ്ട് ആ ചുവന്ന വട്ടത്തിനുള്ളില് വരും.\nസുന്ദരമായ ഒരു രാത്രിയിൽ നിങ്ങൾ കാണുന്ന നക്ഷത്രങ്ങളുടെ എണ്ണം പരമാവധി 2500 ആണ് (മൊത്തം നക്ഷത്രങ്ങളുടെ പത്തുകോടിയിൽ ഒരംശം) അതും പരമാവധി 1000 പ്രകാശ വർഷം (ആകാശഗംഗയുടെ വ്യാസത്തിന്റെ ഒരു ശതമാനം) അകലെ മാത്രം ഉള്ളത്. അപ്പോൾ നിങ്ങൾ കാണുന്നത് പ്രപഞ്ചത്തിന്റെ അപാരതയിൽ ഒന്നുമില്ലാത്ത ഒരു ബിന്ദു മാത്രമാണ്. പ്രപഞ്ചത്തെ കുറിച്ച് ആലോചിക്കുമ്പോൾ നമ്മൾ പണ്ട് മുതൽ ചോദിക്കുന്നതും ഇപ്പോഴും ചോദിച്ചു കൊണ്ടിരിക്കുന്നതുമായ ഒരു ചോദ്യമാണ് അന്യഗ്രഹ ജീവികൾ ഉണ്ടോ?, മറ്റൊരു ഭൂമിയുണ്ടോ?, അതോ നമ്മൾ ഈ മഹാ പ്രപഞ്ചത്തിൽ ഒറ്റയ്ക്കാണോ?\nനമുക്കൊരു കണക്കു കൂട്ടൽ നടത്തി നോക്കാം. വളരെ രസകരമാണ് ഇതിലെ കണ്ടെത്തലുകൾ. എന്നാൽ പെടിപെടുത്തുന്നതും പരസ്പരവിരുധവും ആയ ചില കാര്യങ്ങളുമുണ്ട്.\nനമ്മുടെ ഗാലക്സി ആയ ആകാശഗംഗയിൽ മാത്രം 100-400 ബില്ല്യൻ നക്ഷത്രങ്ങൾ ഉണ്ടാവും. പക്ഷെ അത്രയും തന്നെ ഗാലക്സികൾ ഉണ്ടാവും. മൊത്തത്തിൽ നമ്മള് കണ്ട പ്രപഞ്ചത്തില് 10^22-10^24 (100000000000000000000000!!!!!!!!!) നക്ഷത്രങ്ങൾ ഉണ്ടെന്നു കണക്കാക്കുന്നു. ഭൂമിയിലെ കടല്‍തീരത്തുള്ള മൊത്തം മണല്‍തരികളുടെ (സത്യം, ഇതിനു ഏകദേശം ഒരു കണക്കുണ്ട്, അത് വേറെ കഥ) ആയിരം ഇരട്ടി വരുമിത്.\nഅതിൽ എത്ര എണ്ണം സൂര്യന്റെ അതെ വലുപ്പത്തിലും പ്രകാശത്തിലും ഉണ്ട് എന്നുള്ള കാര്യത്തിൽ ശാസ്ത്രം ഒരു തീരുമാനത്തിൽ എത്തിയിട്ടില്ല എന്നാലും 5%-20% വരെ ഉണ്ടാവും എന്നാണു ഒരു ഏകദേശ കണക്ക്. നമ്മൾക്കു 5% എന്നെടുക്കാം. ഇനി അതിനോട് ചേര്ന്നുള്ള ഗ്രഹങ്ങളിൽ ഭൂമിയുടെ അതെ അവസ്ഥകൾ ഉള്ള ജീവൻ ഉണ്ടാവാൻ സാധ്യതയുള്ള ഗ്രഹങ്ങൾ എത്ര എന്ന് നോക്കാം. ഈയിടെ നടന്ന ഒരു പഠനത്തിൽ അത് 22% എന്നാണു കാണിക്കുന്നത്.\nഅപ്പൊ 5x22/100 = 1%. മൊത്തം ഭൂമി പോലുള്ള ഗ്രഹങ്ങൾ ഏതാണ്ട് 10^22*1/100 = 10^20 ആണ്. !!!!!!\nഇനി അങ്ങോട്ട് മൊത്തം അനുമാനങ്ങൾ ആണ്. ജീവൻ ഉണ്ടാവാൻ സാധ്യത ഉള്ള ഗ്രഹങ്ങളിൽ ഒരു ശതമാനം ഗ്രഹങ്ങളിൽ ജീവൻ ഉണ്ടായി എന്ന് കരുതുക. അതിലും ഒരു ശതമാനം ഗ്രഹങ്ങളിൽ മനുഷ്യന്റെ നിലവാരത്തിൽ ജീവൻ പരിണമിച്ചു എന്ന് കരുതുക. അതായത് 10^22x1/10000 = 10^18 ഗ്രഹങ്ങൾ എങ്കിലും മനുഷ്യരുടെ അതെ നിലവാരത്തിൽ പരിണമിച്ച ജീവൻ ഉള്ളവയാണ്. അതായത് ഭൂമിയിൽ എത്ര മണൽ തരിയുണ്ടോ അത്രയും ഭൂമികൾ വേറെയുണ്ടെന്നു കണക്കു പറയുന്നു. ഇനി മൊത്തം പ്രപഞ്ചം എടുക്കണ്ട. നമ്മുടെ ആകാശഗംഗയിലെ മാത്രം നക്ഷത്രങ്ങൾ എടുത്തു ഈ കണക്കു കൂട്ടിയാൽ ഒരു ബില്യൻ ജീവകണം ഉള്ള ഗ്രഹങ്ങളും ഒരു ലക്ഷം ഭൂമികളും (മനുഷ്യന്‍റെ അളവ് വരെ പരിണാമം പുരോഗമിച്ച ഗ്രഹം) കിട്ടും.\nനമ്മുടെ ഗാലക്സിയിൽ മാത്രം ഒരു ലക്ഷത്തിൽ അധികം ഭൂമികളും അവിടങ്ങളിൽ ഒക്കെ മനുഷ്യരും ഉണ്ടെങ്കിൽ അവയിൽ ഒരു ശതമാനം എങ്കിലും സന്ദേശങ്ങൾ അയക്കുന്നുണ്ടാവില്ലേ? അവരുടെ സാന്നിധ്യം എങ്ങനെയെങ്കിലും നമുക്ക് സംവേദനകരം ആകില്ലേ? പക്ഷെ ഇന്നേ വരെ വിശ്വസനീയമായ ഒരു തെളിവ് അതിനു ലഭിച്ചിട്ടില്ല. അപ്പൊ ഫെർമി ചോദിച്ചത് ശരിയല്ലേ? എവിടെ ഇവരെല്ലാം?, ഇവിടെ എവിടെയൊക്കെയോ തന്നെ ഉണ്ടാവേണ്ടാതാണല്ലോ. കാണുന്നില്ല.\nഇനി ഇതല്ല രസം. സൂര്യൻ താരതമ്യേന ചെറുപ്പക്കാരൻ ആണ്. സൂര്യനെക്കാൾ പ്രായം ഏറിയ ഒരുപാട് നക്ഷത്രങ്ങൾ ഉണ്ട്. അവയുടെ ഒക്കെ ഗ്രഹങ്ങളിൽ ഉള്ള മനുഷ്യര് എത്ര പുരോഗമിചിരിക്കും. നമ്മൾ തന്നെ ആയിരം വർഷം കഴിഞ്ഞാലുള്ള പുരോഗമനം എത്ര ആയിരിക്കും?. അവരുടെ ടെക്നോളജി എന്തായിരിക്കും?. അപ്പൊ പത്തും ഇരുപതും ലക്ഷം വർഷങ്ങൾ കഴിഞ്ഞാൽ ഉള്ള അവസ്ഥയിൽ ഇരിക്കുന്ന ഒരു ഗ്രഹത്തിന്റെ പുരോഗതി ചിന്തിച്ചു നോക്കൂ. എന്നിട്ടും അവരുടെ ഒന്നും ഒരു പോടീ പോലുമില്ല കണ്ടുപിടിക്കാൻ . .ഇവരൊക്കെ എവിടെ പോയിരിക്കുന്നു.??\nKardhashev scale എന്നൊരു അളവുകോൽ ഉപയോഗിച്ച് ഗ്രഹങ്ങളുടെ പുരോഗമന ഘട്ടങ്ങളെ മൂന്നായി തരം തിരിച്ചിട്ടുണ്ട്.\nതരം 1: സ്വന്തം ഗ്രഹത്തിലെ മുഴുവൻ ഊര്‍ജവും ഉപയോഗിക്കാൻ കഴിവുള്ളവർ. നമ്മൾ മനുഷ്യര് ഏതാണ്ട് ഈ തരക്കാർ ആണ്. എങ്കിലും മുഴുവനല്ല. കാൾ സാഗൻ ഒരു സമവാക്യം ഉപയോഗിച്ച് നമ്മൾ ഏതാണ്ട് 0.7 തരക്കാർ ആണെന്ന് പറയുന്നു\nതരം 2: സ്വന്തം നക്ഷത്രത്തിന്റെ ഊര്‍ജം മുഴുവൻ ഉപയോഗിക്കാൻ പഠിച്ചവർ. ഇതെങ്ങനെ സാധിക്കും എന്ന് നമ്മൾ തരം 1 ജാതിക്കാർക്ക് മനസിലാവില്ല. പക്ഷെ സംഭവിക്കാൻ സാധ്യത ഉണ്ടെന്നു പറയാൻ പറ്റും.\nതരം 3: ഇവന്മാര് വൻ ടീമുകൾ ആണ്, ഒരു ഗാലക്സി മുഴുവൻ കയ്യടക്കി ഭരിക്കാൻ കഴിവുള്ളവർ ആണിവർ. ഇന്റർസ്റ്റെല്ലാർ ട്രാവൽ ഒക്കെ ഇവര്‍ക്ക് പിടിത്തമുണ്ട്.\nഒരു അനുമാനത്തിൽ നമ്മുടെ ഗാലക്സിയിൽ ഉള്ള ഒരു ലക്ഷം ഭൂമികളിൽ തരം3സംസ്കാരം ഉള്ള ഗ്രഹങ്ങൾ 0.5% ഉണ്ടെന്നു കണക്കാക്കിയാൽ പോലും നമ്മുടെ ഗാലക്സിയിൽ മാത്രം ഒരു 500 ഇത്തരം സമൂഹങ്ങൾ കാണണം. ഇവരുടെ സാന്നിധ്യം എങ്ങനെ പോയാലും നമ്മൾ അറിയാതെ വരില്ല. എന്നിട്ടും ഒന്നും കാണുന്നില്ല. എവിടെപോയി? ഇതാണ് ഫെർമി പാരഡോക്സ്. സാമാന്യ ഗണിതവും ഇതുവരെ ഉള്ള അറിവിന്റെ അടിസ്ഥാനത്തിൽ നടത്തിയ അനുമാനവും വച്ച് നോക്കുമ്പോ കണക്കു ശരിയാണ്. പക്ഷേ അതിനെ സാധൂകരിക്കാൻ ഉള്ള തെളിവുകൾ കിട്ടുന്നില്ല.\nഇതിനു പല ഉത്തരങ്ങള പലരും നല്കുന്നുണ്ട്. പ്രധാനമായും രണ്ടു അഭിപ്രായക്കാർ ആണുള്ളത്.\nഅഭിപ്രായം ഒന്ന്: നമ്മൾക്ക് ആരുടേയും തെളിവുകൾ ലഭിക്കാത്തത് അങ്ങനെ ആരും ഇല്ലാത്തത് കൊണ്ട് തന്നെയാണ്. (മിക്കവാറും എല്ലാവരും ഇത് പറയും). അപ്പൊ കണക്കും, ഇത് വരെ ഉള്ള അറിവുകളും അനുമാനങ്ങളും ഒക്കെ തെറ്റാണോ?. അല്ല, മറ്റെന്തോ നടക്കുന്നുണ്ട് ഇതിന്റെ ഇടയിൽ, ആ മറ്റെന്തോ ആണ് നിർണായക ഘട്ടം (Great Filter ). പരിണാമത്തിന്റെ പാതയിൽ എല്ലാ ജീവി സംസ്ക്കാരങ്ങള്‍ക്കും ഒരു നിര്‍ണായക ഘട്ടം തരണം ചെയ്യാനുണ്ടാവും. ആ നിര്‍ണായക ഘട്ടം മറികടക്കുന്ന ചുരുക്കം ചില ജീവി വർഗങ്ങളെ കാണൂ. ചിലപ്പോൾ ജീവൻ തന്നെ ഗ്രഹത്തിൽ നിന്നും തുടച്ചു നീക്കപെട്ടെക്കാം. എല്ലാ ഗ്രഹങ്ങളിലും അതുണ്ടാവും. അത് മറികടക്കുന്നവര്‍ക്കേ തരം മൂന്ന് സംസ്കാരത്തിന്റെ അവസ്ഥയില് എത്തിച്ചേരാൻ സാധിക്കൂ. അങ്ങനെയെങ്കിൽ ഭൂമിയുടെ ആ ഘട്ടം കഴിഞ്ഞോ? അതിനു മൂന്നു സാധ്യതയാണ് ഉള്ളത്.\nഒന്ന്: ആ ഘട്ടം കഴിഞ്ഞു, അത് നമ്മൾ മറികടന്നു. അത് മറികടന്നു വന്ന ഒരേ ഒരു സമൂഹം ആണ് നമ്മൾ. നമ്മൾ തരം3സംസ്കാരത്തിലെയ്ക്ക് കുതിച്ചു കൊണ്ടിരിക്കുക ആണ്. അങ്ങനെ എങ്കിൽ ഇതിനെല്ലാം ഒരു ഉത്തരം ആയി. പക്ഷേ അപ്പൊ നമ്മുടെ പരിണാമ പാതയിൽ ആ ഘട്ടം ഏതായിരുന്നു?\n1: ജീവൻ ഉണ്ടായതാണ് ആ നിർണായകമായ ചാട്ടം. അങ്ങനെ ഭൂമിയിൽ മാത്രമേ സംഭവിച്ചുള്ളൂ. അങ്ങനെയെങ്കിൽ വേറെ മനുഷ്യർ എന്നല്ല ജീവൻ തന്നെ കാണില്ല\n2: ഏക കോശ ജീവികളിൽ നിന്ന് ബഹുകോശ ജീവികളിലെയ്ക്കുള്ള ചാട്ടം. സാധ്യത വളരെ കുറവാണ്. കാരണം ഇന്നും അത് നടക്കുന്നുണ്ട്.\n3: ബുദ്ധിയുള്ള മനുഷ്യര് ഉണ്ടാവുക എന്നത് ഒരു വലിയ ചാട്ടം ആണ്. മൃഗങ്ങളിൽ നിന്ന് ബോധവും ഇന്റലിജൻസും ഉള്ള മനുഷ്യര് പരിണമിച്ചു എന്നത്. അങ്ങനെയെങ്കിൽ മറ്റു ഗ്രഹങ്ങളിൽ ജീവൻ ഉണ്ടാവാം. പക്ഷേ പ്രാകൃത സംസ്കാരം ആയിരിക്കും. ചിലപ്പോ മൃഗങ്ങൾ മാത്രം ആയിരിക്കും. ഏതെങ്കിലും ഗ്രഹങ്ങളിൽ ഡിനോസറും മാമത്തും ഒക്കെ വാഴുന്നുണ്ടാവും.\nതിരിച്ചു നിർണായക ഘട്ടത്തിന്റെ രണ്ടാമത്തെ ഒപ്ഷനിലെയ്ക്ക് വരാം.\nരണ്ടു: നമ്മൾ ആണ് ആദ്യം. നിര്ണായക ഘട്ടം ഇല്ല. ബിഗ് ബാങ്കിനു ശേഷം ആദ്യമായാണ് ജീവൻ ഉണ്ടാവാൻ ഉള്ള സാധ്യത ഉണ്ടായത്. അത് നമ്മളാണ്. നമ്മൾ ആയിരിക്കും പ്രപഞ്ചം കീഴടക്കാൻ ആദ്യം പോകുന്നത്.\nമൂന്നു: അപകടം കാത്തിരിക്കുന്നു. നിർണായക ഘട്ടം വരാൻ പോകുന്നതെ ഉള്ളൂ. ഒരു കാലത്ത് വലിയ പ്രളയം വന്നു നമ്മളെല്ലാം മരിക്കും. വീണ്ടും ജീവൻ ഉണ്ടായി വരും. വീണ്ടും മരിക്കും. അങ്ങനെ അങ്ങനെ കടന്നു പോകും. ഒന്നാലോചിച്ചു നോക്കൂ, നാളെ "മാർസി"ൽ ഫോസിലുകൾ കണ്ടെത്തി എന്നോ മറ്റോ വാർത്ത വന്നാലുള്ള അവസ്ഥ. അതിന്റെ അർഥം എന്താണ്? അവിടെ മനുഷ്യർ ഉണ്ടായിരുന്നു എന്നോ? അവരൊക്കെ എങ്ങനെയോ മരിച്ചു പോയി?, പേടിപെടുത്തുന്ന ഒരു വാർത്ത ആയിരിക്കുമത്. നിർണായക ഘട്ടം വരാനിരിക്കുന്നതെ ഉള്ളൂ എന്ന സത്യം നമ്മെ അതോർമിപ്പിക്കും\nഇനി രണ്ടാമത്തെ അഭിപ്രായം ഉള്ളവർ: ജീവൻ വേറെയും ഉണ്ട്, അവരെ നമ്മൾ അറിയാത്തത് വേറെ പല കാരണങ്ങൾ കൊണ്ടാണ്. അതിൽ കുറെ കാരണങ്ങൾ ഉണ്ട്. കുറച്ചെണ്ണം ഇവിടെ പറയാം\nഒന്ന്: സൂപ്പര് ഇന്റലിജന്റ് ആൾക്കാർ ഭൂമിയിൽ വന്ന കാലത്ത് മനുഷ്യർ ഇല്ലായിരുന്നിരിക്കാം.\nരണ്ടു: ഈ ഗാലക്സി ഒരു സമൂഹം പിടിച്ചടക്കി ഇരിക്കുകയാണ്. പക്ഷേ അതിന്റെ ഏതോ ഒരു മൂലയിൽ ഒറ്റപെട്ടു കിടക്കുകയാണ്. അവരുടെ അനക്കങ്ങൾ ഒന്നും നമ്മുടെ ഭാഗത്ത് എത്തുന്നില്ല ആരും ഈ ഭാഗത്തേയ്ക്ക് വരുന്നുമില്ല.\nമൂന്ന്: സന്ദേശങ്ങൾ അയക്കുന്നത് അപകടകരം ആണ്, വേറെ ആൾക്കാർ അറിഞ്ഞു നമ്മെ അപകടപെടുത്താൻ അത് സഹായിക്കും എന്ന അറിവില്ലാത്ത മണ്ടന്മാർ ആയിരിക്കും നമ്മൾ. മറ്റുള്ളവര്ക്ക് ആ ബോധ്യം ഉള്ളത് കൊണ്ട് അവർ ഒതുങ്ങി കൂടി കഴിയുന്നു.\nനാല്: ആകെ ഒരു സൂപ്പര് ഇന്റലിജന്റ് സമൂഹം മാത്രമേ ഉള്ളൂ. ഉയര്ന്നു വരുന്ന എല്ലാ സമൂഹത്തിനെയും അവർ തകര്ക്കും. നമ്മളെയും അവർക്കൊരു ഇര ആവുന്ന കാലം വരെ കാത്തു നില്ക്കുന്നു എന്നെ ഉള്ളൂ. അവർക്കൊരു വെല്ലുവിളി ആവും എന്ന് തോന്നിയാൽ എടുത്തു വലിച്ചെറിയും അവന്മാര്.\nഅഞ്ചു: നമ്മുടെ ടെക്നോളജി കൊണ്ട് മനസിലാക്കാവുന്ന സംഗതികൾ അല്ല അവരുടേത്. ഒരു മാളിൽ വാക്കി ടാക്കി കൊണ്ട് പോയിട്ട് എന്തെങ്കിലും സന്ദേശം കിട്ടുന്നുണ്ടോ എന്ന് നോക്കുക. ഒന്നും കിട്ടില്ല, കാരണം അവിടെ എല്ലാവരും മൊബൈൽ ഫോണ് അല്ലെ ഉപയോഗിക്കുന്നത്. അപ്പൊ അവിടെ ആരും ഇല്ല എന്നർതമില്ലല്ലൊ.\nസംഗതി സൈൻസ് ഫിക്ഷൻ സിനിമകളിലെ കാര്യങ്ങൾ പോലെ തോന്നുന്നുണ്ട് അല്ലെ?. ഏതാണ്ട് അത് പോലൊക്കെ തന്നാണ് കാര്യങ്ങൾ. പക്ഷേ ഒരു കാര്യം ആലോചിക്കൂ. ഇപ്പൊ നമ്മൾ പണ്ടത്തെ ആളുകള് ഭൂമി പരന്നതാണെന്നും ആകാശം സ്വര്ഗത്തിന്റെ അടി ഭാഗം ആണെന്നും, ഒക്കെ വിചാരിചിരുന്നവർ ആയിരുന്നല്ലോ പറഞ്ഞു ചിരിക്കാറുണ്ട്. അത് പോലെ വേറെ എവിടെയെങ്കിലും ഇരുന്നു കുറെ മനുഷ്യർ ചിരിക്കുന്നുണ്ടാവും. ഇവര്‍ക്കൊന്നും അറിയില്ലല്ലോ. എന്താണ് നടക്കുന്നത് എന്നതിനെ പറ്റി ചെറിയ ഒരു ധാരണ പോലും ഇല്ലല്ലോ എന്നോര്‍ത്തു. പ്രപഞ്ചത്തിന്റെ ആയുസ്സ് ഒരു കൊല്ലത്തില് അളന്നാല് മൂന്നോ നാലോ സെക്കണ്ട് മുന്‍പ് മാത്രം ജന്മം കൊണ്ട ഒരു പ്രാകൃത സംസ്ക്കാരമാണ് മനുഷ്യ സംസ്കാരം. നമ്മള്‍ക്ക് സങ്കല്‍പ്പിക്കാന് സാധിക്കാത്ത സംസ്കാരങ്ങള് നില നില്‍ക്കുന്നുണ്ടെങ്കില് അതിനേ പറഞ്ഞതെല്ലാം സാധ്യമാണ്.\nSource: Fermi Paradox\nPosted by സിവില് എഞ്ചിനീയര് at 12:32 PM 1 comment:\nLabels: drakes equation, earth, ETI, evolution, extra terrestrial, fermi paradox, galaxy, life form, METI, milkyway, NASA, SETI\nമറ്റുള്ളവര് ഒക്കെ എവിടെ പോയി? - Fermi Paradox ഒരു...


ചുവന്ന കുന്നിലെ പ്രവാചകൻ\n‘ഓ ലാൽ പഹാഡീ വാലാ സൂഫീ\nതൂ ഹീ മേരേ ജന്നത്ത്..’\nഅയാൾ പാടുകയാണ്, നീണ്ട താടിയും മുഷിഞ്ഞ വേഷവുമായി നിൽക്കുന്ന ആയാളുടെ ഒരു കാലിലെ മന്ത് ആൽമരത്തിന്റെ വേരുകൾ പുറമേക്ക് തെറിച്ചുനിൽക്കുന്നത് പോലെയാണ്. കാഴ്ച്ചയിൽ അറപ്പോ ഭീതിയോ വിതക്കുന്നു. കയ്യിലെ ബോർഡിൽ ലോട്ടറി ടിക്കറ്റ് നിരത്തിവച്ചിരിക്കുന്നു. അയാൾ നടന്ന് ചായത്തട്ടിനു അരികെ എത്തി. സായി ഒന്ന് ഒതുങ്ങി, അയാളുടെ സാന്നിധ്യം ചായക്കടക്കാരനെ അസ്വസ്ഥനാക്കുന്നുവെന്ന് വ്യക്തം. അത് തന്റെ കച്ചവടത്തെ ബാധിക്കുമെന്ന ഭയമാവാം.\nചായക്കടക്കാരൻ ഗ്ലാസിൽ ചായ കൊടുക്കാൻ മടിക്കുമ്പോൾ അതിനെതിരെ ഒരു വാക്കുപോലും ഉച്ചരിക്കാതെ താനെത്ര നിഷ്ക്രിയനായി മാറുന്നു. പതുക്കെയെങ്കിലും ഭീതിയുടെ ചാലിലേക്ക് താനും വീഴുകയാണോ?\nഅയാളെ കേൾക്കാൻ ആർക്കും നേരമില്ല. പാട്ട് അർത്ഥവത്തായിട്ടു കാര്യമില്ല, പാടുന്ന ആളും വേഷവും നന്നാവണമെന്നൊരു തോന്നലാവാം പലർക്കും.\nഒരു നഗരം എത്രവേഗമാണ് ഭീതിയിലേക്കും സംശയത്തിലേക്കും പതിച്ചത്. നടക്കുന്ന ഓരോരുത്തരം മുന്നിൽ മരണം വായ തുറന്നു പിടിച്ചത് സങ്കൽപ്പിച്ചെടുക്കുന്നു. എതിരേ വരുന്നവർ രോഗം പരത്തിയേക്കാമെന്ന് കരുതുന്നു. ഓരോ നീക്കവും കരുതലോടെയാണ്, അതിലും കരുതലോടെയാണ് മരണവും അനുഗമിക്കുന്നത്.\nനിരത്ത് ഏറെക്കുറെ വിജനമാണ്, പീടികൾ പലതും പൂട്ടികിടക്കുന്നു. തുറന്നുവച്ച ഹോട്ടലുകളിൽ ആളുകൾ കയറാൻ മടിക്കുന്നു. ഒരീച്ചയോ കൊതുകോ മരണം വിതച്ച് കടന്നുപോകാം. അരികെ നടക്കുന്ന ആളുടെ ശ്വാസം മരണക്കെണിയൊരുക്കാം.\n‘ ഈ പകർച്ച വ്യാധിയൊക്കെ പണ്ടും ഉണ്ടായിട്ടുണ്ട്, നമ്മുടെ കാരണവന്മാരിൽ എത്രയോ പേരെ അത് കൊന്നുതള്ളി. മനുഷ്യൻ മനുഷ്യനെ കൊന്നു തള്ളുന്നു, അതിലാർക്കും ഒരു പ്രശ്നോം ഇല്ല. അത് മതത്തിനു വേണ്ടീട്ടല്ലേ, അല്ലെങ്കിൽ ദൈവത്തിനു വേണ്ടീട്ടല്ലേ എന്നങ്ങ് കേട്ടാൽ പിന്നെ ആശ്വാസമായി.’ അയാൾ പറഞ്ഞത് മനസിലുടക്കി.\nസായി അയാളുടെ കണ്ണുകളിലേക്ക് നോക്കി, തടാകസാന്ദ്രമായ മിഴികൾ, അതൊരു പുരുഷന്റെ കണ്ണുകളല്ല, സുന്ദരിയായൊരു പെൺകുട്ടിക്ക് ചേരും.\nരാവിലെ വീട്ടിൽ നിന്നിറങ്ങിയവർ പാതിവഴിയിൽ വ്യാധിയിൽ കുരുങ്ങി മരിച്ചുവീണത് പലരും പലരിലൂടെ കൈമാറി കൊണ്ടിരിക്കുകയാവും.\n‘ ചായ തണുത്തല്ലോ, ഞാൻ വേറെ എടുക്കാം.’ പീടികക്കാരൻ പറഞ്ഞു.\nഓ അയാൾ തന്നെ നോക്കിയാണല്ലോ പാടുന്നത്, താനത് കേൾക്കുന്നുണ്ടെങ്കിലും മനസ് മറ്റെവിടെയൊക്കെയോ അലയുകയാണ്. ആ വരികൾ താനാണ് പാടേണ്ടിയിരുന്നത്,\nമനുഷ്യൻ പരമാനന്ദത്തോടെ പിറക്കുന്നു, മതങ്ങളുടെ നിഴലിലോ ചങ്ങലയിലോ കുടുങ്ങുമ്പോൾ ആനന്ദം നഷ്ടമാകുന്നു… അത് തിരികേ പിടിക്കണമെങ്കിൽ എല്ലാത്തരം മാലിന്യങ്ങളിൽ നിന്നും മോചനം നേടണം.‘\nമുഷിഞ്ഞ തുണി സഞ്ചി എടുത്ത് തോളിലിട്ട് അയാൾ പറഞ്ഞു. ചായത്തട്ടിനരികെ ആ ശബ്ദം പതിഞ്ഞതെങ്കിലും അതിനു വല്ലാത്തൊരു ആഴവും നടുക്കവും ഉണ്ടായിരുന്നു. ചായ കൂട്ടികൊണ്ടിരുന്ന ആൾ നടന്നകലുകയായിരുന്ന അയാളിൽ നിന്നും നോട്ടമെടുത്തില്ല.\nവർഷങ്ങൾക്ക് ശേഷം ചുവന്ന കുന്ന് മനസിലേക്കെത്തുകയാണ്, ഏതോ അജ്ഞാതന്റെ ശവം തിരഞ്ഞ് ഒരുപറ്റം പോലീസുകാർ അവിടെക്ക് തിരിച്ചത്, ഓർമ്മയിലുണ്ട്. ശവം എവിടെയും കണ്ടില്ല. ആ ശവം എവിടെ പോയി മറഞ്ഞുവെന്ന് കുറെ നാളുകൾ പലരും ആലോച്ചിക്കുകയും തമ്മിൽത്തമ്മിലും ചോദിക്കുകയും ചെയ്തു. അതിനു ഉത്തരമില്ലായിരുന്നു. എന്നാൽ അതിനെ ചുറ്റി കുറെ കഥകൾ നിരന്നു. കഥകൾക്കും ഏറെ ആയുസുണ്ടായില്ല. അതും കാലത്തിന്റെ ഒഴുക്കിൽ നഷ്ടപ്പെട്ടു. ഇപ്പോൾ ആ കുന്നിനെ ഓർമ്മയിലേക്ക് എടുത്തിട്ട് സഞ്ചാരി പോകുന്നു.\nസായി അയാളെ അനുഗമിച്ചു. അയാൾ ഒട്ടു ദൂരെയെത്തി തിരിഞ്ഞുനോക്കി. ആ കണ്ണുകൾ തീഷ്ണമായി. മറ്റൊരാൾ പിന്തുടരുന്നത് അയാൾക്ക് രുചിക്കുന്നില്ലെന്ന് ആ മുഖം പറയുന്നു. അയാളുടെ യാത്ര അയാളുടെ മാത്രം സ്വകാര്യതയാണ്. സായി സംശയിച്ചുനിന്നു. അയാളും നിൽക്കുകയാണ്. എന്തും സംഭവിക്കട്ടെ എന്ന കരുതലോടെ സായി അയാൾക്ക് അരികെ നടന്നെത്തി.\n‘ ചുവന്ന കുന്നിലേക്ക് ഞാനും വരുന്നു.’\nപൊട്ടിച്ചിരിയായിരുന്നു അയാളിൽ നിന്നും. അയാളൊരു ഭ്രാന്തനെന്ന് ചായക്കടക്കാരൻ പറഞ്ഞത് ശരിയായിരിക്കാം. ഓരോ പൊട്ടത്തരങ്ങൾ വിളിച്ചുപറഞ്ഞ് നടക്കുന്നവരിൽ ഒരാൾ. അയാളുടെ പുറകെ വച്ചുപിടിച്ച താനൊരു വിഢി.\n‘‘ചുവന്ന കുന്ന് എവിടെയും ഉണ്ട്, നിന്നിലും എന്നിലും ഈ ലോകത്ത് എവിടെയും. അവിടെക്ക് തനിച്ച് തന്നെ പോകണം, എങ്കിലേ അവിടെ എത്തൂ. ഇനി അവിടെ എത്തിയാൽ തന്നെ കുന്നിനു മുകളിൽ നിന്നതുകൊണ്ടായില്ല, കുന്ന് കുഴിച്ച് ഉള്ളിലേക്ക് സഞ്ചരിക്കണം. ‘\n‘ ‘എന്നിട്ടോ?’ സായ് സംശയിച്ചു.\n‘ ഓരോരുത്തർക്കും ഓരോ അനുഭവമാണ്, മുൻ വിധിയില്ലാതെ പോകുക, എന്ത് കിട്ടുന്നോ അത് അനുഭവിക്കുക.’\nഅയാൾ പതുക്കെ നടക്കാൻ തുടങ്ങി, ആ നടപ്പിൽ ആരോടെന്നില്ലാതെ പറഞ്ഞുകൊണ്ടിരുന്നു:\nചുവന്ന കുന്നിലേക്ക് യാത്രപോകുമ്പോൾ, സൂര്യനെ കിനാവ് കാണുമ്പോൾ, മരണത്തിന്റെ ചുഴിയിൽ നിന്നും പിറവിയുടെ ചിറകടികൾ ഉയരുന്നു… തലേനാൾ അല്ലെങ്കിൽ അതിനു മുമ്പോ, ചിലപ്പോൾ ജന്മാന്തരങ്ങൾക്ക് മുമ്പുമാകാം കഥ പറഞ്ഞുനിന്ന ഇടവഴി, മോണകാട്ടി ചിരിച്ചു കിടന്ന തൊട്ടിൽ, എല്ലാം മഴയെടുത്തുപോകുന്നു. ഉള്ളിലോ കൈകുമ്പിളിലോ കൊണ്ടുനടന്നതും, ഒരിക്കൽ പുറത്തുകടക്കേണ്ടതുമായ വാതിൽ മാഞ്ഞുപോകുന്നു. കടലുകൾക്കപ്പുറത്തുനിന്നും അതിരുകൾ താണ്ടി ആരെല്ലാമോ ഉടലുകളായോ ആത്മാവായോ എത്തുന്നത്, മരുഭൂമിയിലോ, തിരയിലോ, മഞ്ഞുമലയിലോ പ്രത്യക്ഷപ്പെടുന്നത് വെറുമൊരു സ്വപ്നമായി എഴുതിതള്ളാനാവാതെ. ഇവിടെ വസന്തങ്ങളില്ല, കാലാളുകളില്ല, അസ്ഥികളില്ല, മരത്തിന്റെ വേരുകൾ ചിതറിയ ഈ കുഴി എന്നേ ഉടലിനെ വിഴുങ്ങികഴിഞ്ഞു. അത് അജ്ഞാതന്റെ കുഴിയെന്നോ, അല്ലെങ്കിൽ വഴിയാത്രക്കാരുടെ നേരമ്പോക്കിൽ പിറന്നതോ ആയ കുഴിയെന്ന് കരുതി അതുവഴി വരുന്നവർ ഒന്നെത്തിനോക്കിയേക്കാം. അപ്പോഴും ഉടൽ വിട്ട ആത്മാവ് എവിടെയൊക്കെയോ പാറിപ്പിടിക്കുന്നു.\nനേരിന്റെ പക്ഷം പിടിച്ച് തിന്മക്കെതിരേ പൊരുതിയവരിൽ സിഹഭാഗവും കൊല്ലപ്പെട്ടിട്ടുണ്ടല്ലോ. എന്തിനേറേ പ്രവാചകൻ പോലും എത്രയോ വട്ടം കൊല്ലപ്പെടേണ്ടതായിരുന്നു. ആയുസിന്റെ നീളം കൊണ്ട് നന്മയുടെ ശക്തികൊണ്ടോ, ഇനി ദൈവ വിശ്വാസിയുടെ ഭാഷയോടെ പറഞ്ഞാൽ ദൈവം കാവലായി മാറിയതുകൊണ്ടോ പ്രവാചകൻ കൊല്ലപ്പെട്ടില്ല. എന്നിരിക്കിലും പ്രവാചകൻ കൊല്ലപ്പെട്ടുകൊണ്ടിരിക്കുന്നു. അതിനു കാരണക്കാർ മതവ്യാപാരികളും അവരുടെ ആശ്രിതരും തന്നെ.\nതീവണ്ടിയാപ്പീസിൽ ആൾത്തിരക്കില്ല. കിഴക്കോട്ടോ വടക്കോട്ടോ വണ്ടികൾ കുറവ്. ഭയത്തിന്റെ കുരുക്കിൽ പെട്ടവർ സഞ്ചരിക്കാൻ മടിക്കുന്നു. പലരും താന്താങ്കളുടെ കൂരകളിൽ ഒതുങ്ങികൂടിയിരിക്കുന്നു. വഴിയോരത്തെ പന്തലിച്ച ആൽമരച്ചുവട്ടിൽ കൈനോട്ടം എന്നെഴുതിയ ബോർഡ് അനാഥമായി ചരടിൽ തൂങ്ങികിടക്കുന്നു. കൈനോക്കി ഭാവി പ്രവചിക്കുന്നവനും രംഗം വിട്ടിരിക്കുന്നു.\n‘ നമുക്ക് അവിടെ ഇരിക്കാം, ‘ അയാൾ പറഞ്ഞു.\nസായി അത് ശരിവച്ചു, എത്രയോ ആയി നടക്കുന്നു. ഒന്നിരുന്നാൽ കൊള്ളാമെന്ന് നേരത്തേ തോന്നിയിരുന്നു. അയാളെ മുഷിപ്പിക്കേണ്ടെന്ന് കരുതി നിശബ്ദത പാലിച്ചുവെന്നേയുള്ളൂ. മുഴിഞ്ഞ തുണിക്കെട്ട് ആൽത്തറയിൽ വച്ച് കൈനോട്ടം എന്നെഴുതിയ ബോർഡിനു താഴെ അയാൾ ഇരുന്നു.\n‘ ഈ കാലും വച്ച് നടക്കുന്ന നിങ്ങളെ സമ്മതിക്കണം,‘ സായി പറഞ്ഞു.\n‘ ഈ മന്ത് എനിക്കൊരു ഭാരമല്ല. മന്തില്ലാത്തവരെക്കാൾ ദൂരം ഞാൻ സഞ്ചരിക്കുന്നുണ്ട്. ഇതൊരു ശീലമായിരിക്കുന്നു.’ അയാൾ ബീഡിയെടുത്ത്ചുണ്ടിൽ വച്ച് തീ കൊളുത്തി, ഒന്ന് സായിക്കും നീട്ടി. സായി അത് വാങ്ങി.\nഇപ്പോൾ മന്ത് അലട്ടുന്നില്ല, ആ വേഷം പോലും അകന്നിരിക്കുന്നു, ആ ഹൃദയ പ്രകാശമാണ് നിറയുന്നത്.\n‘ എന്തൊക്കെയായിരുന്നു പുകിൽ, രോഗശാന്തിക്ക് പ്രാർത്ഥന, നേർച്ച, എന്നിട്ടിപ്പോൾ ഒരു കുഞ്ഞൻ വൈറസ് കേറി പണി തുടങ്ങിയപ്പോൾ പുരോഹിതരും ആൾദൈവങ്ങളും മുങ്ങി, ഇത്രേയുള്ളൂ അവറ്റകളുടെ വിശ്വാസം.’\nകാതിലേക്കോ, ഹൃദയത്തിലേക്കോ മഴതോർച്ചയിൽ നിന്നെന്ന പോലെ അയാൾ മന്ത്രിക്കുകയാണ്. ഇറ്റുവീഴുന്ന സ്വരം ഉള്ളിൽ കരുത്തുനേടുന്നു. ഇളം കാറ്റിൽ പെയ്യുന്നത് ഇലകളല്ല, ശിഖരങ്ങളാണ്. അവിടെ വേരുകളുടെ ദേശം പരുവപ്പെടുകയാണ്. ആ വേരുകളത്രയും തന്നെ വലിക്കാൻ തുടങ്ങിയിരിക്കുന്നു.\nകുട്ടികളെ തല്ലി പഠിപ്പിയ്ക്കണമോ..


കൊച്ചിയിലേക്കുള്ള വിമാനത്തില് അവസാന നിമിഷം അവസരം ലഭിച്ച സന്തോഷത്തില് സലാലയിലെ ഈ മലയാളി | Metro Journal Online\nകൊച്ചിയിലേക്കുള്ള വിമാനത്തില് അവസാന നിമിഷം അവസരം ലഭിച്ച സന്തോഷത്തില് സലാലയിലെ ഈ മലയാളി\nമസ്‌കത്ത്: കഴിഞ്ഞ ദിവസം മസ്‌കത്തില് നിന്ന് കൊച്ചിയിലേക്ക് പുറപ്പെട്ട ആദ്യ വിമാനത്തില് യാത്ര ചെയ്യാന് അവസാന നിമിഷം അവസരം ലഭിച്ചതിന്റെ സന്തോഷത്തിലാണ് സലാലയിലെ സുധി എന്നയാള് കേരളത്തിലെത്തിയത്. കണ്ണിന് ഗുരുതര പരുക്കേറ്റ സുധിക്ക് അവസാന നിമിഷമാണ് യാത്ര ചെയ്യാനുള്ള അനുമതി ഡോക്ടര്‍മാര് നല്‍കിയത്.\nജോലി ചെയ്യുമ്പോഴാണ് സുധിയുടെ കണ്ണില് എന്തോ ഒന്ന് പോയത്. ഇതുകാരണം ഏറെ ബുദ്ധിമുട്ടുകളുണ്ടായി. ഡോക്ടറെ സമീപിച്ചപ്പോള് നീക്കം ചെയ്യുന്ന പ്രയാസമാണെന്നും കേരളത്തിലേക്ക് പോകുന്നതാണ് നല്ലതെന്നും പറയുകയായിരുന്നു. സലാലയില് നിന്ന് മസ്‌കത്തിലെത്താനുള്ള ക്രമീകരണങ്ങള് വരുത്തിയത് ഇന്ത്യന് എംബസിയാണ്. എംബസിയുമായി നിരന്തം ബന്ധപ്പെട്ടാല് വിമാനത്തില് പോകാന് സാധിക്കുമെന്ന് ഡോക്ടര്‍മാര് സുധിയോട് പറഞ്ഞു. അങ്ങനെയാണ് എംബസിയുമായി ബന്ധപ്പെടുന്നതും ആവശ്യം അറിയിക്കുന്നതും യാത്രക്ക് സൗകര്യപ്പെട്ടതും.\n← രാജ്യത്ത് ട്രെയിൻ സർവീസുകൾ പുനഃരാരംഭിക്കുന്നു; ഒരുക്കങ്ങൾ തുടങ്ങി\nകുവൈത്തില് മൂന്നാഴ്ചത്തെ സമ്പൂര്‍ണ ലോക്ക്ഡൗണ് ആരംഭിച്ചു →


വീട് സ്വന്തമാക്കാൻ പിഎഫ് ഫണ്ട് ഉപയോഗിക്കുന്നത് ബുദ്ധിയാണോ? PART2- Kolo\nവീടു വാങ്ങാൻ, അതിനുള്ള സ്ഥലം വാങ്ങാൻ, വീട് നിർമിക്കാൻ, പുതുക്കി പണിയാൻ, വീടിനു മേലുള്ള ഹൗസിംഗ് ലോൺ തിരിച്ചടക്കാൻ തുടങ്ങി പല ആവശ്യങ്ങൾക്കും പിഎഫ് തുക ഉപയോഗിക്കാനാകും. ഓരോന്നിനും വ്യത്യസ്തമായ വ്യവസ്ഥകളാണെന്ന് മാത്രം. ഇതിൽ ഏതാവശ്യത്തിനാണ് നിങ്ങൾ പണം പിൻവലിക്കാൻ ഉദ്ദേശിക്കുന്നത് എന്ന് അനുസരിച്ചിരിക്കും എത്ര തുക ഇതിനായി എടുക്കാം എന്നുള്ളത്\nഅതിന്റെ വ്യവസ്ഥകൾ ചർച്ച ചെയ്യുന്ന രണ്ട് ഭാഗമുള്ള ലേഖനമാണിത്.\nനിർമ്മാണത്തിനായി പിഎഫ് തുക പിൻവലിക്കൽ:\nഒരു വർഷത്തിനു മുകളിലായി പിഎഫ് അക്കൗണ്ടിലേക്ക് സംഭാവന ചെയ്യുന്നവർക്ക് ഈ സൗകര്യം ഉപയോഗിക്കാവുന്നതാണ്. ഈ സൗകര്യം ലഭ്യമാക്കാൻ നിങ്ങൾ നിർമ്മിക്കുന്ന വീട് നിങ്ങളുടെയോ, നിങ്ങളുടെ പങ്കാളിയുടെയോ അല്ലെങ്കിൽ രണ്ടുപേരുടെയും സംയോജിതമായ പേരിലോ ആയിരിക്കണം എന്നുള്ളത് നിർബന്ധമാണ്.\nഇങ്ങനെ നിങ്ങൾക്ക് ലഭിക്കാവുന്ന പരമാവധി തുക എന്നത് 24 മാസത്തെ ബേസിക് സാലറിയും DAയും ചേരുന്ന തുകയായിരിക്കും.\nവീട് പുതുക്കി പണിയാൻ പിഎഫ് തുക\nനിങ്ങളുടെയോ നിങ്ങളുടെ പങ്കാളിയുടെ അല്ലെങ്കിൽ രണ്ടുപേരുടെയും കൂടി പേരിലുള്ള വീട് പുതുക്കി പണിയാനോ കൂടുതൽ സൗകര്യങ്ങൾ ചേർക്കാനോ ആയി പി എഫ് തുക വിനിയോഗിക്കാവുന്നതാണ്.\nവീട് പണി പൂർത്തിയായി അഞ്ച് വർഷത്തിനുശേഷം എപ്പോൾ വേണമെങ്കിലും ഈ തുക നിങ്ങൾക്ക് അപേക്ഷിക്കാവുന്നതാണ്.\nനിങ്ങൾ വീടുപണിക്കോ മറ്റോ ആയി മുൻപ് പിൻവലിച്ചിരുന്നു എങ്കിൽ അതേ വീട് തന്നെ പുതുക്കി പണിയണം എന്ന് ഒരു നിർബന്ധവുമില്ല.\nഇനി യാതൊരു രീതിയിലുള്ള പിഎഫ് തുക ഉപയോഗിക്കാതെയാണ് നിങ്ങൾ വീട് വയ്ക്കുകയോ സ്ഥലം വാങ്ങുകയോ ചെയ്തത് എങ്കിലും, പുതുക്കിപ്പണിയാൻ ആയി ഈ തുക നിങ്ങള്ക്ക് ഉപയോഗിക്കാവുന്നതാണ്.\nഇനി ഇങ്ങനെ പുതുക്കിപ്പണിയാൻ ആയി\nപരമാവധി 12 മാസത്തെ ബേസിക് സാലറിയും DAയും കൂടുന്ന തുകയാണ്\nപി എഫിൽ നിന്ന് പിൻവലിക്കാൻ ആവുന്ന പരമാവധി തുക.\nഒരിക്കൽ പിൻവലിച്ച പിന്നെയും നിങ്ങൾക്ക് ഇങ്ങനെ ഒരു ആവശ്യം വരുകയാണെങ്കിൽ അത് ആദ്യം പുതുക്കിപ്പണിയാൻ ആയി തുക പിൻവലിച്ച് പത്ത് വർഷത്തിനുശേഷം മാത്രമേ പിൻവലിക്കാൻ ആവുകയുള്ളൂ.\nഹൗസിംഗ് ലോൺ തിരിച്ചടക്കാൻ ആയി തുക വിനിയോഗിക്കുമ്പോൾ\nവീട് നിർമാണവുമായി ബന്ധപ്പെട്ട് നിങ്ങൾ എടുത്ത ഹൗസിങ് ലോൺൻറെ ബാക്കി നിൽക്കുന്ന തുക അടച്ചു തീർക്കാനും നിങ്ങൾക്ക് പിഎഫ് പ്രയോജനപ്പെടുത്താവുന്നതാണ്. ഈ ലോൺ നിങ്ങളുടെ പേരിലോ നിങ്ങളുടെ പങ്കാളിയുടെ പേരിലോ രണ്ടുപേരുടെയും സംയോജിതമായ പേരിലോ ആകുന്നതിൽ കുഴപ്പമില്ല.\nഅങ്ങനെ പിൻവലിക്കാവുന്ന തുകയുടെ പരമാവധി മൂല്യം നിങ്ങളുടെ ബേസിക് സാലറിയും DAയും കൂടുന്നതിന്റെ 36 മാസത്തേക്കുള്ള തുക ആയിരിക്കും.\nഈ തുക ഉപയോഗിച്ച് നിങ്ങൾ തിരിച്ചടക്കുന്ന ഹൗസിംഗ് ലോൺ ഏതെങ്കിലും കേന്ദ്രസർക്കാർ/സംസ്ഥാന സർക്കാർ ബാങ്കുകളിൽനിന്നോ, രജിസ്റ്റേർഡ് ആയിട്ടുള്ള സഹകരണ സൊസൈറ്റികൾ നിന്നോ, നാഷണലൈസ്ഡ് ബാങ്ക് തുടങ്ങി അംഗീകൃതമായ സ്ഥാപനങ്ങളിൽ നിന്നുള്ള ലോണിന് മാത്രമായിരിക്കും ലഭ്യമാവുക.\nഈ സൗകര്യം നിങ്ങൾക്ക് പ്രയോജനപ്പെടുത്തണം എങ്കിൽ നിങ്ങൾ കുറഞ്ഞത് പത്ത് വർഷം ആയെങ്കിലും പിഎഫ് അക്കൗണ്ടിലേക്ക് സംഭാവന ചെയ്യുന്ന ആളായിരിക്കണം.\nശരിക്കും വീട് നിർമ്മാണത്തിനായി പിഎഫ് തുക പിൻവലിക്കുന്നത് ബുദ്ധിയാണോ??\nവീടിൻറെ ആവശ്യവുമായി ബന്ധപ്പെട്ട് പി എഫ് തുക പിൻവലിക്കാം എന്ന സൗകര്യം ഉണ്ടെങ്കിലും വിദഗ്ധർ പറയുന്നത് ഇത് അത്ര ഉചിതമായ ഒരു നടപടി അല്ല എന്നാണ്.\nഇതിന് കാരണമെന്തെന്നാൽ അടിസ്ഥാനപരമായി പിഎഫ് എന്നുള്ളത് നിങ്ങൾ വിരമിച്ച ശേഷമുള്ള നിങ്ങളുടെ ജീവിതം സുരക്ഷിതമാക്കാൻ ആണ്.\nമാത്രവുമല്ല ഇടയ്ക്കുവച്ച് പിൻവലിക്കാതെ ഇരുന്നാൽ തുകയുടെ മേൽ കോമ്പൗണ്ടിംഗ് ആയുള്ള എഫക്ട് ഉണ്ടാവുകയും നിങ്ങളുടെ പണത്തിന് കൂടുതൽ മൂല്യം ലഭിക്കുകയും ചെയ്യും.\nഇത് ഒടുവിൽ വലിയ ഒരു തുകയുടെ നിക്ഷേപമായി നിങ്ങൾക്ക് ലഭിക്കുകയും ചെയ്യും. സാധാരണ ഒരു ശമ്പളക്കാരനായ ഉദ്യോഗസ്ഥനു അല്ലാത്ത പക്ഷം സമാഹരിക്കാൻ ആവുന്ന തുകയ്ക്ക് മുകളിലായിരിക്കും ഇത്.


തുടര് വിജയങ്ങളുടെ റെക്കോര്‍ഡുമായി സാനിയ സഖ്യം | Daily Indian Herald\nതുടര് വിജയങ്ങളുടെ റെക്കോര്‍ഡുമായി സാനിയ സഖ്യം\nJanuary 14, 2016 9:20 am By : Indian Herald Staff\nമെല്‍ബണ്: സിഡ്‌നി രാജ്യാന്തര ടെന്നീസ് ടൂര്‍ണമെന്റിന്റെ വനിതാ ഡബിള്‍സില് സാനിയ സഖ്യം സെമിയില്. ഇതോടെ വനിതാ ഡബിള്‍സിലെ തുടര്‍വിജയങ്ങളില് റെക്കോഡിനൊപ്പമെത്താനും സാനിയയ്ക്കും പങ്കാളി സ്വിറ്റ്‌സര്‍ലന്‍ഡിന്റെ മാര്‍ട്ടീന ഹിംഗിസിനും കഴിഞ്ഞു.\n28 തുടര് വിജയങ്ങളെന്ന ബെലാറൂസിന്റെ നതാഷാ സ്വരേവപ്യൂട്ടോറിക്കോയുടെ ജിജി ഫെര്‍ണാണ്ടസ് സഖ്യത്തിനൊപ്പമാണ് ഇരുവരുടെയും സ്ഥാനം. 1994ല് ആയിരുന്നു ജിജിസ്വരേവ സഖ്യം നേട്ടം സ്വന്തമാക്കിയത്.\nസിഡ്‌നി ടൂര്‍ണമെന്റില് ചൈനയുടെ ഷെന് ലിയാങ് ഷ്വായി പെങ് ജോഡിയെയാണ് ടോപ് സീഡ് സാനിയ സഖ്യം നേരിട്ടുള്ള സെറ്റുകളില് കീഴ്‌പ്പെടുത്തിയത്. സ്‌കോര്: 62, 63.\nകഴിഞ്ഞവര്‍ഷം തുടങ്ങിയ പടയോട്ടത്തില് ആകെ 10 ഡബ്ല്യു.ടി.എ. കിരീടങ്ങള് നേടാന് സാനിയഹിംഗിസ് സഖ്യത്തിനു കഴിഞ്ഞു. ഇന്ത്യന് വെല്‍സ്, മയാമി, ചാള്‍സ്റ്റണ്, വിംബിള്‍ഡണ്, യു.എസ്. ഓപ്പണ്, ഗ്വാങ്ഷു, വൂഹാന്, ബെയ്ജിങ് ടൂര്‍ണമെന്റുകളിലായിരുന്നു സഖ്യം കിരീടം ചൂടിയത്.


കോൺഗ്രസ് പ്രസിഡന്റ് തെരഞ്ഞെടുപ്പ്; പ്രതിസന്ധിയിലായി നേതാക്കൾ\nഅധ്യക്ഷ സ്ഥാനത്തേക്ക് ആരെ കണ്ടെത്തുമെന്ന കാര്യത്തില് ചര്‍ച്ചകള് പലതവണ നടത്തിയിട്ടും ധാരണയിലെത്താനായിട്ടില്ല.\n21 Jun, 2019 at 02:21 AM\nരാഹുല് ഗാന്ധി കോണ്‍ഗ്രസ് അധ്യക്ഷ സ്ഥാനത്തുനിന്ന് ഒഴിയാനുറച്ചതോടെ മുതിര്‍ന്ന നേതാക്കള് പ്രതിസന്ധിയിലായി. അധ്യക്ഷ സ്ഥാനത്തേക്ക് ആരെ കണ്ടെത്തുമെന്ന കാര്യത്തില് ചര്‍ച്ചകള് പലതവണ നടത്തിയിട്ടും ധാരണയിലെത്താനായിട്ടില്ല. അധ്യക്ഷ തെരഞ്ഞെടുപ്പില് പങ്കാളിയാകേണ്ടതില്ലെന്നാണ് രാഹുലിന്റെ തീരുമാനം.\nകോണ്‍ഗ്രസിലെ മുതിര്‍ന്ന നേതാക്കളെല്ലാം ഡല്‍ഹിയില് തുടരുകയാണ്. നിലവില് ഡല്‍ഹിയിലുള്ള എ.കെ ആന്റണി അടക്കമുള്ള നേതാക്കള്‍ക്ക് പുറമെ രാജസ്ഥാന് മുഖ്യമന്ത്രി അശോക് ഗഹ്ലോട്ടും ഛത്തീസ്ഗഢ് മുഖ്യമന്ത്രി ഭൂപേഷ് ഭാഗലും അടക്കമുള്ളവര് എത്തിയിട്ടുണ്ട്. പുതിയ അധ്യക്ഷനെ കണ്ടെത്താന് തിരക്കിട്ട ആലോചനകളാണ് നടക്കുന്നത്. പക്ഷെ ഒരു ധാരണയിലെത്താന് കഴിഞ്ഞിട്ടില്ല. ലോക്സഭ പരാജയത്തിന് ശേഷം ആഭ്യന്തര പ്രശ്നങ്ങള് രൂക്ഷമായ സാഹചര്യത്തില് പാര്‍ട്ടിയെ ഒരുമിപ്പിച്ച് കൊണ്ടുപോകാന് കഴിയുന്ന ആരെ കൊണ്ടുവരും എന്നതിനാണ് ഉത്തരം കണ്ടെത്താനാകാത്തത്. പുതിയ അധ്യക്ഷനെ തെരഞ്ഞെടുക്കുന്നതില് പങ്കാളിയാകുന്നത് പ്രശ്നം രൂക്ഷമാക്കുമെന്നാണ് രാഹുല് ഗാന്ധിയുടെ നിലപാട്. അശോക് ഗഹ്ലോട്ട് അധ്യക്ഷനായേക്കുമെന്ന റിപ്പോര്‍ട്ടുകളുണ്ട്.\nരാജ്യസ്ഥാന് പിസിസിയില് ഗഹ്ലോട്ട് - സച്ചിന് പൈലറ്റ് തര്‍ക്കം രൂക്ഷമായിരിക്കെ ഗഹ്ലോട്ട് അധ്യക്ഷ സ്ഥാനത്തേക്ക് വരുന്നത് പാര്‍ട്ടിക്ക് ദോഷമാകുമെന്ന വിലയിരുത്തലുമുണ്ട്. മുതിര്‍ന്ന നേതാവ് മല്ലികാര്‍ജുന് ഖാര്‍ഗെ, ലോക്സഭ മുന്‍സ്പീക്കര് മീര കുമാര്, മുന് ആഭ്യന്തരമന്ത്രി സുശീല് കുമാര് ഷിന്‍ഡെ എന്നിവരുടെ പേരുകളും ഉയര്‍ന്നിട്ടുണ്ട്. അധ്യക്ഷനെ കണ്ടെത്താനായില്ലെങ്കില് വര്‍ക്കിങ് പ്രസിഡണ്ടുമാര് എന്ന നിലയിലേക്ക് ചര്‍ച്ചകള് കടക്കും. പ്രാദേശിക പ്രാതിനിധ്യം ഉറപ്പാക്കി യുവ സംഘത്തെ ഏല്‍പിക്കണം എന്ന അഭിപ്രായവും നേതാക്കളില് ചിലര്‍ക്കുണ്ട്.


ജിഷ വധക്കേസ്; പ്രതി അമീറുല് ഇസ്ലാമിന് വധശിക്ഷ - Malayalam Daily News\nകൊച്ചി: പെരുമ്പാവൂര് ജിഷ വധക്കേസില് കുറ്റക്കാരനെന്ന് കോടതി കണ്ടെത്തിയ ഏകപ്രതി അമീറുള് ഇസ്‌ലാമിന് വധശിക്ഷ. എറണാകുളം പ്രിന്‍സിപ്പല് സെഷന്‍സ് കോടതിയാണ് വിധി പ്രഖ്യാപിച്ചത്. തെളിയിക്കപ്പെട്ട മറ്റ് കുറ്റങ്ങളിലായി 10 വര്‍ഷവും ഏഴ് വര്‍ഷവും തടവിനും ശിക്ഷിച്ചു.5ലക്ഷം രൂപ പിഴയും വിധിച്ചു. അപൂര്‍വങ്ങളില് അപൂര്‍വമായ കേസെന്ന് കോടതി പറഞ്ഞു. അതിക്രൂരമായ കൊലപാതകമാണെന്ന് കോടതി ചൂണ്ടിക്കാട്ടി. അമീറിനെ വിയ്യൂര് സെന്‍ട്രല് ജയിലിലേക്ക് മാറ്റും. കൊലപാതക കുറ്റത്തിനാണ് വധശിക്ഷ.\nഅമീറിനെതിരായ മറ്റ് കുറ്റങ്ങള്:\nഅതിക്രമിച്ചു കടക്കല് (ജീവപര്യന്തം)\nഅന്യായമായി തടഞ്ഞുവെക്കല് (ഒരു വര്‍ഷം തടവ്)\nബലാത്സംഗം (ജീവിതാവസാനം വരെ കഠിന തടവ്)\nമാരകമായി മുറിവേല്‍പ്പിച്ചതിന് (ജീവിതാവസാനം വരെ കഠിന തടവ്)\nഅമീറുള് ഇസ്‌ലാമിൽനിന്ന് കോടതി ഇന്നലെ ചില കാര്യങ്ങൾ നേരിട്ടു ചോദിച്ചറിഞ്ഞിരുന്നു. ഒരു തെറ്റും ചെയ്തിട്ടില്ലെന്ന് അമീർ കോടതിയെ അറിയിച്ചിരുന്നു. ജിഷയെ അറിയില്ല. കേസിനു പിന്നിൽ ഭരണകൂട താൽപര്യമാണ്. പൊലീസ് അതിനൊത്തു പ്രവർത്തിച്ചു. മാതാപിതാക്കളെ കാണാൻ അനുവദിക്കണമെന്നും അമീറുള് കോടതിയോട് ആവശ്യപ്പെട്ടിരുന്നു. അതേസമയം കേസ് കേന്ദ്ര ഏജന്‍സി അന്വേഷിക്കണമെന്ന പ്രതിയുടെ ആവശ്യം വിചാരണക്കോടതി തള്ളുകയും ചെയ്തു. അസം സ്വദേശിയായ അമീറിന് പൊലീസിന്റെ ചോദ്യം ചെയ്യലുകള് മനസ്സിലായില്ലെന്ന് അഭിഭാഷകന് കോടതിയില് നിലപാടെടുത്തു. എന്നാല് ശിക്ഷാവിധിയെക്കുറിച്ചു മാത്രം പറഞ്ഞാല് മതിയെന്ന് അഭിഭാഷകന് കോടതി നിര്‍ദേശം നല്‍കുകയായിരുന്നു. ഭാര്യയും മക്കളും ഉണ്ടോയെന്ന കോടതിയുടെ ചോദ്യത്തിന് ഒരു കുട്ടിയുണ്ടെന്നായിരുന്നു അമീറിന്റെ മറുപടി. ഇന്നലെ രാവിലെ കോടതിയില് ഹാജരാക്കാന് എത്തിയപ്പോഴും ജിഷയെ കൊലപ്പെടുത്തിയത് താനല്ലെന്ന് അമീറുള് മാധ്യമങ്ങളോട് പറഞ്ഞിരുന്നു. ആരാണ് കൊലപ്പെടുത്തിയതെന്ന് തനിക്ക് അറിയില്ലെന്നും അമീറുല് നിലപാടെടുത്തു.\nജിഷയുടെ വീടിനു സമീപത്തെ വാടകക്കെട്ടിടത്തില് കഴിഞ്ഞിരുന്ന പ്രതി 2016 ഏപ്രില് 28നു കൊല നടത്തിയെന്നാണു കേസ്. കുറുപ്പംപടി വട്ടോളിപ്പടി കനാല്‍ബണ്ട് പുറമ്പോക്കിലെ അടച്ചുറപ്പില്ലാത്ത വീട്ടില് അതിക്രമിച്ചു കയറിയ പ്രതി അമീറുള് ഇസ്‌ലാം ജിഷയെ മാനഭംഗപ്പെടുത്താന് ശ്രമിച്ചു. ജിഷ എതിര്‍ത്തപ്പോള് കൊലപ്പെടുത്തിയ ശേഷം മാനഭംഗപ്പെടുത്തി. ദേഷ്യം ശമിക്കാതെ സ്വകാര്യ ഭാഗങ്ങള് കത്തികൊണ്ടു മുറിവേല്‍പ്പിച്ചു. ഡിഎന്‍എ പരിശോധനാ ഫലങ്ങളുടെയും ഫോറന്‍സിക് റിപ്പോര്‍ട്ടുകളുടെയും അടിസ്ഥാനത്തില് അമീറിനെതിരായ കുറ്റങ്ങള് ശാസ്ത്രീയമായി തെളിയിക്കാന് പ്രോസിക്യൂഷനു കഴിഞ്ഞതായി കോടതി ചൂണ്ടിക്കാട്ടി. കൂലിപ്പണിക്ക് പോയ അമ്മ രാജേശ്വരി തിരികെ എത്തിയപ്പോഴായിരുന്നു ക്രൂരമായരീതിയില് ജിഷയെ കൊല്ലപ്പെട്ട നിലയില് കണ്ടെത്തുന്നത്. ദേഹത്ത് ചുരിദാറിന്റെ ടോപ്പ് മാത്രമേ ഉണ്ടായിരുന്നുള്ളു. കൊലപാതകിയെ കണ്ടെത്താന് പൊലീസിന് ദീര്‍ഘനാളത്തെ അന്വേഷണം നടത്തേണ്ടിവന്നു. മുഴുവന് നാട്ടുകാരുടെയും വിരലടയാളം അടക്കമുള്ളവ ശേഖരിച്ചുവെങ്കിലും കേസില് തുമ്പുണ്ടാക്കാന് പൊലീസിന് ആദ്യം കഴിഞ്ഞില്ല. നാട്ടുകാരടക്കം പലരിലേക്കും സംശയം നീണ്ടു. അന്യസംസ്ഥാന തൊഴിലാളിയെ കേന്ദ്രീകരിച്ചുള്ള അന്വേഷണത്തിനൊടുവില് 2016 ജൂണ് 14 ന് അസം സ്വദേശി അമീറുള് ഇസ് ലാമിനെ കേരള – തമിഴ്നാട് അതിര്‍ത്തിയില്‍നിന്ന് പൊലീസ് പിടികൂടി. രക്തക്കറയുടെയും ഉമിനീരിന്റെയും ഡി.എന്.എ. പരിശോധനാഫലത്തിന്റെ അടിസ്ഥാനത്തിലാണ് പ്രതി അമീറുള് ഇസ്‌ലാമാണെന്ന് പൊലീസ് കണ്ടെത്തിയത്.\nകോടതി വിധിയില് സന്തോഷമുണ്ടെന്ന് എഡിജിപി ബി.സന്ധ്യ; വിധി വിമര്‍ശകര്‍ക്കുള്ള മറുപടി\nകൊച്ചി: ജിഷ വധക്കേസിലെ കോടതി വിധിയില് സന്തോഷമുണ്ടെന്ന് അന്വേഷണ ഉദ്യോഗസ്ഥ എഡിജിപി ബി.സന്ധ്യ. വിമര്‍ശകര്‍ക്കുള്ള മറുപടി കൂടിയാണ് വിധി. അന്വേഷണ സംഘത്തെ അഭിനന്ദിക്കുന്നു. പിന്തുണച്ചവര്‍ക്ക് നന്ദിയുണ്ടെന്നും സന്ധ്യ പറഞ്ഞു.\nനീതി പീഠം ദൈവമെന്ന് ജിഷയുടെ അമ്മ.. നട്ടെലില്ലാത്ത കോടതികളാണ് കീഴ്‌കോടതികള് എന്ന് ആളൂര്…\nകൊച്ചി; ജിഷ വധക്കേസില് കോടതി അമീറുല് ഇസ്ലാമിന് വധശിക്ഷ വിധിച്ചതില് പ്രോസിക്യൂഷന് വിധി അനുകൂലം.. നീതി പീഠം ദൈവമാണെന്ന് ജിഷയുടെ അമ്മ രാജേശ്വരി വിധി കേട്ട ശേഷം പറഞ്ഞു. എല്ലാ അന്വേഷണ ഉദ്യോഗസ്ഥരോടും നന്ദിയുണ്ടെന്ന് ജിഷയുടെ സഹോദരിയും മാധ്യമങ്ങളോടു പറഞ്ഞു. കോടതി വിധിയില് അഭിമാനിക്കുന്നുവെന്നും കേസില് പ്രതീക്ഷയുണ്ടായിരുന്നെന്നും അന്വേഷണ ഉദ്യേഗസ്ഥ എഡിജിപി ബി സന്ധ്യ പ്രതികരിച്ചു. ജിഷയുടേത് ഡല്‍ഹിയിലെ നിര്‍ഭയാ കേസിനു സമാനമാണെന്നും കോടതി പറഞ്ഞു..\nനട്ടെലില്ലാത്ത കോടതികളാണ് കീഴ്‌കോടതികള് എന്നാണ് വിധി കേട്ടശേഷം പ്രതി ഭാഗം അഭിഅഡ്വ. ആളൂര് പ്രതികരിച്ചത്. ഇന്ത്യന് ജുഡീഷ്യല് തന്നെ തകര്‍ന്നിരിക്കുന്നു. കേസില് ഇനി മേല് കോടതിയില് അപ്പീലിനു പോകുമെന്നും ആളൂര് ഉറപ്പു നല്‍കി..


സ്വന്തം നിലപാടുകളുടെ തടവുകാര് • Suprabhaatham\nസ്വന്തം നിലപാടുകളുടെ തടവുകാര്\nഫാറൂഖ് അബ്ദുല്ലയുമായി സംസാരിച്ചിരുന്നു. ഇന്ത്യ തങ്ങളെ വഞ്ചിച്ചുവെന്ന് ഫാറൂഖ് പറഞ്ഞു. അദ്ദേഹത്തിന്റെ വീട്ടുതടങ്കലിനെതിരേ കോടതിയെ സമീപിക്കാന് ഒരുങ്ങിയെങ്കിലും സമ്മതിച്ചില്ല. തനിക്കു മാത്രമായി മോചനം വേണ്ടെന്നായിരുന്നു ഫാറൂഖിന്റെ നിലപാട്-അക്ബര് ലോണ് പറഞ്ഞു.\nNovember 9, 2019 | 1:14 am IST\nമോദിയുടെയും ആര്.എസ്.എസിന്റെയും പദ്ധതിയെന്തെന്ന് ഓരോ കശ്മിരിക്കും അറിയാമെന്ന് പറയുന്നു സുഹൃത്ത് സാഹില്. ‘കശ്മിരിലെ മുസ്‌ലിം ജനസംഖ്യ അട്ടിമറിക്കുകയാണു ലക്ഷ്യം. ഇനിയും കൂടുതല് സൈനിക ക്യാംപുകള് വരും. സംസ്ഥാനത്ത് കുടിയേറ്റ കേന്ദ്രങ്ങളുണ്ടാക്കും. അവിടേക്ക് ആര്.എസ്.എസ് പ്രവര്‍ത്തകരെ കുടിയേറ്റി താമസിപ്പിക്കും. ഓരോ കശ്മിരി കൊല്ലപ്പെടുമ്പോഴും ഉത്തരേന്ത്യയില് മോദിയുടെ ജനപ്രീതി ഉയരും. അതിനാല് കൊല്ലപ്പെടാതിരിക്കുക എന്നതായിരുന്നു കശ്മിരികളുടെ നയം. 370ാം വകുപ്പ് നീക്കം ചെയ്യുമ്പോള് വലിയ പ്രതിഷേധമുണ്ടാകുമെന്നും പ്രകടനങ്ങള് നടക്കുമെന്നുമായിരിക്കണം മോദി കരുതിയത്. എന്നാല് പ്രതിഷേധം മറ്റൊരു രീതിയിലാക്കാനായിരുന്നു ഞങ്ങളുടെ തീരുമാനം’.\nസാഹില് പറയുന്നതിനെ വാഷിങ്ടണ് പോസ്റ്റ് ലേഖകന് ശംസ് ഇര്‍ഫാന് ശരിവയ്ക്കുന്നുണ്ട്. വിരമിച്ച സൈനികര്‍ക്കെന്ന പേരില് പുല്‍വാമയിലെ ചാന്ദിഗാവിനടുത്ത് പാര്‍പ്പിട കേന്ദ്രങ്ങള് പണിയുന്നുണ്ട്. ഇത് ഈ പദ്ധതിയുടെ തുടക്കമാണ്. സൈനികമുഷ്ടിയുടെ ബലത്തിലാണ് ആര്.എസ്.എസ് കുടിയേറ്റം നടക്കാന് പോകുന്നത്. 370ാം വകുപ്പ് പിന്‍വലിക്കുന്നതിനെ കശ്മിരികള് കാര്യമാക്കില്ല. എന്നാല് 35 എ ഇല്ലാതാക്കിയത് അങ്ങനെയല്ല. തങ്ങളുടെ ഭരണഘടനാപരമായ സുരക്ഷ നഷ്ടപ്പെട്ടുകൊണ്ടിരിക്കുന്നുവെന്ന ബോധ്യം ഓരോ കശ്മിരികള്‍ക്കുമുണ്ട്-ശംസ് പറയുന്നു. ഷോപ്പിയാനില്‍നിന്ന് മടങ്ങിയതിന്റെ പിറ്റേന്ന് യൂറോപ്യന് യൂനിയന് എം.പിമാര് കശ്മിര് സന്ദര്‍ശിച്ചതിന്റെ ആദ്യനാള് നഗരം പൂര്‍ണമായും സ്തംഭിച്ചു. അപൂര്‍വമായി കാണാറുള്ള ഓട്ടോറിക്ഷകള് പോലും ഇല്ലാതായിരുന്നു. തെരുവുകളില് ആപ്പിള് വില്‍ക്കുന്നവരും അന്നില്ലാതായി. ടാക്‌സി സ്റ്റാന്‍ഡുകള് അടഞ്ഞുകിടന്നു.\nആരെയും കാണാനോ യാത്രചെയ്യാനോ കഴിയാത്ത ദിവസം. വെറുതെ ഫോണെടുത്ത് നാഷനല് കോണ്‍ഫറന്‍സ് എം.പി മുഹമ്മദ് അക്ബര് ലോണിനെ വിളിച്ചു. ‘ഞാന് തുള്‍സി ബാഗിലെ വീട്ടിലുണ്ട്, അങ്ങോട്ട് വന്നോളൂ, കാണാം’ എന്നായിരുന്നു മറുപടി. ഗുപ്കര് റോഡ് കഴിഞ്ഞാല് കശ്മിരിലെ ഉന്നതര് താമസിക്കുന്ന സ്ഥലമാണ് തുള്‍സി ബാഗ്. 370ാം വകുപ്പ് എടുത്തുകളയുന്ന പ്രമേയം ലോക്‌സഭ പാസാക്കുമ്പോള് പാര്‍ലമെന്റിലായതിനാല് അക്ബര് ലോണ് വീട്ടുതടങ്കലിലായിരുന്നില്ല. നാലു കിലോമീറ്റര് നടന്നാണ് അക്ബര് ലോണിന്റെ വീട്ടിലെത്തുന്നത്. സൈനിക ക്യാംപ് പോലെയായിരുന്നു തുള്‍സി ബാഗ്. സാധാരണക്കാര്‍ക്കു പ്രവേശനമില്ലാത്ത വലിയ മതില്‍കെട്ടിനുള്ളില് സൈന്യം സുരക്ഷിതമാക്കിയ നിരവധി പാര്‍പ്പിട കേന്ദ്രങ്ങള്. അതിനുള്ളിലൊന്നിലായിരുന്നു അക്ബര് ലോണിന്റെ വീട്.\nതുള്‍സി ബാഗിലേക്കുള്ള പ്രധാന പ്രവേശനകേന്ദ്രത്തില് പോലിസ് തിരിച്ചും മറിച്ചും ചോദ്യം ചെയ്തു. തിരിച്ചറിയല് കാര്‍ഡുകള് പലവുരു പരിശോധിച്ചു. മറ്റൊരു ഉദ്യോഗസ്ഥന് ഇറങ്ങിവന്ന് ആദ്യത്തെ ചോദ്യങ്ങളെല്ലാം ആവര്‍ത്തിച്ചു. തുടര്‍ന്ന് അകത്തേക്ക് അനുമതിയായി. അകത്ത് അക്ബര് ലോണിന്റെ വീട്ടിന്റെ ഒരുവശം നിറയെ സുരക്ഷാ സൈനികര്. സ്വീകരണ മുറിയില് അക്ബര് ലോണ് കാത്തിരിക്കുന്നുണ്ടായിരുന്നു. യൂറോപ്യന് പാര്‍ലമെന്റ് അംഗങ്ങള് കശ്മിരിലെത്തിയിട്ടും അവരെ കാണാന് അക്ബര് ലോണിനെ അനുവദിച്ചിരുന്നില്ല. ജനപ്രതിനിധികളായ ഞങ്ങളെ കാണാതെ ഈ സന്ദര്‍ശനത്തില് എന്തു വിശ്വാസ്യതയാണുള്ളത്. എക്കാലത്തും ഇന്ത്യയ്‌ക്കൊപ്പം നിന്നവരാണ് ഞങ്ങള്. ഞങ്ങളെ മാറ്റിനിര്‍ത്തുന്നതില് എന്തര്‍ഥമാണുള്ളത്-ലോണ് ചോദിച്ചു.\nനോക്കൂ, കശ്മിര് മൂന്നു മാസമായി ഉപരോധത്തിലാണ്. എനിക്ക് ഈ വീട്ടില്‍നിന്ന് ഡല്‍ഹിയില് പോകാന് മാത്രമാണ് അനുമതി. എന്റെ മണ്ഡലത്തില് പോകാന് അനുമതിയില്ല. വീട്ടുതടങ്കലിലല്ലെങ്കിലും ആരെയും കാണാന് അനുവദിക്കുന്നില്ല. ഓഗസ്റ്റ് അഞ്ചിനു ശേഷം എന്റെ വീട്ടില് അവര് കൂടുതല് പൊലിസിനെയും സുരക്ഷാ സൈനികരെയും നിയോഗിച്ചു. എന്റെ സുരക്ഷയ്ക്കാണെന്നാണു പറയുന്നത്. എന്നാല് അങ്ങനെയല്ലെന്ന് എനിക്കറിയാം-ലോണ് പറഞ്ഞു. നിങ്ങളുടെ നേതാവ് ഫാറൂഖ് അബ്ദുല്ല മാസങ്ങളായി വീട്ടുതടങ്കലിലായിട്ടും പാര്‍ട്ടിക്ക് ഒരു പ്രതിഷേധം പോലും നടത്താനായില്ലല്ലോ എന്ന ചോദ്യത്തിനു പ്രതിഷേധിക്കാന് ആരാണ് പുറത്തുള്ളതെന്നായിരുന്നു മറുപടി.\nപാര്‍ട്ടിയുടെ താഴെക്കിടയിലുള്ള നേതാക്കള് മുതല് ഉയര്‍ന്ന നേതാക്കള് വരെ വീട്ടുതടങ്കലിലോ ജയിലിലോ ആണ്. ഞാനും മറ്റൊരു എം.പി ഹസ്‌നന് മസൂദിയും വീട്ടുതടങ്കലിലല്ലെങ്കിലും അതിനു തുല്യമായ സാഹചര്യത്തിലാണ്. എന്നാല് ജനം അവരുടെ പ്രതിഷേധം അറിയിക്കുന്നുണ്ട്. അതവര് പറയുകയും പ്രവര്‍ത്തിക്കുകയും ചെയ്യുന്നു. കശ്മിരികളുടെ പ്രത്യക്ഷമായ പ്രതിഷേധം നിങ്ങള്‍ക്കു കാണാന് കഴിയുന്നില്ലായിരിക്കാം. സൈനിക വലയത്തിനുള്ളില് അതിലപ്പുറം എന്തു പ്രകടനമാണു സാധ്യമാകുക. പ്രകടനം സാധ്യമാകുന്ന ഒരു സമയം ഞങ്ങള് തന്നെ പ്രകടനത്തിനു നേതൃത്വം നല്‍കും. ഫാറൂഖുമായി സംസാരിച്ചിരുന്നു. ഇന്ത്യ തങ്ങളെ വഞ്ചിച്ചുവെന്ന് ഫാറൂഖ് പറഞ്ഞു. രോഷാകുലനായിരുന്നു അദ്ദേഹം. അദ്ദേഹത്തിന്റെ വീട്ടുതടങ്കലിനെതിരേ കോടതിയെ സമീപിക്കാന് തങ്ങളൊരുങ്ങിയെങ്കിലും അദ്ദേഹം സമ്മതിച്ചില്ല. തനിക്കു മാത്രമായി മോചനം വേണ്ടെന്നായിരുന്നു ഫാറൂഖിന്റെ നിലപാട്-അക്ബര് ലോണ് പറഞ്ഞു.\nഎന്നാല് അങ്ങനെയായിരുന്നില്ല കാര്യങ്ങള്. 370ാം വകുപ്പ് പിന്‍വലിക്കുന്നതിനു തലേദിവസം രാത്രി ശ്രീനഗറിലെ ഷെഹ്‌റെ കശ്മിര് ഇന്റര്‍നാഷനല് കണ്‍വന്‍ഷന് സെന്ററിനു സമീപത്തെ ലേക്ക് വ്യൂ ഹോട്ടല് സര്‍ക്കാര് ജയിലാക്കി മാറ്റി. 50ലധികം രാഷ്ട്രീയക്കാരെയും മുന് മന്ത്രിമാരെയും ഇവിടെ തടവില് പാര്‍പ്പിച്ചു. എന്.സിയുടെ എം.എല്.എയായിരുന്ന യവഹര് നബി ഭട്ടിനെ കസ്റ്റഡിയിലെടുത്ത് തടവില് പാര്‍പ്പിക്കുന്നത് എവിടേക്കാണു കൊണ്ടുപോകുന്നതെന്ന് കുടുംബത്തോടുപോലും പറയാതെയാണ്. ഫാറൂഖ് അബ്ദുല്ലയെയും ഉമര് അബ്ദുല്ലയെയും തടവിലാക്കിയ ശേഷം ജമ്മുവില് നിന്നുള്ള നാഷനല് കോണ്‍ഫറന്‍സ് നേതാവ് ദേവീന്ദര് സിങ് റാണയ്ക്കും സംഘത്തിനും ഇരുവരെയും കാണാന് ഗവര്‍ണറുടെ ഓഫിസ് അനുവാദം നല്‍കിയപ്പോള് ശ്രീനഗറില് തന്നെയുള്ള എം.പിമാരായ അക്ബര് ലോണിയും ഹസ്‌നന് മസൂദിക്കും ഹൈക്കോടതിയെ സമീപിച്ച് അനുമതി നേടേണ്ടി വന്നു. ഒരിക്കല് മുഖ്യമന്ത്രിയുടെ ഓഫിസായും പ്രവര്‍ത്തിച്ചിരുന്ന ഹരിനിവാസ് പാലസില് നീട്ടിവളര്‍ത്തിയ താടിയുമായി തടവുകാരനായിരുന്നു ഉമര് അബ്ദുല്ല. ഗുപ്കര് റോഡിലെ വീട്ടില് ഫാറൂഖും സമാനമായ സാഹചര്യത്തിലായിരുന്നു.\nമുതിര്‍ന്ന മാധ്യമപ്രവര്‍ത്തകനായ മസൂദ് ഹുസൈന് പറഞ്ഞതായിരുന്നു ശരി. സ്വന്തം നിലപാടുകളുടെ തടവുകാരായിരുന്നു അവര്. സ്വന്തം നേട്ടങ്ങളെക്കുറിച്ചല്ലാതെ കശ്മിരിനെക്കുറിച്ച് ഈ നേതാക്കള് ഇത്രയും കാലം ചിന്തിക്കുക പോലും ചെയ്തിരുന്നില്ല.


20 ശതമാനം ചിത്രീകരിച്ച വടചെന്നെ2ഉപേക്ഷിച്ചു; കാരണം ഇതാണ് | Vadachennai2shelved Dhanush Vetrimaran movie Asuran Manju Warrier release\n20 ശതമാനം ചിത്രീകരിച്ച വടചെന്നെ2ഉപേക്ഷിച്ചു; കാരണം ഇതാണ്\n50 കോടിയിലേറെ വരുമാനം നേടിയ വടചെന്നൈയുടെ രണ്ടാം ഭാഗം ഒരുക്കുമെന്ന് കുറച്ചു നാളുകള്‍ക്ക് മുന്‍പ് വെട്രിമാരന് പ്രഖ്യാപിച്ചിരുന്നു.\nJul 15, 2019, 10:25 AM IST\nPhoto Credit: Dhanush Fans Club Twitter, Vadachennai\nധനുഷ്-വെട്രിമാരന് കൂട്ടുക്കെട്ടില് ഒരുങ്ങിയ വടചെന്നൈ എന്ന ചിത്രത്തിന്റെ രണ്ടാം ഭാഗം ഉപേക്ഷിച്ചു. വടക്കന് ചെന്നൈയിലെ ആളുകളുടെ 35 വര്‍ഷത്തെ ജീവിതമായിരുന്നു ചിത്രത്തിന്റെ പ്രമേയം. ഒരു ദേശീയതല ക്യാരംസ് കളിക്കാരന്റെ വേഷത്തിലാണ് ധനുഷ് ചിത്രത്തില് എത്തിയത്. എ. സുബാസ്‌കാരന്, ധനുഷ്, വെട്രിമാരന് എന്നിവര് ചേര്‍ന്നാണ് ചിത്രം നിര്‍മിച്ചത്. 2018 ലായിരുന്നു ചിത്രം പുറത്തിറങ്ങിയത്.\n50 കോടിയിലേറെ വരുമാനം നേടിയ വടചെന്നൈയുടെ രണ്ടാം ഭാഗം ഒരുക്കുമെന്ന് കുറച്ചു നാളുകള്‍ക്ക് മുന്‍പ് വെട്രിമാരന് പ്രഖ്യാപിച്ചിരുന്നു. 20 ശതമാനത്തിലേറെ ഷൂട്ടിങ്ങും പൂര്‍ത്തിയായിരുന്നു. എന്നാല് രണ്ടാംഭാഗം ഉപേക്ഷിക്കുകയാണെന്ന് ചിത്രത്തിന്റെ അണിയറ പ്രവര്‍ത്തകര് പറയുന്നു.\nവടചെന്നൈയുടെ ആദ്യഭാഗം പുറത്തിറങ്ങയതിന് തൊട്ടുപിന്നാലെ വടക്കന് ചെന്നൈയിലെ മത്സ്യതൊഴിലാളികള് ചിത്രത്തിനെതിരേ പ്രതിഷേധവുമായി രംഗത്ത് വന്നിരുന്നു. തങ്ങളുടെ ജീവിതത്തെ മോശമായി ചിത്രീകരിച്ചുവെന്നായിരുന്നു അവരുടെ ആരോപണം. രണ്ടാംഭാഗം അവിടെ തന്നെ ചിത്രീകരിക്കുന്നത് എളുപ്പമാകില്ലെന്ന് തിരിച്ചറിഞ്ഞതിനെ തുടര്‍ന്നാണ് സംവിധായകന് ചിത്രത്തില് നിന്ന് പിന്‍മാറിയത്. ആദ്യഭാഗത്തില് വേഷമിട്ട ചില അഭിനേതാക്കള് മറ്റു ചിത്രങ്ങളുടെ തിരക്കിലാണ്. അതുകൊണ്ടു തന്നെ വടചൈന്നൈ2പ്രയോഗികമല്ലെന്ന് അണിയറ പ്രവര്‍ത്തകര്‍ക്ക് ബോധ്യപ്പെട്ടു.\nധനുഷിനെ നായകനാക്കി വെട്രിമാരന് അസുരന് എന്ന ചിത്രം സംവിധാനം ചെയ്യുന്നുണ്ട്. മഞ്ജു വാര്യരാണ് ചിത്രത്തിലെ നായിക. അസുരന്റെ പോസ്റ്റ് പ്രൊഡക്ഷന് ജോലികള് ഇപ്പോള് പുരോഗമിച്ചു കൊണ്ടിരിക്കുകയാണ്. വി ക്രിയേഷന്‍സിന്റെ ബാനറില് കലൈപ്പുലി എസ്. തനു ആണ് ചിത്രം നിര്‍മിക്കുന്നത്.\nContent Highlights: vadachennai2shelved Dhanush Vetrimaran movie, Asuran, Manju Warrier, Movie release\nപിന്നോക്ക വിഭാഗത്തിലുള്ളവര്‍ക്ക് സൗജന്യ സിനിമാ പരിശീലനവുമായി വെട്രിമാരന്


പുഞ്ചിരി ടീച്ചര്.. - Boolokam\nHome Literature Life Story പുഞ്ചിരി ടീച്ചര്..\nപുഞ്ചിരി ടീച്ചറിനെ പറ്റി പറയുകയാണെങ്കില്, എന്നെ ഒന്‍പതിലും പത്താം ക്ലാസ്സിലും മലയാളം പഠിപ്പിച്ച അധ്യാപിക ആയിരുന്നു.അക്ഷരസ്ഫുടതയോടെ സാവധാനം ചൊല്ലുന്ന മലയാള പദ്യങ്ങള് കേള്‍ക്കാന് ഞങ്ങള്‍ക്ക് ഇഷ്ടമായിരുന്നു. എപ്പോഴും പുഞ്ചിരിക്കുന്ന മുഖമുള്ള അവര് മറ്റുള്ള അധ്യാപകരെ അപേക്ഷിച്ച് ചെറുപ്പവുമായിരുന്നു.അവരുടെ വസ്ത്രധാരണരീതിയും അതിന് അനുസരിച്ചുള്ള ഫാഷനും അവരോടുള്ള ഞങ്ങളുടെ ആരാധനയും ഇഷ്ടവും കൂട്ടി. അങ്ങനെഅവരുടെ എല്ലാ ഗുണങ്ങളും കൂട്ടി ചേര്‍ത്ത് സ്‌കൂളിലെ കുട്ടികള് അവര്‍ക്ക് ‘പുഞ്ചിരി ട്ടീച്ചര്’എന്ന പേരും കൊടുത്തു.\nവര്‍ഷങ്ങള്‍ക്ക് ശേഷം’പുഞ്ചിരി ട്ടീച്ചറിനെ കണ്ടപ്പോള്, എന്റെ കൂട്ടുകാരി അവളുടെ ബി.ഡിന്റെ ട്രെയിനിംഗിനായി ഞങ്ങള് പഠിച്ച സ്ഥലത്താണ് ചേര്‍ന്നത്. അപ്പോഴേക്കും ഞങ്ങളുടെ കല്യാണമൊക്കെ കഴിഞ്ഞിരുന്നു. ഞാന് അവളുടെ കൂടെ സ്‌കൂളില് ചെന്നതാണ്. ഇഷ്ടമുണ്ടായിരുന്ന അധ്യാപികരെ പോയി കണ്ടു. ഇഷ്ടമില്ലാത്തവരില് നിന്ന് കാണാതെ രക്ഷപ്പെടാന് ശ്രമിക്കുന്നത് അതിലും വലിയ കുഴപ്പത്തിലായിരിക്കും അവസാനിക്കുന്നത്. സ്‌കൂളില് പഠിക്കുന്ന സമയത്തും ഞങ്ങള് ഒരുമിച്ചായിരുന്നു. അന്നും ഞങ്ങളെ രണ്ടു പേരെ ഒരുമിച്ച് കണ്ടത് പല ട്ടീച്ചര് മാര്‍ക്കും. അത്ഭുതമായിരുന്നു. പോരാത്തതിന് അവളുടെ ട്രെയിനിംഗിന്റെ ഭാഗമായി എല്ലാവരുമായി പരിചയം പുതുക്കിയിട്ടുണ്ട്. അങ്ങനെ ആകെ സന്തോഷത്തില് നില്‍ക്കുമ്പോഴാണ്, ഞങ്ങളുടെ ‘പുഞ്ചിരി ട്ടീച്ചറിനെ കണ്ടത്. എന്റെ കൂട്ടുകാരിയെ കണ്ടതും അവര് ട്രെയിനിംഗിനെ പറ്റിയുള്ള വര്‍ത്തമാനം തുടങ്ങി. പുഞ്ചിരിയുമായി ഞാന് അടുത്ത് തന്നെയുണ്ട്. കുറച്ച് കഴിഞ്ഞപ്പോള് ട്ടീച്ചര് എന്നെ ചൂണ്ടി കാണിച്ചിട്ട് ചോദിച്ചു ‘ ഇതാരാണ്?\nഞാന് ഞെട്ടിപ്പോയി. അവള് എന്നെ പറ്റി പറയാന് തുടങ്ങിയെങ്കിലും ട്ടീച്ചര്‍ക്ക് ഓര്‍മ്മയില്ല .\n‘ഓരോ വര്‍ഷവും എത്ര കുട്ടികളെയാണ് പഠിപ്പിക്കുന്നത്അതുകൊണ്ട് എനിക്ക് ഓര്‍മ്മയില്ല ‘ യാതൊരു കൂസലുമില്ലാതെ സത്യം തുറന്ന് പറഞ്ഞപ്പോള്, എന്റെ പുഞ്ചിരി പോയിയെന്ന് തന്നെ പറയാം. അവരുടെ വാദത്തെ അംഗീകരിച്ചുവെങ്കിലും ഒരു പാട് വിഷമം തോന്നി. ടീച്ചറിനെ നോക്കി ചിരിക്കാനും അവരെ സംബോധന ചെയ്യാനുമായി ആ വിദ്യാലയം മുഴുവന് എത്ര ഓടി നടന്നിട്ടുള്ളതാണ്\nപിന്നീട് ഒരിക്കലും അധ്യാപികരെ കാണാനോ, കണ്ടാല് തന്നെ പരിചയം പുതുക്കാനോ ഞാന് ശ്രമിക്കാറില്ല. പക്ഷെ ഈ അടുത്ത കാലത്ത് നടന്ന സംഭവം, റെയില്‍വേ സ്റ്റേഷനില് തീവണ്ടി കാത്ത് ഇരിക്കുകയാണ് ഞാന്. ഒരമ്മയും മകനും എന്റെ അടുത്ത് വന്നു, അമ്മ മകനോട്,’എനിക്ക് ഇവരെ അറിയാം. ഞാന് കേട്ടെങ്കിലും എനിക്ക് പരിചയം തോന്നാത്ത കാരണം, ഞാന് കേള്‍ക്കാത്ത മട്ടില് ഇരുന്നു. പിന്നെയും ആ അമ്മ പറയുന്നുണ്ട് ‘ എനിക്ക് ഇവരെ അറിയാം’\n‘എന്നെയാണോ, എങ്ങനെ അറിയാം എന്ന എന്റെ ചോദ്യത്തിന്, *********സ്‌കൂളീലാണോ പഠിച്ചത് ? പെട്ടെന്നുള്ള ആ ചോദ്യം കേട്ടപ്പോള് ഞാനറിയാതെ തന്നെ എഴുന്നേറ്റ് നിന്ന് ചോദിച്ചു ‘ അവിടത്തെ ടീച്ചര് ആണോ’\nഎന്റെ പെരുമാറ്റത്തില് വന്ന മാറ്റം ഇഷ്ടപ്പെട്ട അവര് മകനോട്, ആ സ്‌കൂളീന്റെ ഗുണഗണങ്ങളെപറ്റി വിവരിക്കുകയായിരുന്നു. കൂട്ടത്തില് എവിടെ പോയാലും അവരുടെ വിദ്യാര്‍ത്ഥിനികളെ കണ്ട്മുട്ടാന് സാധിക്കുന്നതിലെ സന്തോഷവും. എന്നെ മിഡില് സ്‌കൂളില് ബയോളജി പഠിപ്പിച്ച അധ്യാപിക ആയിരുന്നു. ട്രെയിനിലും ഞങ്ങള് അടുത്തടുത്തായിരുന്നു ഇരുന്നത്. അന്നത്തെ വിശേഷങ്ങളും കൂടെയുള്ളവരുടെ വിശേഷങ്ങളുമായി ഒരു പാട് സംസാരിച്ചു. ഒരു പക്ഷെ ട്ടീച്ചര് ന്മാരോട് ഞാനുണ്ടാക്കിയെടുത്ത പകയെല്ലാം ഒലിച്ചു പോയതുപോലെ തോന്നി. ജീവിതത്തില് കണ്ടു മുട്ടുന്ന പലരില് നിന്നും പല പാഠങ്ങള് പഠിക്കേണ്ടി വരും!\nഅധ്യാപകദിനത്തിന്റെ ഭാഗമായി വിപണികളില് പലതരം കൊച്ചു സമ്മാനങ്ങള് കൊണ്ട് നിറഞ്ഞിരിക്കുകയാണ്. ‘Teacher എന്നെഴുതിയ കപ്പ്, ഫോട്ടോഫ്രെയിം, അധ്യാപികയുടെ നല്ല ഗുണങ്ങളെ വിവരിച്ചു കൊണ്ടുള്ള കാര്‍ഡുകള് ചെറിയ പ്ലേറ്റുകള് പൂക്കള് ബൊക്കെകള് ………..അങ്ങനെ പലവിധം. മാതാപിതാക്കന്മാരും കുട്ടികളും തെരഞ്ഞെടുക്കുന്ന തിരക്കിലാണ്. ചില കുട്ടികള്‍ക്ക് പഠിപ്പിക്കുന്ന എല്ലാവര്‍ക്കും സമ്മാനം കൊടുക്കണമെന്ന വാശിയിലാണ്.അവരുടെ ഇടയില് നിന്നപ്പോള്,എന്നെ പഠിപ്പിച്ചവരില് ആര്ക്കായിരിക്കും ഞാന് സമ്മാനം കൊടുക്കുക എന്നോര്‍ത്ത് പോയി. യാതൊരുവിധസംശയവുമില്ലാതെ മനസ്സിലേക്ക് ഓടിവന്നത് ‘പുഞ്ചിരി ട്ടീച്ചര്’ ന്റെ മുഖമായിരുന്നു. അവരെ പിന്നീട് ഞാന് കണ്ടിട്ടേയില്ല എന്നാലും അവരുടെ പദ്യപാരായണം …….കവിതകളോട് യാതൊരുവിധ മമതയുമില്ലാത്ത ഞാന് പോലും ആസ്വദിക്കുന്ന വിധത്തിലായിരുന്നു.\nലോകത്തിലുള്ള എല്ലാ ‘ട്ടീച്ചര്’ മാരോടും എനിക്ക് അസൂയ തോന്നുന്നു…. അവരെ ഓര്‍ത്തിരിക്കാന് എത്ര വിദ്യാര്‍ത്ഥി / വിദ്യാര്‍ത്ഥിനികളാണ് ഒരു പക്ഷെ അവര് തിരിച്ച് ഓര്‍ത്തില്ലെങ്കിലും …….\nഎല്ലാ അധ്യാപക/ അധ്യാപികമാര്‍ക്കും അധ്യാപകദിന ആശംസകള് !!!!!\nPrevious articleലോകത്തിലെ ഏറ്റവും ഭാരമുള്ള കൈകളുമായി ഒരു യുവതി…\nNext articleക്ഷേമനിധി പദ്ധതിയില് ചേരാന് പ്രവാസികളെ കിട്ടാനില്ല..!!!


malayalam film industry:adiwali report | Nalamidam\nമാനം കാക്കാന് കൃഷ്ണനും രാധയും!\nകേരള സിനിമാ തിയറ്ററുകള് ദീപാവലിക്കാലത്ത് കാണിച്ച പ്രവണതകള് ഏതൊക്കെയാണ്? തമിഴില്‍നിന്നും ഹിന്ദിയില്‍നിന്നും എത്തിയ പുത്തന് സിനിമകള് ബോക്സ് ഓഫീസില് ചാകര കൊയ്യുമ്പോള് മലയാള സിനിമകളുടെ അവസ്ഥ എന്താണ്? സംഘടനാ പോരും വഷളന് ചിത്രങ്ങളും കൊണ്ട് മലയാളി പ്രേക്ഷകരെ വീണ്ടും വീണ്ടും പരീക്ഷിക്കുന്ന മലയാള സിനിമാ ലോകത്ത് സന്തോഷ് പണ്ഡിറ്റിന്റെ കന്നി ചിത്രം പ്രദര്‍ശിപ്പിക്കുന്ന ആര്‍ജവം എത്രയാണ്-ആശിഷിന്റെ റിപ്പോര്‍ട്ട്\nഅന്യഭാഷാ ചിത്രങ്ങളുടെ പെരുമഴയിലാണ് കേരളം. തമിഴും ഹിന്ദിയും പേശുന്ന ചിത്രങ്ങള്‍ക്ക് ജനം ഇരച്ചു കയറുന്നു. എന്തിനോ ഇറങ്ങുന്ന മലയാള സിനിമകള്‍ക്കും സിനിമാ സംഘടനകളുടെ പോരിനും ഇടയിലാണ് ഈ മറുനാടന് കുത്തൊഴുക്ക്. ഇനിയാണ് രസകരമായ കാര്യം. മറുനാടുകളില്‍നിന്ന് ഇരച്ചെത്തുന്ന ഈ കൊടുങ്കാറ്റിനെ തടയാന് മലയാള സിനിമയുടെ ഭാഗത്തുള്ള ഒരേയൊരു ഹിമാലയം ഒരു പാവം സിനിമയാണ്. മലയാളികള് ഊടുപാട് തെറി പറഞ്ഞ, പറഞ്ഞു കൊണ്ടിരിക്കുന്നു, വാര്‍ത്താ അവതാരകര് പച്ചക്ക് വിഡ്ഢി എന്ന് വിളിക്കുന്ന ഒരാള് ചെയ്ത സിനിമ!\nഅതെ, സന്തോഷ് പണ്ഡിറ്റിന്റെ കൃഷ്ണനും രാധയും!\nസത്യമാണ് പറയുന്നത്. നിങ്ങള് ഇഷ്ടപ്പെട്ടാലുമില്ലെങ്കിലും അതാണ് വാസ്തവം. സംശയമുണ്ടെങ്കില് നമ്മുടെ നഗരങ്ങളില് ആളുമാരവവും ഉയരുന്ന തിയറ്ററുകളില് ഒന്നു പോയി നോക്കൂ. കാണാം സന്തോഷ് പണ്ഡിറ്റിനെ കാണാന് ഇരമ്പിയെത്തുന്ന ആളൊഴുക്ക്.\nദീപാവലിക്കാലത്ത് അന്യഭാഷാ ചിത്രങ്ങളുടെ കുത്തൊഴുക്കിനിടെ പേരിനെങ്കിലുമൊരു മല്‍സരം കാഴ്ച വെക്കാനാവാതെ നാണക്കേടില് തലതാഴ്ത്തിനില്‍പ്പാണ് മലയാള സിനിമ. അതേസമയം, ഈ അവസരം കൃത്യമായി വിനിയോഗിച്ച വമ്പന് തമിഴ്, ഹിന്ദി ദീപാവലി റിലീസുകള് നഗര, ഗ്രാമ വ്യത്യാസമില്ലാതെ പണം തൂത്തുവാരുകയാണ്. ഉള്ളതുപറഞ്ഞാല് വിജയിന്റെ ‘വേലായുധ’ത്തോടും സൂര്യയുടെ ‘ഏഴാം അറിവി’നോടും ഷാരൂഖ് ഖാന്റെ ‘രാ- വണി’നോടും ഇപ്പോള് കേരളത്തില് മല്‍സരിക്കുന്ന മലയാളചിത്രം സന്തോഷ് പണ്ഡിറ്റിന്റെ ‘കൃഷ്ണനും രാധയും’ മാത്രമാണ്.\n300 ഓളം തീയറ്ററുകളിലായി റിലീസ് ചെയ്ത മൂന്ന് അന്യ ഭാഷാ ചിത്രങ്ങളും 35 ലക്ഷം വീതമാണ് ആദ്യദിനം ഷെയര് നേടിയത്. മലയാളത്തില് സൂപ്പര്‍താര ചിത്രങ്ങള് പോലും അപൂര്‍വം ചില തീയറ്ററുകളില് ഫാന് ആരവം കൊണ്ടുമാത്രം ഹൌസ് ഫുള് ഷോകള് നേടുന്ന ഇക്കാലത്താണ് എല്ലാ സെന്ററുകളിലും ഈ പ്രേക്ഷക പ്രതികരണം. കൂടാതെ മിക്ക സെന്ററുകളിലും ഈ മൂന്നു ചിത്രങ്ങളും ഒന്നിലധികം തീയറ്ററുകള് നേടിയിട്ടുമുണ്ട്. (ചിലയിടത്ത് നാലും അഞ്ചും വരെയും).\nവിജയിനും സൂര്യക്കും ഷാരൂഖിനും കേരളത്തില് ആരാധകരുണ്ടെന്നത് ശരിതന്നെ. എന്നാല് തീയറ്ററുകളില് ഈ കുത്തൊഴുക്ക് സൃഷ്ടിച്ചത് താരാരാധന മാത്രമല്ല, സാങ്കേതികമായും പ്രമേയപരമായും ഉന്നത നിലവാരമുള്ള അന്യഭാഷാ ചിത്രങ്ങള് നല്‍കുന്ന ആസ്വാദനമേന്‍മ കൂടിയാണെന്നതാണ് സത്യം. യുവതലമുറയോടു കൂടുതല് സംവദിക്കാന് ഇത്തരം ചിത്രങ്ങള്‍ക്കാവുന്നതും ഈ വിജയങ്ങള്‍ക്ക് സഹായമായി. ഈ വമ്പന് സ്വീകരണവും ആവേശവും വരാനിരിക്കുന്ന വന്‍അന്യഭാഷാ ചിത്രങ്ങളുടെ വിതരണാവകാശ റേറ്റ് കുത്തനെ ഉയര്‍ത്തിയിട്ടുണ്ട്.\nപ്രേക്ഷകരുടെ മനസറിഞ്ഞ് പടമെടുക്കാനാവില്ലെങ്കിലും ഇത്തരമൊരു ഉല്‍സവ സീസണില് മല്‍സരിക്കാനിറങ്ങിയാല് പന്തികേടാവുമെന്ന ബോധ്യം മലയാളത്തിലെ പ്രബല ബാനറുകള്‍ക്കും സൂപ്പര്‍താര ചിത്രങ്ങള്‍ക്കുമുണ്ടെന്നത് അവരുടെ പിന്‍മാറ്റം ഉറപ്പിക്കുന്നുമുണ്ട്.\nമോഹന്‍ലാല്^ പ്രിയദര്‍ശന് ചിത്രം ‘അറബിയും ഒട്ടകവും പി. മാധവന് നായരും’ , മമ്മൂട്ടി-ഷാഫി ചിത്രം ‘വെനീസിലെ വ്യാപാരി’ തുടങ്ങിയ ചിത്രങ്ങള് അന്യഭാഷാ ആരവം അടങ്ങിയിട്ട് തീയറ്ററുകളിലെത്താന് കാത്തിരിപ്പാണ്. പ്രീ പ്രൊഡക്ഷന് ജോലികള് തീരാത്തതും തീയറ്ററുകളുടെ ക്ഷാമവും പടങ്ങള് വൈകാന് കാരണമായി ചൂണ്ടിക്കാട്ടുന്നുണ്ടിവര്. എന്നാല് വിജയ്, സൂര്യ, ഷാരൂഖ് മേളത്തിനിടെ ഈ ചിത്രങ്ങളുമായി സമീപിച്ചാല് പണം വാരാവുന്ന അന്യഭാഷാ ചിത്രങ്ങള് തഴഞ്ഞ് ഇത്തരം ചിത്രങ്ങളെടുക്കാന് തീയറ്ററുകാര് തയാറാവില്ലെന്നതാണ് യഥാര്‍ഥ കാരണം.\nകൂടാതെ അന്യഭാഷാ ചിത്രങ്ങളുടെ കുത്തൊഴുക്കില് പ്രദര്‍ശനത്തിലുണ്ടായിരുന്ന മലയാളചിത്രങ്ങള് തീയറ്ററുകാര് തൂത്തെറിഞ്ഞതായുള്ള വിലാപങ്ങളിലും കഴമ്പുണ്ടെന്നു തോന്നുന്നില്ല. കഴിഞ്ഞവാരം തീയറ്ററിലുണ്ടായിരുന്ന ‘സ്നേഹവീട്’, ഇന്ത്യന് റുപ്പി’ ‘സാന്‍വിച്ച്’ എന്നീ ചിത്രങ്ങള് ദീപാവലി റിലീസുകളെത്തും മുന്‍പേ മിക്ക തീയറ്ററുകളിലും ഹോള്‍ഡ് ഓവര് കലക്ഷനിലേക്ക് കടന്നിരുന്നു. ഇവയില് പ്രമേയമികവ് അവകാശപ്പെടാനാവുന്നത് ‘ഇന്ത്യന് റുപ്പി’ക്ക് മാത്രവുമാണ്. അപൂര്‍വമായി വരുന്ന ഇത്തരം നല്ല ശ്രമങ്ങള്‍ക്കാവട്ടെ ജനങ്ങളിലേക്ക് ഇറങ്ങിച്ചെല്ലാനുമാകുന്നില്ല.\nഅതേസമയം, വ്യാപക വിമര്‍ശനങ്ങള് നേരിട്ട സന്തോഷ് പണ്ഡിറ്റിന്റെ ‘കൃഷ്ണനും രാധയും’ ആദ്യവാരം മൂന്നു തീയറ്ററുകളില് പ്രദര്‍ശനം തുടങ്ങി ഇപ്പോള് പത്തുതീയറ്ററിലായി. ബംഗളൂരുവിലടക്കം അന്യ സംസ്ഥാന നഗരങ്ങളിലും ഒന്നിലധികം തീയറ്ററുകളില് ചാര്‍ട്ടിംഗായിട്ടുമുണ്ട്. യുവാക്കള് തമാശക്കും ബഹളമുണ്ടാക്കാനുമായാണ് ‘കൃഷ്ണനും രാധയും’ കാണാന് എത്തുന്നതെങ്കിലും മുഖ്യധാര മലയാളസിനിമയിലെ മടുപ്പിക്കുന്ന ശൈലിയോട് അവരറിയാതെതന്നെ നടത്തുന്ന പ്രതിഷേധമായി ഇതിനെ വിലയിരുത്തുന്നവരുമുണ്ട്.\nഈയവസ്ഥയിലാണ് കൂനിന്‍മേല് കുരുപോലെ എ ക്ലാസ് തീയറ്ററുടമകളുടെ സമരം നവംബര് ഒന്നുമുതല് തുടങ്ങുന്നത്. സര്‍വീസ് ചാര്‍ജ് പിന്‍വലിച്ച സര്‍ക്കാര് നടപടിയിലും വൈഡ് റിലീസിംഗിനായി തീയറ്റര് വര്‍ഗീകരണം നടത്തുന്നതിലും പ്രതിഷേധിച്ചാണ് സമരം. സമരരീതിയും വിചിത്രമാണ് പുതിയ മലയാള സിനിമകള് സമരം തീരും വരെ റിലീസ് അനുവദിക്കില്ല, അന്യഭാഷക്ക് കുഴപ്പമില്ല.!\nഎന്തായാലും ഒരുകാര്യം ഉറപ്പായി, ഇങ്ങനെപോയാല് മലയാളസിനിമ കാണാന് പഴയ ഡി.വി.ഡി കലക്ഷനുകള് പരതേണ്ട കാലമെത്താന് ഇനി അധികസമയം വേണമെന്ന് തോന്നുന്നില്ല\non Nov 1 2011. Filed under സിനിമ, സിനിമാപ്പുര-ആശിഷ്.\n5 Comments for “മാനം കാക്കാന് കൃഷ്ണനും രാധയും!”\nSmitha Meenakshy\tNovember 2, 2011 - 3:19 am\tഏതായാലും, സിനിമാസ്വാദകരുടെ ട്രെന്‍ഡ് മനസ്സിലാക്കുന്നതില് നിരൂപകരും ചലച്ചിത്ര പണ്ഡിതരും പരാജയപ്പെടുന്നുവെന്ന് മനസ്സിലാക്കാം. എല്ലാ പ്രവചനങ്ങള്‍ക്കും അതീതരാണു തങ്ങളെന്നു കാണികള് തെളിയിക്കുകയാണ്.\nReply\tiggooy\tNovember 2, 2011 - 6:32 am\tഅന്യഭാഷാ ചിത്രങ്ങളൂടേ മികവ് എന്നൊക്കെ എത്ര വേണമെങ്കിലും പറഞ്ഞോളൂ പക്ഷേ അതിനു ഏഴാഅറിവ് പോലത്തെ പടത്തെ കൂട്ടുപിടിക്കരുത്.\nമറ്റ് രണ്ട് പടാങ്ങളും കാണാത്ത്തുകൊണ്ട് ഒന്നും പറയാനില്ല. പിന്നെ technological brilliance നു പണം മാത്രം മതി എന്നതിന്റെ ഉദാഹരണമാണ് ഏഴാം അറിവ്.\nReply\tPrince\tNovember 2, 2011 - 1:14 pm\tമനസ്സമാധാനത്തോടെ അര്‍മാദിച്ചു കൂവാം.\nതിയേറ്ററില് കേറി കൂവീട്ടില്ലതതവര്‍ക്ക് സുവര്‍ണാവസരം …\nസന്തോഷ് പണ്ഡിറ്റ് ഫാന്‍സ് ക്ലബ് ഉണ്ടാകുന്നതു വരയേ ഉള്ളൂ…\nReply\tAN\tNovember 4, 2011 - 7:02 pm\tsanthosh pandit aalu kootharayanenkilum ippozhathe sinimakalum vyatyasthamalla\nReply\tsasidharan\tNovember 6, 2011 - 2:52 pm\tഎന്തായാലും ഒരുകാര്യം ഉറപ്പായി, ഇങ്ങനെപോയാല് മലയാളസിനിമ കാണാന് പഴയ ഡി.വി.ഡി കലക്ഷനുകള് പരതേണ്ട കാലമെത്താന് ഇനി അധികസമയം വേണമെന്ന് തോന്നുന്നില്ല… athe angane oru kaalam vidooramalla..


സംസ്ഥാനത്ത് 5,376 പേർക്ക് കോവിഡ് : Deepika.com Kerala News |\nതിരുവനന്തപുരം: സംസ്ഥാനത്ത് ഇന്നലെ 5,376 പേർക്കു കോവിഡ് സ്ഥിരീകരിച്ചു. 5,590 പേർ രോഗമുക്തി നേടി. 60,476 പേരിൽ പരിശോധന നടത്തി. ടെസ്റ്റ് പോസിറ്റിവിറ്റി നിരക്ക് 8.89 ശതമാനമായി കുറഞ്ഞു.\nഇന്നലെ 31 മരണം കൂടി സ്ഥിരീകരിച്ചു. ആകെ മരണം 2,329 ആയി. രോഗം സ്ഥിരീകരിച്ചവരിൽ 81 പേർ സംസ്ഥാനത്തിനു പുറത്തുനിന്നു വന്നവരാണ്. 4,724 പേർക്കു സന്പർക്കത്തിലൂടെയാണു രോഗം ബാധിച്ചത്. 527 പേരുടെ സന്പർക്ക ഉറവിടം വ്യക്തമല്ല. 44 ആരോഗ്യപ്രവർത്തകർക്കു രോഗം ബാധിച്ചു. 61,209 പേരാണ് ഇപ്പോൾ ചികിത്സയിലുള്ളത്. 5,56,378 പേർ ഇതുവരെ രോഗമുക്തി നേടി.\nഇന്നലെ രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്ക്: മലപ്പുറം - 714, തൃശൂർ - 647, കോഴിക്കോട് - 547, എറണാകുളം - 441, തിരുവനന്തപുരം - 424, ആലപ്പുഴ - 408, പാലക്കാട് - 375, കോട്ടയം - 337, പത്തനംതിട്ട - 317, കണ്ണൂർ - 288, കൊല്ലം - 285, ഇടുക്കി - 265, വയനാട് - 238, കാസർഗോഡ് - 90.


Kochi, First Published 8, Sep 2019, 1:20 PM IST\nനർമ്മത്തിനു പ്രാധാന്യം നൽകിയിരിക്കുന്ന ചിത്രത്തിൽ കല്യാണ ബ്രോക്കറായാണ് ബിജു മേനോൻ പ്രത്യക്ഷപ്പെടുന്നത്. വെള്ളിമൂങ്ങയ്ക്കു ശേഷം ജിബു ജേക്കബ് - ബിജു മേനോൻ കൂട്ടുകെട്ടിൽ പുറത്തിറങ്ങുന്ന ചിത്രമാണ് ആദ്യരാത്രി.\nവെള്ളിമൂങ്ങ, മുന്തിരിവള്ളികള് തളിര്‍ക്കുമ്പോള് എന്നീ സൂപ്പര് ഹിറ്റ് ചിത്രങ്ങള്‍ക്ക് ശേഷം ജിബു ബേക്കബ് സംവിധാനം ചെയ്യുന്ന ആദ്യരാത്രിയുടെ ട്രെയ്‌ലർ പുറത്ത്. വിനീത് ശ്രീനിവാസന്, ടോവിനോ തോമസ്, ആസിഫ് അലി എന്നിവരുടെ ഫേസ്ബുക് പേജുകളിലൂടെയാണ് ട്രെയ്‌ലര് പുറത്തുവിട്ടത്.\n‘തണ്ണീര്‍മത്തന് ദിനങ്ങള്’ എന്ന ചിത്രത്തിലൂടെ ശ്രദ്ധേയയായ അനശ്വര രാജന് ആണ് നായിക. വിജയരാഘവന്, അജു വർഗ്ഗീസ്, മനോജ് ഗിന്നസ്, ജയന് ചേര്‍ത്തല, മാലാ പാര്‍വതി, സര്‍ജനു, അശ്വിന് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.\nക്വീന് എന്ന ചിത്രത്തിലൂടെ ശ്രദ്ധേയരായ ഷാരിസ് ജിബിന് എന്നിവര് ചേര്‍ന്നാണ് കഥയും തിരക്കഥയും സംഭാഷണവും ഒരുക്കിയിരിക്കുന്നത്. ബിജിബാല് ആണ് സംഗീതം. ശ്രീജിത്ത് നായരാണ് ചിത്രത്തിന്റെ ചായാഗ്രഹണം. സെന്‍ട്രല് പിക്‌ചേഴ്‌സിന്‍റെ ബാനറില് ആണ് ചിത്രം നിര്‍മിക്കുന്നത്.\nLast Updated 8, Sep 2019, 1:20 PM IST


സ്ത്രീകളിലെ ഈ രഹസ്യം പുരുഷന്മാർ തീർച്ചയായും അറിയേണ്ടതാണ്\nപൊതുവേ സ്ത്രീകൾ പറയാറുള്ള ഒരു കാര്യമാണ് മെൻസസ് വരാറായി. അപ്പോൾ എല്ലാ തരത്തിലുള്ള അസ്വസ്ഥതകളും ബുദ്ധിമുട്ടുകളും ഒക്കെ തുടങ്ങുന്ന സമയം ആയി മാറിയിരിക്കുന്നു. മെൻസസ് വരുന്ന സമയത്ത് വളരെ അധികം പ്രയാസമാണ് ഇവർ അനുഭവിക്കുന്നത്. ചില ആളുകൾക്ക് ഇതിനെപ്പറ്റി ചിന്തിക്കാൻപോലും സാധിക്കുകയില്ല. എന്നാൽ മറ്റു ചില ആളുകൾക്ക് ഇത് വലിയ കുഴപ്പമില്ലാത്ത രീതിയിൽ പോകുന്നതാണ്. അവർക്ക് യാതൊരു പ്രശ്നവും ഉണ്ടായിരിക്കുകയില്ല നോർമൽ ബ്ലീഡിങ് ആയിരിക്കും. ഇത് മാസാമാസം വരുന്ന ഒരു സംഭവമാണ്. എന്നാൽ മറ്റു ചില ആളുകൾക്ക് ഇത് നല്ല ബുദ്ധിമുട്ട് ഉണ്ടാക്കാറുണ്ട്.\nഅമിതമായ വേദന അല്ലെങ്കിൽ ഓവർ ബ്ലീഡിങ് ഹോർമോൺ ഇൻറെ മാറ്റങ്ങൾ വരുന്നതുകൊണ്ട് ഒക്കെ ഇത്തരത്തിലുള്ള പ്രശ്നങ്ങൾ ഉണ്ടാകാറുണ്ട്. നമുക്ക് എല്ലാവർക്കും അറിയുന്ന കാര്യം എന്ന് പറഞ്ഞാൽ എല്ലാ മാസവും ഇത് കൃത്യമായ രീതിയിൽ തന്നെ വരും എന്നുള്ളത്. ഒരുപക്ഷേ ഇതു വരാതെ കഴിഞ്ഞാൽ അത് മൂലം മറ്റു പല ടെൻഷനുകളും ഉണ്ടാവുന്നതാണ്. ഇതു വരാതെ വന്നാൽ നമ്മുടെ ശരീരത്തിനുള്ളിൽ എന്തോ പ്രശ്നം ഉണ്ട് എന്ന് തന്നെയാണ് ഇത് സൂചനയായി തരുന്നത്.\nനമുക്കെല്ലാവർക്കും ഇത് എക്സ്പീരിയൻസ് ചെയ്യാൻ സാധിക്കുന്നത് ആണെങ്കിൽ പോലും അതിൻറെ മെക്കാനിസം എന്താണ് അതുപോലെതന്നെ എന്തിനാണ് ഇത്തരത്തിൽ മെൻസസ് എല്ലാമാസവും വരുന്നത് അതുപോലെ ഇങ്ങനെ വരുന്നതുമൂലം നമുക്ക് ലഭിക്കുന്ന ഗുണങ്ങൾ എന്തൊക്കെയാണ് തുടങ്ങിയ കാര്യങ്ങളൊക്കെ നിങ്ങൾക്ക് വളരെ വിശദമായ രീതിയിൽ ഒന്നു മനസ്സിലാക്കാം. കൂടുതലായി മനസ്സിലാക്കാൻ നിങ്ങൾ വീഡിയോ മുഴുവനായി കാണുക.


‘118 എം.എല്.എമാര് ഞങ്ങള്‍ക്കൊപ്പമുണ്ട്’; ബി.ജെ.പിയെ വെല്ലുവിളിച്ച് എം.എല്.എമാരെ റോഡിലിറക്കി സിദ്ധരാമയ്യ – Chandrika Daily\nBy chandrika Thursday May 17, 2018 13:51 pm\n‘118 എം.എല്.എമാര് ഞങ്ങള്‍ക്കൊപ്പമുണ്ട്’; ബി.ജെ.പിയെ വെല്ലുവിളിച്ച് എം.എല്.എമാരെ റോഡിലിറക്കി സിദ്ധരാമയ്യ\nബംഗളുരു: 118 എം.എല്.എമാര് തങ്ങള്‍ക്കൊപ്പമുണ്ടെന്ന് ബി.ജെ.പിയെ വെല്ലുവിളിച്ച് മുന് മുഖ്യമന്ത്രി സിദ്ധരാമയ്യ. ആ 11 പേര് ഞങ്ങളോടൊപ്പമുണ്ടെന്ന് അദ്ദേഹം മാധ്യമങ്ങളോട് പറഞ്ഞു. അതേസമയം, നിയമസഭക്ക് മുന്നില് പ്രതിഷേധം…\nബംഗളുരു: 118 എം.എല്.എമാര് തങ്ങള്‍ക്കൊപ്പമുണ്ടെന്ന് ബി.ജെ.പിയെ\nവെല്ലുവിളിച്ച് മുന് മുഖ്യമന്ത്രി സിദ്ധരാമയ്യ. ആ 11 പേര് ഞങ്ങളോടൊപ്പമുണ്ടെന്ന് അദ്ദേഹം മാധ്യമങ്ങളോട് പറഞ്ഞു.\nഅതേസമയം, നിയമസഭക്ക് മുന്നില് പ്രതിഷേധം നടന്നുകൊണ്ടിരിക്കുകയാണ്. വിധാന് സൗധക്ക് മുന്നിലാണ് കോണ്‍ഗ്രസ് – ജെ.ഡി.എസ് ധര്‍ണ നടക്കുന്നത്.\nകോണ്‍ഗ്രസ്- ജെ.ഡി.എസ് സഖ്യത്തിന് പിന്തുണ പ്രഖ്യാപിച്ചിരുന്ന കര്‍ണാടകയിലെ എം.എല്.എമാര് ഒറ്റ രാത്രി കൊണ്ട് മറുകണ്ടം ചാടിയെന്നായിരുന്നു കഴിഞ്ഞ ദിവസം വന്ന ആരോപണം. ഈ ആരോപണത്തിന് മറുപടിയുമായി തങ്ങള്‍ക്കൊപ്പമുളള മുഴുവന് എം.എല്.എമാരെയും റോഡിലിറക്കിയിരിക്കുകയാണ് കോണ്‍ഗ്രസ്-ജെ.ഡി.എസ് സഖ്യം.\nCategories: Culture, More, Views Tags: karnadaka election, sidharamayyah


കാണാമറയത്ത്: എനിക്കും ഒരു വയസ്സ്!!!\nPosted by സുനിൽ കൃഷ്ണൻ(Sunil Krishnan) at 8:35 PM\nആശംസകള്! + പുതുവത്സരാശംസകള്!\nആശംസകള് & പുതുവത്സരാശംസകള്.....\nഇനിയും ഒരു നൂറ് വയസ്സും കൂടീ..\nപിറന്നാള് ആശംസകള്, പിന്നെ പുതുവത്സരാശംസകളും.\nആശംസകള് , പിറന്നാളിനും പുതുവത്സരത്തിനും :)\nഒരു കിലോ ആശംസകൾ പിടിച്ചോ..\nഹൊ!! കണ്ടാല് പറയില്ല കേട്ടോ ഇത്രയും പ്രായമായെന്ന്.:-)\nഎന്തായാലും ആശംസകള്. പുതുവറ്ഷത്തിന്റെയും പിറന്നാളിന്റെയും.\nചിലവുണ്ട് കേട്ടോ ?:)\nഒരായിരം പുതു വത്സര ഭൂതാശംസകള്\nഒരു വയസ്സേ ഉള്ളുവെങ്കിലും പ്രായത്തെക്കാള് കൂടുതല് വളര്‍ച്ചകാണുന്നുണ്ട്...ആശംസകള്\nനമ്മള് രണ്ടാളും 'ഒരു ബ്ലോഗ് വര്ഷം' പൂര്‍ത്തിയാക്കി ല്ലേ? :) ആശംസകള്....\nഹ..ഹ..മണി ഷാരത്ത് പറഞ്ഞ അഭിപ്രായത്തോട് യോജിക്കുന്നു..ആശംസകൾ.\nഇടയ്ക്കു പെട്രോള് തീര്‍ന്നു പോവാതെ.. ഓടട്ടെ വണ്ടി അങ്ങട്...\nഫുലിയാണ് സാര് താങ്കള് ഫുലി.\nനല്ല കുറെ ലേഖനങ്ങള്!!\nവയസ്സാ :) പുതുവത്സരാശംസകള്\nആശംസകള്. ബൂലോകത്ത് ഒരു വര്‍ഷം പൂര്‍ത്തിയാകുമ്പോഴേക്കും ശ്രദ്ധേയമായ ഇടപെടല് സുനില് നടത്തിക്കഴിഞ്ഞു. ഇനിയും അത് മെച്ചപ്പെട്ടുകൊണ്ടേയിരിക്കട്ടെ\nപോണ വഞ്ചിക്ക് ഒരു ഉന്ത് - എന്റെ വക\nആശംസകള്... :) ഇനിയും നന്നായി തന്നെ തുടരാനാകട്ടെ.\nകണ്‍ഗ്രാജുലെഷന്‍സ് മിസ്റ്റര് പെരേര..:).\nഇത് വരെ ഒരു അനുഭവക്കുറിപ്പും ഒരു സിനിമയുടെ റിവ്യൂ വും മാത്രമാണ് വായിച്ചത് . അത് രണ്ടും നല്ല നിലവാരം പുലര്‍ത്തി. ഇപ്പോള് ഒരു വയസ്സ് എന്ന ഈ പോസ്റ്റ് കണ്ടപ്പോള് വിശ്വസിക്കാന് പറ്റിയില്ല . ഇത്രയ്ക്കു പക്വത ആര്‍ജ്ജിച്ച എഴുത്ത് കണ്ടപ്പോള് ഞാന് വിചാരിച്ചു വളരെ കാലമായി എഴുതുകയാണെന്ന്.\nകൂടുതല് എഴുതാന് കഴിയട്ടെ. :)\nഒന്നാം പിറന്നാള് ആശംസകളും, ഒപ്പം പുതുവത്സരാശംസകളും നേർന്നുകൊള്ളുന്നൂ.


ബ്ലൂവെയിലിനു പിന്നാലെ പുതിയ ഗെയിം; ഭീതി വിതച്ച് മിസ്സിങ് ചാലഞ്ച് – Chandrika Daily\nBy chandrika Friday October 27, 2017 12:25 pm\nബ്ലൂവെയിലിനു പിന്നാലെ പുതിയ ഗെയിം; ഭീതി വിതച്ച് മിസ്സിങ് ചാലഞ്ച്\nനിരവധി പേരുടെ ജീവനപഹരിച്ച ബ്ലൂവെയില് ഗെയിമിനു പിന്നാലെ സാമൂഹ്യ സുരക്ഷക്കു വെല്ലുവിളിയാകുന്ന പുതിയ ഗെയിം കൂടി. 48 മണിക്കൂര് മിസ്സിങ് ചാലഞ്ച് എന്ന പേരിലാണ് പുതിയ ഗെയിം…\nനിരവധി പേരുടെ ജീവനപഹരിച്ച ബ്ലൂവെയില് ഗെയിമിനു പിന്നാലെ സാമൂഹ്യ സുരക്ഷക്കു വെല്ലുവിളിയാകുന്ന പുതിയ ഗെയിം കൂടി. 48 മണിക്കൂര് മിസ്സിങ് ചാലഞ്ച് എന്ന പേരിലാണ് പുതിയ ഗെയിം പ്രത്യക്ഷപ്പെട്ടത്. അയര്‍ലന്റ് കേന്ദ്രീകരിച്ചാണ് ഈ ഗെയിം പ്രചരിക്കുന്നത്. ഫേസ്ബുക്ക് വഴി ലഭിക്കുന്ന ഗെയിം 14 വയസ്സിനു താഴെയുള്ളകുട്ടികളെ ലക്ഷ്യമിട്ടാണ് നിര്‍മിച്ചതെന്നാണ് വിവരം. ആരോടും പറയാതെ 48 മണിക്കൂര് ഒളിവില് പോകുക എന്നതാണ് കളിയിലെ പ്രധാന വെല്ലുവിളി. ഈ സമയത്തിനിടെ പരിഭ്രാന്തരാകുന്ന ബന്ധുക്കളും സുഹൃത്തുക്കളും ഫേസ്ബുക്കില് പോസ്റ്റു ചെയ്യുന്നതിന്റെയും അയക്കുന്ന സന്ദേശങ്ങളുടെയും എണ്ണത്തിന്റെ അടിസ്ഥാനത്തിലാണ് മാര്‍ക്ക് നിര്‍ണയിക്കുക.\nസംഭവം വിവാദമായതോടെ ഫേസ്ബുക്ക് തന്നെ ഇതു സംബന്ധിച്ച് അന്വേഷണത്തിന് ഉത്തരവിട്ടിട്ടുണ്ട്. 12 വയസുകാരിയായ മകളെ കാണാതായി പരാതിപ്പെട്ട് അയര്‍ലന്റിലെ യുവതി രംഗത്തുവന്നിരുന്നു. ഇതിനെ ചുവടു പിടിച്ച് നടത്തിയ അന്വേഷണത്തിലാണ് ഇത്തരമൊരു ഗെയിം പ്രചരിക്കുന്നതായി അധികൃതരുടെ ശ്രദ്ധയില്‍പ്പെട്ടത്. സമാനരീതിയില് ചാലഞ്ചിന്റെ ഭാഗമെന്ന്് സംശയിക്കുന്ന തരത്തില് മറ്റ് ചില കുട്ടികളെയും വീട്ടില് നിന്ന് കാണാതാവും പിന്നീട് അവര് സ്വയം തിരിച്ചെത്തുകയും ചെയ്തിരുന്നുവെന്നാണ് വിവരം.


Janam TV Web Desk Jul 15, 2019, 12:38 pm IST\nന്യൂഡല്‍ഹി: ചൈനീസ് സാമൂഹിക മാധ്യമ ആപ്ലീക്കേഷനുകളായ ടിക് ടോക്, ഹെലോ എന്നിവ നിരോധിക്കണം എന്ന് ആവശ്യപ്പെട്ട് സ്വദേശി ജാഗരണ് മഞ്ച് (എസ്.ജെ.എം) പ്രധാനമന്ത്രി നരേന്ദ്ര മോദിക്ക് കത്തെഴുതി. ഇത്തരം ആപ്ലിക്കേഷനുകള് ‘ദേശവിരുദ്ധ’ ഉള്ളടക്കങ്ങളുടെ കേന്ദ്രമായി മാറിയിരിക്കുകയെന്ന് ആരോപിച്ചാണ് കത്ത്. ഞായറാഴ്ചയാണ് എസ്ജെഎം പ്രധാന മന്ത്രിക്ക് കത്തെഴുതിയത്.\nഈ രണ്ട് ആപ്ലിക്കേഷനുകളും നിരോധിക്കണമെന്നും, ഇതിലൂടെ ഇന്ത്യയിലെ യുവാക്കള് നിക്ഷിപ്ത താത്പര്യക്കാരുടെ സ്വാധീനതയില്‍പ്പെടുകയാണെന്നും എസ്ജെഎം കോ-കണ്‍വീനര് അശ്വനി മഹാജന് കുറ്റപ്പെടുത്തി. മറ്റു സാമൂഹിക മാധ്യമങ്ങളില് രാഷ്ട്രീയ നേതാക്കളുടെ മോര്‍ഫ് ചെയ്ത ചിത്രങ്ങള് ഉപയോഗിച്ച് 11,000-ത്തിലേറെ പരസ്യങ്ങള് വന്നതിനു പിന്നാല് ഹലോ ആപ്പാണ്. ഇതിനായി ഹെലോ ഏഴുകോടിയിലേറെ രൂപ ചെലവാക്കിയെന്നും അദ്ദേഹം ആരോപിച്ചു.


നാസര് ഊരകം, ദുബൈ\nകേരളത്തിലുണ്ടായ രണ്ട് തുടര്‍പ്രളയങ്ങളുടെ കാരണങ്ങള് ഏറക്കുറെ ഇന്ന് എല്ലാവര്‍ക്കുമറിയാം. ആകാശത്തു നിന്ന് പെയ്തിറങ്ങുന്ന പേമാരിയെ ഉള്‍ക്കൊള്ളാന് ഭൂമിയിലിടമില്ല. അശാസ്ത്രീയമായി നിര്‍മാണ പ്രവര്‍ത്തനങ്ങള് നടത്തിയതും പുഴകളുടെ വീതി കുറച്ചതും തോടുകളും കനാലുകളും മണ്ണിട്ട് മൂടിയതും മലകള് തുരന്നതുമെല്ലാം പ്രളയത്തിന് കാരണമായിട്ടുണ്ടെന്ന് കണ്ടുപിടിക്കാന് ഗാഡ്ഗില് റിപ്പോര്‍ട്ട് വായിക്കേണ്ട ആവശ്യമില്ല. കൊച്ചുകേരളത്തിന് ഉള്‍ക്കൊള്ളാവുന്നതിനുമപ്പുറം കെട്ടിടങ്ങള് നിര്‍മിച്ചു പ്രളയം സൃഷ്ടിച്ചതില് ഗള്‍ഫ് പ്രവാസികള്‍ക്ക് നല്ല പങ്കുണ്ട്. കേരളത്തിന്റെ വളര്‍ച്ചയില് പ്രവാസികള് പങ്കു വഹിച്ചതുപോലെ, തകര്‍ച്ചയിലും അവര്‍ക്കുള്ള പങ്ക് നിഷേധിച്ചുകൂടാ.\nകേരളത്തില് പ്രവാസികള് നടത്തിയ വികസനപ്രവര്‍ത്തനങ്ങള്‍ക്ക് ഒരു മറുവശമുണ്ട്. ഗള്‍ഫ് പണം ഉപയോഗിക്കുന്നതിലെ ധാരാളിത്തവും ആശ്രിതരുടെ പൊങ്ങച്ചവും ദുരന്തങ്ങളിലേക്ക് നാടിനെ എത്തിച്ചിട്ടുണ്ട്. കാര്യമായി വരുമാനമില്ലാത്ത, രണ്ടോ മൂന്നോ കുട്ടികളുള്ള പ്രവാസി കുടുംബം പണിതീര്‍ക്കുന്നത് ആഡംബര ങ്ങളുള്ള ഇരുനില മാളികകളായിരിക്കും. വരുമാനം നോക്കിയും ആവശ്യങ്ങള് കണക്കിലെടുത്തും വേണം വീടുകള് നിര്‍മിക്കാനെന്ന ബോധം പ്രവാസികള്‍ക്ക് പൊതുവെ ഇനിയും ഉണ്ടായിക്കഴിഞ്ഞിട്ടില്ല. കൊച്ചുമുറിയില് ഇരുനില കട്ടിലില് കിടന്നുറങ്ങുന്നവര് തന്റെ അര്‍ബാബിന്റെയോ കഫീലിന്റെയോ വീടുകളും സൗകര്യങ്ങളും സ്വപ്‌നം കാണുന്നത് നിര്‍ത്തണം. ഈ ജാഗ്രതയും മുന്‍കരുതലും ഇല്ലാത്തതിന്റെ ദുരന്തങ്ങള് നാട്ടില് പ്രകടമാണ്. മലപ്പുറം, ചാവക്കാട്, കണ്ണൂര്, കാസര്‍കോട് എന്നിവിടങ്ങളിലൂടെ സഞ്ചരിക്കുമ്പോള് പണിതീര്‍ന്നതും തീരാനായതും ആളില്ലാത്തതുമായ ബഹുനില കെട്ടിടങ്ങള് പ്രവാസികള് ഗള്‍ഫ് നഗരങ്ങള് കേരളത്തിലേക്ക് പറിച്ചുനടാന് ശ്രമിച്ചതിന്റെ അടയാളങ്ങളാണ്.\nകൂട്ടുകുടുംബത്തില്‍നിന്ന് അണുകുടുംബത്തിലേക്ക് മാറി അഞ്ച് സെന്റിലും മൂന്ന് സെന്റിലും വീടുകള് പണിത്, അല്ലെങ്കില് ഒരു ഏക്കര് കൃഷിഭൂമിയില് ബംഗ്ലാവ് പണിത് ജലത്തിന്റെ സഞ്ചാര പാത തിരിച്ചുവിട്ടതില് ഗള്‍ഫുകാരന്റെ പങ്ക് വലുതാണ്. കേരളത്തില് പണിത ഫഌറ്റ് സമുച്ചയങ്ങള്, കല്യാണമണ്ഡപങ്ങള്, ഷോപ്പിംഗ് മാളുകള്, റിസോര്‍ട്ടുകള് തുടങ്ങിയവയിലെല്ലാം പ്രവാസികള് പ്രധാന പങ്കാളികളാണ്. ഇത്തരം പദ്ധതികളധികവും മതിയായ സാധ്യതാ പഠനമില്ലാതെ പ്രവാസികളുടെ പോക്കറ്റ് കണ്ട് ഉണ്ടാക്കിയിട്ടുള്ളവയാണ്. ആകെയുള്ള സമ്പാദ്യം ഇത്തരം പദ്ധതികളില് മുടക്കിയ പ്രവാസികള് വലിയ പ്രതിസന്ധിയിലാണ് അകപ്പെട്ടിട്ടുള്ളത്.\nപേമാരിയാണ് പ്രളയത്തിന്റെ മൂലകാരണം എന്നു പറഞ്ഞ് വെറുതെ കൈയും കെട്ടിയിരിക്കാന് കഴിയില്ല. ഇനിയെങ്കിലും സ്ഥിതിഗതികള് ഇത്രയും ഗുരുതരമാക്കിയ പ്രശ്നങ്ങളെ അഭിസംബോധന ചെയ്യണം. അത് ചെയ്യാതെ പോയാല് ഭാവിതലമുറയോട് ചെയ്യുന്ന വലിയ പാതകമായിരിക്കുമത്. പരന്നൊഴുകാന് ഇപ്പോള് കേരളത്തിലെ നദികള്‍ക്ക് ഇരുകരകളുമില്ല, വെള്ളത്തിന് ചെന്നിറങ്ങാന് നീര്‍ത്തടങ്ങളില്ല. കായലുകളെല്ലാം കൈയേറിയിരിക്കുന്നു. എവിടെയും അശാസ്ത്രീയമായ നിര്‍മാണങ്ങള്. ഇതൊക്കെയാണ് സാദാ വെള്ളപ്പൊക്കത്തെ മഹാ പ്രളയമാക്കുന്നത്.\nഇനിയൊരു കുന്നിനു മേല് കൈവെക്കാന് മലയാളി മൂന്നു വട്ടം ചിന്തിക്കണം. വയല് നികത്തുന്നതില്, പരിസ്ഥിതിലോല മേഖലയില് വീടു വെക്കുന്നതില്, നദി കൈയേറുന്നതില് ഒക്കെ ഈ മൂന്നുവട്ട ചിന്ത വേണം. കാരണം ഇനി പരിസ്ഥിതിയുടെ മേലുള്ള കടന്നുകയറ്റം ഏതോ മാധവ് ഗാഡ്ഗിലിന്റെയോ കസ്തൂരിരംഗന്റെയോ പ്രശ്നമല്ല. ഇന്ന് വെള്ളം കയറിയത് ഗാഡ്ഗിലിന്റെ വീട്ടിലല്ല, എന്റെ വീട്ടിലാണ്, മണ്ണിടിഞ്ഞു വീണത് കസ്തൂരിരംഗന്റെ വീടിന്റെ മുകളിലേക്കല്ല, എന്റെ വീടിനു മുകളിലേക്കാണ്, എന്റെ ആയുഷ്‌കാല സമ്പാദ്യമാണ് ഒലിച്ചുപോയത്. എനിക്കെങ്ങനെ ഇനി പരിസ്ഥിതിയെക്കുറിച്ച് ചിന്തിക്കാതിരിക്കാനാകും? സര്‍ക്കാറിന്റെ വികസന ആസൂത്രണങ്ങളില് പരിസ്ഥിതി ആഘാതങ്ങള് അതീവ ഗൗരവമായി തന്നെ പരിഗണിക്കപ്പെടണം. അത് കീഴാറ്റൂരിലെ റോഡിന്റെ കാര്യത്തിലായാലും മൂക്കുന്നിമലയിലെ പാറപൊട്ടിക്കലിലായാലും പശ്ചിമഘട്ട സംരക്ഷണത്തിലായാലും നെല്‍വയല്-തണ്ണീര്‍ത്തട സംരക്ഷണത്തിലായാലും.\nഒരു കുഴി കുത്താന് പോലും ബലദിയ്യ (മുനിസിപ്പാലിറ്റി)യുടെ അനുവാദം വാങ്ങിക്കേണ്ട ഗള്‍ഫ് നാടുകളില് ജീവിക്കുന്ന കേരളീയര്‍ക്ക് ഇതിന്റെയൊന്നും ഗൗരവവും പ്രാധാന്യവും ആരും പറഞ്ഞു കൊടുക്കേണ്ടതില്ല. വീടിനുള്ളില് ഒരു മുറി അധികം നിര്‍മിക്കണമെങ്കില് പോലും ഗള്‍ഫ് നാടുകളില് മുന്‍കൂട്ടി അനുവാദം വാങ്ങണം.\nഇന്ത്യയുടെ രണ്ടര ഇരട്ടി വലിപ്പമുള്ള ആസ്‌ത്രേലിയയില് കേരളത്തിലെ അത്ര ജനസംഖ്യ പോലുമില്ല, എന്നിട്ടും ഒരു നിലയുള്ള കൊച്ചു വിടുകള്‍ക്കേ അനുമതി നല്‍കൂ. ജപ്പാനില് ഇടക്കിടെ ഭൂകമ്പമുണ്ടാകാറുണ്ട്, എന്നാല് ആള്‍നാശം കുറവാണ്. ആളപായത്തെ ചെറുക്കുന്ന വീടുകളാണവിടെ നിര്‍മിക്കാറ്.\nമലയാളിയുടെ വലിയ വീടെന്ന സങ്കല്‍പം മാറേണ്ടിയിരിക്കുന്നു. സ്വന്തം നാട്ടിലൊരു വീടിനു പുറമെ നഗരത്തില് മറ്റൊരു വീടോ ഫഌറ്റോ ഉണ്ടാക്കുന്ന പ്രവണതയും വര്‍ധിച്ചുവരുന്നുണ്ട്. ഈ ഭൂമി എല്ലാവര്‍ക്കുമുള്ളതാണ്. വരും തലമുറക്കും ബാക്കി വെക്കണം. പക്ഷികള്‍ക്കും മൃഗങ്ങള്‍ക്കും പാമ്പുകള്‍ക്കുമെല്ലാമുള്ള ഭൂമി തകര്‍ത്ത് പ്രകൃതിയുടെ ആവാസ വ്യവസ്ഥ തകിടം മറിച്ചാല് ദൈവത്തിന്റെ ഇടപെടലുണ്ടാകും. ''മനുഷ്യന്റെ ചെയ്തികളുടെ ഫലമായി കരയിലും കടലിലും നാശം പ്രത്യക്ഷമായിരിക്കുന്നു. തങ്ങളുടെ കര്‍മഫലം, അവര് തന്നെ അനുഭവിക്കേണ്ടതിന്. അവര് പുനരാലോചനക്ക് തയാറെങ്കിലോ'' (അര്‍റൂം 41). ''നിങ്ങള്‍ക്കവന് ഭൂമിയില് വാസസ്ഥലം ഒരുക്കിത്തന്ന സന്ദര്‍ഭം ഓര്‍ക്കുക. അതിലെ സമതലങ്ങളില് നിങ്ങള് സൗധങ്ങള് ഉണ്ടാക്കുന്നു. മലകള് വെട്ടിയെടുത്ത് വീടുകള് ഉണ്ടാക്കുന്നു. അല്ലാഹുവിന്റെ അനുഗ്രഹങ്ങള് നിങ്ങള് ഓര്‍ക്കണം. നിങ്ങള് നാശകാരികളായി ഭൂമിയില് കുഴപ്പങ്ങള് ഉണ്ടാക്കരുത്'' (7: 74).


soumya murder | സൗമ്യയുടെ മേല് അധികാരഭാവത്തോടെയാണ് അജാസ് പെരുമാറിയിരുന്നത്; ഡ്യൂട്ടിക്ക് പോകാന് രാവിലെ ഫോണില് വിളിച്ച് എഴുന്നേല്‍പ്പിച്ചില്ലെന്ന് പറഞ്ഞ് പലപ്പോഴും ഭീഷണിപ്പെടുത്തി: ഡ്യൂട്ടി സമയത്ത് പോലും താന് പറയുന്നതനുസരിച്ച് ഫോണ് ഓഫ് ചെയ്ത് വയ്ക്കണമെന്ന് അജാസ് നിർദ്ദേശങ്ങൾ വച്ചു:- തനിക്ക് മൂന്നു മക്കള് ഉണ്ടെന്നും ഉപദ്രവിക്കരുതെന്നും സൗമ്യ കേണപേക്ഷിച്ചപ്പോൾ, സജീവ് ഇല്ലാതാകുമ്പോൾ നീ ഒറ്റയ്ക്കാണെന്ന് പറഞ്ഞ് ഭയപ്പെടുത്തി.... സൗമ്യ അജാസില് നിന്നും നേരിട്ടിരുന്നത് കൊടിയ ഉപദ്രവങ്ങള് - Malayalivartha.com Widgets Magazine\n17 JUNE 2019 01:00 PM IST\nഅജാസില് നിന്നും സൗമ്യ കൊടിയ ഉപദ്രവങ്ങള് നേരിട്ടിരുന്നുവെന്ന് അമ്മയുടെ വെളിപ്പെടുത്തൽ. വീട്ടിലെത്തിപ്പോഴും അജാസ് ക്രൂരമായി സൗമ്യയെ മര്‍ദ്ദിച്ചിട്ടുണ്ട്. ഒരിക്കല് സൗമ്യയുടെ ശരീരത്തില് പെട്രോള് ഒഴിച്ചിട്ടുള്ള അജാസ് മറ്റൊരു സന്ദര്‍ഭത്തില് ഷൂ കൊണ്ട് നടുവില് അടിച്ചിട്ടുണ്ടെന്നും അമ്മ പറയുന്നു. ഇക്കാര്യങ്ങള് സൗമ്യ തന്നെയാണ് തന്നോട് പറഞ്ഞിട്ടുള്ളതെന്നാണ് ഇന്ദിര പറയുന്നത്. ഇക്കാര്യങ്ങളൊക്കെ അറിഞ്ഞതിനു പിന്നാലെ താന് അജാസിനെ ഫോണില് വിളിക്കുകയും മകളെ ഇനി വിളിക്കരുതെന്നും ഭര്‍ത്താവും കുട്ടികളുമായി കുടുംബവുമായി കഴിയുന്ന സൗമ്യയെ ഉപദ്രവിക്കരുതെന്നും അഭ്യര്‍ത്ഥിച്ചിരുന്നതായും ഇന്ദിര പറയുന്നുണ്ട്.\nസൗമ്യയുടെ മേല് അധികാരഭാവത്തോടെയാണ് അജാസ് പെരുമാറിയിരുന്നതെന്നാണ് ഇന്ദിര പറയുന്നത്. ഡ്യൂട്ടി സമയത്ത് പോലും താന് പറയുന്നതനുസരിച്ച് ഫോണ് ഓഫ് ചെയ്ത് വയ്ക്കണമെന്നായിരുന്നു അജാസിന്റെ നിര്‍ദേശം. ഇത് അനുസരിക്കാത്തതിനു സൗമ്യയെ ഭീഷണിപ്പെടുത്തും. ഇത്തരം ബുദ്ധിമുട്ടുകള് കൂടിയതോടെ അജാസിന്റെ നമ്പർ സൗമ്യ ബ്ലോക് ചെയ്തു. അതോടെ മറ്റു നമ്പറുകളിൽ നിന്നും വിളിക്കാന് തുടങ്ങി. ഡ്യൂട്ടിക്ക് പോകാന് രാവിലെ ഫോണില് വിളിച്ച് എഴുന്നേല്‍പ്പിച്ചില്ലെന്നു പറഞ്ഞു വരെ സൗമ്യയെ അജാസ് ഭീഷണിപ്പെടുത്തിയിട്ടുണ്ട്.\nസൗമ്യയും അജാസും തമ്മില് മറ്റൊരു രീതിയിലുള്ള അടുപ്പവും ഉണ്ടായിരുന്നില്ലെന്നാണ് അമ്മ ഇന്ദിര പറയുന്നത്. പരസ്പരം അറിയാവുന്നവരായിരുന്നു. ഒരിക്കല് സൗമ്യ അജാസിന്റെ കൈയില് നിന്നം ഒന്നരലക്ഷം രൂപ കടം വാങ്ങിയിരുന്നുവെന്നും അത് തിരിച്ചു കൊടുക്കാന് എറണാകുളത്ത് താനും മകള്‍ക്കൊപ്പം പോയിരുന്നതാണെന്നും അന്ന് അജാസ് പണം വാങ്ങാന് കൂട്ടാക്കിയില്ലെന്നും ഇന്ദിര പറയുന്നു. താന് സൗമ്യയെ ഉപദ്രവിച്ചതിലുള്ള കുറ്റബോധം കൊണ്ടാണ് വാങ്ങാത്തതെന്നായിരുന്നു അജാസ് പറഞ്ഞത്. അന്ന് തന്നെയും സൗമ്യയേയും എറണാകുളത്തു നിന്നും വീടുവരെ കൊണ്ടു വിട്ടതും അജാസ് ആയിരുന്നുവെന്ന് ഇന്ദിര പറയുന്നു.\nഈ പണം പിന്നീട് സൗമ്യ അജാസിന്റെ അകൗണ്ടില് ഇട്ടുകൊടുത്തുവെങ്കിലും അജാസ് അത് തിരിച്ച് സൗമ്യയുടെ അകൗണ്ടിലേക്ക് തന്നെ ഇട്ടുകൊടുക്കുകയായിരുന്നു. തന്നെ വിവാഹം കഴിക്കണമെന്നായിരുന്നു അജാസിന്റെ നിര്‍ബന്ധം. അജാസില് നിന്നും പണം വാങ്ങിയതുമായി ബന്ധപ്പെട്ട് സൗമ്യയും ഭര്‍ത്താവ് സജീവനും തമ്മില് തര്‍ക്കം ഉണ്ടായിട്ടുണ്ടെന്നും ഇന്ദിര പറയുന്നു. ഈ പ്രശ്‌നം കുടുംബങ്ങള് ഇടപെട്ട് പരിഹരിക്കാനും ശ്രമം നടന്നിരുന്നു. തനിക്ക് മൂന്നു മക്കള് ഉണ്ടെന്നും ഉപദ്രവിക്കരുതെന്നും സൗമ്യ അജാസിനോട് അപേക്ഷിച്ചിരുന്നുവെങ്കിലും , സജീവ് ഇല്ലാതാകുമ്പോൾ നീ ഒറ്റയ്ക്കാണെന്നു പറയുമല്ലോ എന്നായിരുന്നു അജാസിന്റെ ഭീഷണി.\nഇപ്പോള് എറണാകുളം നോര്‍ത്ത് എസ് ഐ ആയി ജോലി നോക്കുന്ന രാജന് ബാബു വളികുന്നം സ്‌റ്റേഷനിലെ എസ് ഐ ആയിരിക്കുന്ന സമയത്ത് അജാസില് നിന്നും സൗമ്യ നേരിടുന്ന ഉപദ്രവങ്ങള് അദ്ദേഹത്തോട് താന് ഫോണ് വിളിച്ചു പറഞ്ഞിരുന്നതാണെന്ന് ഇന്ദിര പറയുന്നു. ഒരു പരാതിയായി എഴുതിതരാന് എസ് ഐ ആവശ്യപ്പെട്ടെങ്കിലും നല്‍കിയില്ലെന്നും കൂടി ഇന്ദിര മാധ്യമങ്ങളോട് പ്രതകരിക്കുമ്ബോള് പറയുന്നുണ്ട്. തനിക്ക് എന്തെങ്കിലും സംഭവിച്ചാല് അതിന് ഉത്തരവാദി അജാസായിരിക്കുമെന്ന സൗമ്യ പറഞ്ഞിരുന്നതായും ഇക്കാര്യം പൊലീസിനോട് പറയണമെന്ന് ആവശ്യപ്പെട്ടിരുന്നതായും മകന് വെളിപ്പെടുത്തിയിരുന്നു.\n'പണത്തിന്റെ കാര്യമാണ് അയാള് പറഞ്ഞത്.' ഫോണില്‍തന്നെ വിളിക്കരുതെന്ന് സൗമ്യ പറയുന്നത് കേട്ടിരുതെന്നുമാണ് മകന് പറഞ്ഞത്. ശനിയാഴ്ച്ച വൈകിട്ടാണ് സിവില് പൊലീസ് ഉദ്യോഗസ്ഥയായ സൗമ്യയെ പൊലീസ് ഉദ്യോഗസ്ഥനായ അജാസ് വണ്ടിയിടിച്ച് വീഴ്ത്തി കുത്തുകയും പെട്രോളൊഴിച്ച് തീകൊളുത്തി കൊലപ്പെടുത്തുകയും ചെയ്തത്. സൗമ്യയുടെ ഭര്‍ത്താവ് സജീവ് ഇന്ന് ലിബിയയില് നിന്നും നാട്ടിലേക്ക് തിരിച്ചിട്ടുണ്ട്.


ഒരു ഓണം കൂടി.\nഅന്യോന്യം ആശംസകൾ നൽകാൻ മലയാളിക്ക് പ്രിയപ്പെട്ട തനതായ ഒരു സന്ദർഭം കൂടി.\nനാം ഒരിക്കലും ആശംസകൾ നൽകുന്ന ഒരു സമൂഹമായിരുന്നില്ല. അന്യോന്യം കാണുമ്പോൾ ഗുഡ് മോർണിംഗോ, ഹലോയോ, കൈപിടിച്ചു കുലുക്കലോ, കെട്ടിപ്പിടിക്കലോ, ഉമ്മ വയ്‌ക്കലോ കാട്ടുന്ന സമൂഹമായിരുന്നില്ല. മലയാളഭാഷയിൽ ഇത്തരം ഔപചാരികത കാട്ടാൻ പറ്റിയ വാക്കുകൾ പോലുമില്ല.\nഒരു പുഞ്ചിരി. മറുപടിയായി തിരിച്ചും പുഞ്ചിരി.\nനാം നൂറ്റാണ്ടുകളായി പുഞ്ചിരിയിലൂടെ സൗഹൃദം പകരുന്നവരായിരുന്നു.\nനമ്മെ കാൽക്കീഴിലാക്കാൻ വന്നവരെയെല്ലാം നാം പുഞ്ചിരിച്ച് സ്വന്തമാക്കി. എല്ലാവർക്കും നാം ദാനം നൽകി. വാമനനും വാസ്‌ക്കോഡി ഗാമയും കമ്യൂണിസവും എല്ലാം നമ്മെ കീഴ്‌പ്പെടുത്തിയമട്ടിൽ നമ്മുടെ ദാനം സ്വീകരിച്ചു.\nഅവസാനം വാമനൻ ഓണത്തിന് വരുന്ന മഹാബലിയുടെ മാഹാത്മ്യം വർദ്ധിപ്പിക്കുന്ന നാടൻ കഥാപാത്രമായി.\nവാസ്‌ക്കോഡിഗാമയ്‌ക്ക് കറുത്ത സ്വർണ്ണം മുഴുവൻ സ്വന്തമാക്കണം. കോഴിക്കോട്ട് സാമൂതിരി പുഞ്ചിരിച്ചുകൊണ്ട് കുരുമുളകുചെടികൾ പോലും കൊണ്ടുപൊയ്‌ക്കൊളളാൻ അനുമതി നൽകി. എന്നിട്ട് ഈ ദാനത്തിന് എതിരു നിന്ന ദിവാന്റെ നേരെ പുഞ്ചിരിച്ചുകൊണ്ട് രഹസ്യം പറഞ്ഞു. സായിപ്പിന് നമ്മുടെ കാലവർഷം കൊണ്ടുപോകാൻ പറ്റുകില്ലല്ലോ.\nകമ്യൂണിസത്തെ നാം പുഞ്ചിരിച്ച് സ്വന്തമാക്കി. ഈ കർക്കിടകമാസത്തിൽ ഏറ്റവും ഭക്തിസാന്ദ്രമായ രാമായണപ്രോഗ്രാമുകൾ അവതരിപ്പിച്ചത് നിരീശ്വരത്വം വ്രതമായ മാർക്‌സിസ്‌റ്റ് പാർട്ടിയുടെ കൈരളി ടി.വി. ചാനലായിരുന്നു.\nഓണം മലയാളിയുടേതു മാത്രമാണ്. കാലവർഷം തരുന്ന കുരുമുളകുപോലെ, മുസ്ലീം സേവകനായ വാവരുമൊത്ത് ശബരിമലയിൽ വാഴുന്ന അയ്യപ്പനെപ്പോലെ, ക്രിസ്‌തുദേവനെക്കുറിച്ച് യൂറോപ്പുപോലും അറിയുന്നതിന് നൂറ്റാണ്ടുകൾക്കു മുമ്പ് നമ്മുടെ സമൂഹത്തിന്റെ ഭാഗമായി മാറിയ തോമ്മാശ്ലീഹാ സന്യാസിയെപ്പോലെ, രാഷ്‌ട്രീയത്തെ കോമഡി ഷോയായി ആസ്വദിക്കുന്ന മനസ്സുപോലെ, നമ്മുടെ മാത്രമായ ഒന്നാണ് ഓണം.\nനമ്മുടെ മാത്രമായിരുന്ന മറ്റു പലതും മാറിക്കഴിഞ്ഞിരിക്കുന്നു.\nവിവേകാനന്ദസ്വാമികൾ ഇവിടുത്തെ അയിത്തവും തീണ്ടലും കണ്ട് കേരളം ഒരു ഭ്രാന്താലയമാണെന്ന് പറഞ്ഞു. ഇന്ന് അയിത്തം പോയിട്ട് മതവും ജാതിയും പോലും രാഷ്‌ട്രീയക്കാർക്ക് ചിലവു കുറച്ച് വോട്ടു നേടാനുളള ആയുധം മാത്രമാക്കി നാം മാറ്റിക്കഴിഞ്ഞു.\nപേരിൽ, വേഷത്തിൽ, ആഹാരത്തിൽ, സംസാരഭാഷയിൽ, പെരുമാറ്റത്തിൽ എല്ലാം നാം കഴിഞ്ഞ അമ്പതു വർഷത്തിനിടയിൽ വരുത്തിയ ഐകരൂപ്യം ലോകത്തെവിടെയും ഉണ്ടാകാത്ത സാമൂഹ്യവിപ്ലവമാണ്.\nഈ മാറ്റം ശുഭോദർക്കമാണ്.\nഈ മാറ്റത്തിന്റെ ഏറ്റവും പ്രകടമായ സിംബലാണ് ഓണം.


ആഢംബര ഇലക്‌ട്രിക് നിര കൈപ്പിടിയിലാക്കാൻ ഔഡി ഇ-ട്രോൺ; വേരിയന്റ് വിശദാംശങ്ങളും സവിശേഷതകളും അറിയാം - Malayalam DriveSpark\n55 min ago മാറ്റങ്ങൾക്കൊപ്പം നിരവധി സമാനതകളും; പുതുക്കിയ Bajaj Dominar 400 -ന്റെ പ്രധാന ഹൈലൈറ്റുകൾ\n56 min ago അത്രമേൽ രാജകീയം; ആഢംബരത്തികവോടെ പുത്തൻ റേഞ്ച് റോവറിനെ വിപണിയിൽ അവതരിപ്പിച്ചു\nതങ്ങളുടെ ആദ്യത്തെ ഓൾ-ഇലക്ട്രിക് എസ്‌യുവിയെ ഇന്ത്യയിൽ അവതരിപ്പിക്കാൻ ഒരുങ്ങുകയാണ് ജർമൻ ആഢംബര വാഹന നിർമാതാക്കളായ ഔഡി. ജൂലൈ 22 ന് ഇ-ട്രോൺ എന്ന മോഡലുമായാണ് കമ്പനിയുടെ വരവ്.\nഇതിനോടകം തന്നെ ഇ-ട്രോണിനായുള്ള ബുക്കിംഗും രാജ്യത്ത് ആരംഭിച്ചിട്ടുണ്ട്. താത്പര്യമുള്ള ഉപഭോക്താക്കൾക്ക് അഞ്ച് ലക്ഷം രൂപ ടോക്കൺ തുകയായി നൽകി ഓൺലൈനിലോ അടുത്തുള്ള ഔഡി ഡീലർഷിപ്പിലൂടെയോ ഇലക്‌ട്രിക് എസ്‌യുവി മുൻകൂട്ടി ബുക്ക് ചെയ്യാം.\nമെർസിഡീസ് ബെൻസ് ഇക്യുസി, ജാഗ്വർ ഐ-പേസ് എന്നിവയ്‌ക്കെതിരെയാണ് ഔഡി ഇ-ട്രോൺ മാറ്റുരയ്ക്കുക. പുറത്തിറങ്ങുന്നതിനു മുന്നോടിയായി ഇ-ട്രോണിന്റെ വേരിയന്റ് വിശദാംശങ്ങളും സവിശേഷതകളും ജഡമൻ ബ്രാൻഡ് വെളിപ്പെടുത്തിയിരിക്കുകയാണ്.\nമോഡൽ ലൈനപ്പ് എസ്‌യുവി, സ്‌പോർട്ബാക്ക് കൂപ്പെ എന്നിങ്ങനെ രണ്ട് ബോഡി സ്റ്റൈലുകളിൽ ലഭ്യമാകും. 50, 55, 55 സ്‌പോർട്ബാക്ക് എന്നീ മൂന്ന് വേരിയന്റുകളിൽ നിന്നും ഇലക്‌ട്രിക് എസ്‌യുവി യഥേഷ്‌ടം തെരഞ്ഞെടുക്കാനും സാധിക്കും.\nപുതിയ ഇവിയുടെ എൻട്രി ലെവൽ മോഡലിന് (50) 99 ലക്ഷം രൂപയും ഇ-ട്രോൺ 55, 55 സ്‌പോർട്‌ബാക്കിന് യഥാക്രമം 1.1 കോടി രൂപയും 1.2 കോടി രൂപയുമാണ് ഇന്ത്യയിലെ എക്സ്ഷോറൂം വിലയായി നിശ്ചയിക്കുക. ഫോക്‌സ്‌വാഗൺ ഗ്രൂപ്പിന്റെ മോഡുലാർ ഇലക്ട്രിഫിക്കേഷൻ ടൂൾകിറ്റ് പ്ലാറ്റ്‌ഫോമിലാണ് 4-ഡോർ ഇലക്ട്രിക് എസ്‌യുവിയെ നിർമിച്ചിരിക്കുന്നത്.\nഇ-ട്രോൺ ചെറുകിട, ഇടത്തരം ഇലക്ട്രിക് വാഹനങ്ങൾക്ക് മാത്രമായി രൂപകൽപ്പന ചെയ്തിട്ടുള്ള MEB ആർക്കിടെക്ചർ വ്യത്യസ്ത വലിപ്പത്തിലും ശേഷികളിലുമുള്ള ഇലക്ട്രിക് മോട്ടോറുകൾക്കും ലിഥിയം അയൺ ബാറ്ററികൾക്കും അനുയോജ്യമാണ്.\n95 കിലോവാട്ട് ബാറ്ററി പായ്ക്കുമായി എത്തുന്ന ഔഡി ഇ-ട്രോൺ 55, ഇ-ട്രോൺ സ്‌പോർട്‌ബാക്ക് 55 എന്നിവ 402 bhp കരുത്തിൽ 664 Nm torque ഉത്പാദിപ്പിക്കാൻ പ്രാപ്‌തമായിരിക്കും. ആദ്യത്തേത് 190 കിലോമീറ്റർ വേഗത നൽകുമ്പോൾ രണ്ടാമത്തേതിന് പരമാവധി 200 കിലോമീറ്റർ വേഗത കൈവരിക്കാൻ കഴിയും.\nരണ്ട് മോഡലുകളും 359-484 കിലോമീറ്റർ ശ്രേണിയാണ് വാഗ്ദാനം ചെയ്യുന്നത്. 71 കിലോവാട്ട് ബാറ്ററിയാണ് ഇ-ട്രോൺ 50 ഉപയോഗിക്കുന്നത്. ഇത് പരമാവധി 308 bhp പവറും 540 Nm torque ഉം വികസിപ്പിക്കാൻ ശേഷിയുള്ളതാണ്.\nഇത് 264-379 കിലോമീറ്റർ വൈദ്യുത ശ്രേണി വാഗ്ദാനം ചെയ്യുന്നു. സ്റ്റാൻഡേർഡ് 11 കിലോവാട്ട് എസി ഹോം ചാർജർ വഴിയും 150 കിലോവാട്ട് ഡിസി ചാർജർ വഴിയും ഔഡിയുടെ പുതിയ ഇലക്ട്രിക് എസ്‌യുവി ചാർജ് ചെയ്യാൻ കഴിയും. ഇതിന് ഡ്യുവൽ മോട്ടോർ ഓൾ-വീൽ ഡ്രൈവ് സിസ്റ്റം ലഭിക്കുന്നു എന്നതും ശ്രദ്ധേയമാണ്.\nപ്ലാറ്റിനം ഗ്രേ സിംഗിൾ-ഫ്രെയിം ഗ്രിൽ, മാട്രിക്സ് എൽഇഡി ഹെഡ്‌ലാമ്പുകൾ, ആപ്പിൾ കാർപ്ലേ, ആൻഡ്രോയിഡ് ഓട്ടോയുമുള്ള 10.1 ഇഞ്ച് എംഎംഐ ഇൻഫോടെയ്ൻമെന്റ് സിസ്റ്റം, നാല് സോൺ ക്ലൈമറ്റ് കൺട്രോൾ, ഒരു ബാംഗ് ആൻഡ് ഒലുഫ്‌സെൻ സൗണ്ട് സിസ്റ്റം, ഡിജിറ്റൽ ഡ്രൈവർ ഡിസ്‌പ്ലേ, പനോരമിക് സൺറൂഫ് എന്നിവയെല്ലാമാണ് ഔഡി ഇ-ട്രോണിന്റെ പ്രധാന സവിശേഷതകൾ.\nതീർന്നില്ല, അതോടൊപ്പം ആംബിയന്റ് ലൈറ്റിംഗ്, ഇലക്ട്രോണിക് സ്റ്റെബിലിറ്റി കൺട്രോൾ, 8 എയർബാഗുകൾ, ഫ്രണ്ട്, റിയർ പാർക്കിംഗ് സെൻസറുകൾ, ഇബിഡിയുള്ള എബിഎസ്, ടയർ പ്രഷർ മോണിറ്ററിംഗ് സിസ്റ്റം എന്നിവയും അതിലേറെയും സംവിധാനങ്ങളും വരാനിരിക്കുന്ന ഇലക്‌ട്രിക് എസ്‌യുവിയിൽ കമ്പനി വാഗ്‌ദാനം ചെയ്യുന്നുണ്ട്.\nAudi Revealed Variant Details And Specifications Of The Upcoming E-Tron Electric SUV. Read in Malayalam


എംഎല്‍എമാരെ മത്സരിപ്പിക്കുന്നത് സിപിഎമ്മിന്റെ ഗതികേട്; കേരളം ബിജെപിക്ക് വളക്കൂറുള്ള മണ്ണായി മാറുന്നു - Samakalika Malayalam\nഎംഎല്‍എമാരെ മത്സരിപ്പിക്കുന്നത് സിപിഎമ്മിന്റെ ഗതികേട്; കേരളം ബിജെപിക്ക് വളക്കൂറുള്ള മണ്ണായി മാറുന്നു: പിഎസ് ശ്രീധരന്‍പിള്ള\nBy സമകാലികമലയാളം ഡെസ്‌ക് | Published: 08th March 2019 03:39 PM |\nLast Updated: 08th March 2019 03:41 PM | A+A A- |\nകോഴിക്കോട്: ലോക്‌സഭാ തെരഞ്ഞടുപ്പില് എംഎല്‍എമാരെ മത്സരിപ്പിക്കേണ്ട ഗതികേടിലേക്ക് ഇടതുമുന്നണി എത്തിയെന്ന് ബിജെപി സംസ്ഥാന പ്രസിഡന്റ് പിഎസ് ശ്രീധരന്‍പിള്ള. ഒരു അവിചാരിതഘട്ടത്തില് എംഎല്‍എമാര് മത്സരിക്കുന്നതില് തെറ്റില്ല. എന്നാല് എത്ര എംഎല്‍എമാരാണ് ഇടതുമുന്നണി സ്ഥാനാര്‍ത്ഥി പട്ടികയില് ഇടം പിടിച്ചത്. ഇതിലൂടെ ജനങ്ങളുടെ മേല് അധികഭാരം അടിച്ചേല്‍പ്പിക്കുകയാണ് ഇവര് ചെയ്തത്. ഇത് സിപിഎമ്മിന്റെ ഗതികേടാണ് കാണിക്കുന്നത്. ഇതെല്ലാം കേരളത്തില് ബിജെപിക്ക് വളക്കൂറുള്ള മണ്ണാക്കി മാറ്റുന്നുവെന്നും ഇത്തവണ ചരിത്രവിജയം നേടുമെന്നും ശ്രീധരന്‍പിള്ള പറഞ്ഞു.\nബിജെപിയില് വിഭാഗീയതയുണ്ടെന്ന് മാധ്യമങ്ങള് പ്രചരിപ്പിക്കുയാണ്. താന് പ്രസിഡന്റായി ചുമതലയേറ്റതിന് പിന്നാലെ പാര്‍ട്ടിയില് ആശയപരമായ ചര്‍ച്ചകള് മാത്രമാണ് നടത്തിയത്. ബിജെപിയില് വിഭാഗീയതയുണ്ടെന്ന് പറയുന്നത് ഈ നൂറ്റാണ്ടിലെ വലിയ നുണയാണെന്ന് പിഎസ് ശ്രീധരന്‍പിള്ള പറഞ്ഞു. ഇത്തരത്തില് കെട്ടിച്ചമച്ച വാര്‍ത്തകളിലൂടെ ബിജെപിയുടെ ആത്മവീര്യം കെടുത്തിക്കളയാന് സംഘടിത ശ്രമം നടക്കുന്നതായും ശ്രീധരന്‍പിള്ള പറഞ്ഞു.\nകേരളരാഷ്ട്രീയത്തിലേക്ക് കുമ്മനം രാജശേഖരന് വരുന്നത് പാര്‍ട്ടിക്ക് ഊര്‍ജ്ജം പകരും. തിരുവനന്തപുരത്ത് സ്ഥാനാര്‍ത്ഥിയാകുമോയെന്ന് പറയാന് ഞാന് ആളല്ല. തെരഞ്ഞടുപ്പ് രംഗത്ത് സജീവമായി കുമ്മനം രാജശേഖരന് ഉണ്ടാകും. അദ്ദേഹം കേരളരാഷ്ട്രീയത്തിലേക്ക് മടങ്ങിയെത്തുന്നത് തന്റെ പ്രസിഡന്റ് സ്ഥാനത്തെ ബാധിക്കില്ലെന്നും ശ്രീധരന്‍പിള്ള പറഞ്ഞു.\nകുമ്മനം രാജശേഖരന് സിപിഎം പിഎസ് ശ്രീധരന്‍പിള്ള സ്ഥാനാര്‍ത്ഥി പട്ടിക


എട്ട് വയസുകാരിയെ കൗമാര സംഘം കൂട്ട ബലാത്സംഗം ചെയ്തു; രണ്ടു പേര് പിടിയില് :: Janmabhumi Daily\nThursday 13 June 2019 4:03 pm IST\nഭോപ്പാല്: എട്ട് വയസുകാരിയെ രണ്ടംഗ കൗമാര സംഘം കൂട്ട ബലാത്സംഗം ചെയ്തു. 15, 16 വയസുള്ള ആണ്‍കുട്ടികളാണ് ക്രൂരകൃത്യം നടത്തിയത്. ഇരുവരെയും പോലീസ് അറസ്റ്റ് ചെയ്തു.\nചൊവ്വാഴ്ച വൈകിട്ട് മധ്യപ്രദേശിലെ സിന്‍ഗ്രൗളി ജില്ലയിലാണ് രാജ്യത്തെ നടുക്കുന്ന സംഭവമുണ്ടായത്. വൈകുന്നേരം ഗ്രാമത്തിലെ കനാലില് കുളിക്കാന് പോയ പെണ്‍കുട്ടിയെയാണ് കൗമാര സംഘം ആക്രമിച്ചത്. പെണ്‍കുട്ടിയെ ആക്രമിച്ച ശേഷം ആളൊഴിഞ്ഞ പ്രദേശത്തേക്ക് വലിച്ചിഴച്ചുകൊണ്ടുപോയി ബലാത്സംഗം ചെയ്യുകയായിരുന്നു.\nഅക്രമികളുടെ കൈയില് നിന്നും രക്ഷപെട്ട പെണ്‍കുട്ടി പിന്നീട് വീട്ടിലേക്ക് ഓടി രക്ഷപെടുകയായിരുന്നു. എന്നാല് വീട്ടില് എത്തിയിട്ടും സംസാരിക്കാന് കഴിയാത്ത നിലയിലായിരുന്നു പെണ്‍കുട്ടി. വീട്ടുകാര് പെണ്‍കുട്ടിയെ പിന്നീട് ആശുപത്രിയില് പ്രവേശിപ്പിച്ചു. ഡോക്ടര്‍മാര് കാര്യങ്ങള് തിരക്കിയപ്പോഴാണ് പെണ്‍കുട്ടി ബലാത്സംഗത്തിനിരയായ കാര്യം വെളിപ്പെടുത്തിയത്.\nപെണ്‍കുട്ടിയെ ആക്രമിച്ചത് അയല്‍വാസികളായ ആണ്‍കുട്ടികള് തന്നെയാണെന്ന് പോലീസ് പറഞ്ഞു. ഇരുവരെയും അറസ്റ്റ് ചെയ്‌തെങ്കിലും പ്രായപൂര്‍ത്തിയാകാത്തതിനാല് പോലീസ് എഫ്ഐആര് രജിസ്റ്റര് ചെയ്തിട്ടില്ല. പെണ്‍കുട്ടിയെ വിദഗ്ധ ചികിത്സയ്ക്കായി കൂടുതല് സൗകര്യമുള്ള ആശുപത്രിയിലേക്ക് മാറ്റി.\nമുംബൈയില് മാധ്യമപ്രവര്‍ത്തകയെ കൂട്ട ബലാത്സംഗം ചെയ്തു\nമുംബൈ കൂട്ട ബലാത്സംഗം: അഞ്ച് പ്രതികളും പിടിയില്\nഭീകാരക്രമണം; രണ്ടു പേര് പിടിയില്\nഅനാശാസ്യം; രണ്ടു പേര് പിടിയില്\nആശുപത്രിയില് മോഷണം രണ്ടു പേര് പിടിയില്\nകാലിത്തീറ്റ മോഷണം; രണ്ടു പേര് പിടിയില്\nലോറി മോഷണം; രണ്ടു പേര് പിടിയില്\nകഞ്ചാവു വില്‍പ്പന; രണ്ടു പേര് പിടിയില്


Gayatri Prajapati, accused of rape, arrested from Lucknow - കൂട്ടമാനഭംഗക്കേസ് പ്രതിയായ യുപി മുൻമന്ത്രി ഗായത്രി പ്രജാപതി അറസ്റ്റിൽ\nകേസിലെ മറ്റ് മൂന്ന് പ്രതികളെ പൊലീസ് ഇന്നലെ അറസ്റ്റ് ചെയ്‌തിരുന്നു.\nലക്‌നൗ: കൂട്ടമാനഭംഗ കേസിൽ പ്രതിയായ ഉത്തർപ്രദേശ് മുൻമന്ത്രിയും സമാജ്‍വാദി പാർട്ടി നേതാവുമായ ഗായത്രി പ്രജാപതി അറസ്റ്റിൽ. ഒളിവിലായിരുന്ന ഗായത്രി പ്രജാപതിയെ ലക്‌നൗവിൽ നിന്നാണ് പൊലീസ് പിടികൂടിയത്. കേസിൽനിന്ന് ഒഴിവാക്കണമെന്ന പ്രജാപതിയുടെ അപേക്ഷ തള്ളിയ സുപ്രീം കോടതി ഇയാൾക്കെതിരെ ജാമ്യമില്ലാ വാറന്റും പുറപ്പെടുവിച്ചിരുന്നു.\nകേസിലെ മറ്റ് മൂന്ന് പ്രതികളെ പൊലീസ് ഇന്നലെ അറസ്റ്റ് ചെയ്‌തിരുന്നു. കഴിഞ്ഞ മാർച്ച് 7ന് നോയിഡയിൽ നിന്ന് പ്രജാപതിയുടെ രണ്ട് സഹായികളെയും അറസ്റ്റ് ചെയ്‌തിരുന്നു. പ്രജാപതി ഉൾപ്പെടെ ഏഴ് പ്രതികളാണ് കേസിലുളളത്. പീഡനക്കേസിനെത്തുടർന്ന് പ്രജാപതിയെ മന്ത്രിസ്ഥാനത്തു നിന്നും നീക്കിയിരുന്നു.\nഉത്തർ പ്രദേശ് തിരഞ്ഞെടുപ്പിൽ പ്രജാപതിയുടെ മാനഭംഗ കേസ് ബിജെപി പ്രചരണ ആയുധമാക്കിയിരുന്നു.\nTags: Samajwadi Party, UP, Uttar Pradesh


A little about Pazhassi Raja – Wayanad.co.in Blog\n25/Aug/2020 11:16 pm 25/Aug/2020 11:17 pm LeaveaComment on A little about Pazhassi Raja\nഇന്ത്യയിലെ ബ്രിട്ടീഷ് ദുർഭരണത്തിനെതിരെ പേരാടിയ ആദ്യകാല നായകരിൽ ഒരാളായിരുന്ന, വീര കേരളവർമ്മ പഴശ്ശി രാജാ എ.ഡി. 1805 നവംബർ 30 ന് പുൽപ്പള്ളിയിലെ മാവിലാംതോട്ടത്തിൽ വച്ച് രക്തസാക്ഷിയായി. വീരപഴശ്ശിയുടെ മൃതദേഹം അന്നത്തെ ബ്രിട്ടീഷ് സബ് കളക്ടർ ആയിരുന്ന ടി.എച്ച്.ബാബറുടെ മഞ്ചത്തിൽ കിടത്തിയാണ് മാനന്തവാടിയിൽ എത്തിച്ചത്. മാനന്തവാടിയിൽ കൊണ്ടുവന്ന പഴശ്ശിയുടെ മൃതശരീരം സൈനീക ബഹുമതികളോടെ സംസ്കരിച്ചുവെന്നാണ് ചരിത്രം കാണിക്കുന്നത്. പഴശ്ശിരാജയുടെ ഈ ധീരമരണം നവംബർ 30 ന് രക്തസാക്ഷി ദിനമായി ആചരിക്കുന്നു.\nകേരളത്തിൽ ബ്രിട്ടീഷ് സാമ്രാജ്യത്വത്തിനെതിരെ ആദ്യം യുദ്ധം പ്രഖ്യാപിച്ച നാട്ടുരാജാക്കന്മാരിലൊരാളായിരുന്നു കേരളവർമ്മ പഴശ്ശിരാജാ. ബ്രിട്ടീഷുകാർക്കെതിരെ നടത്തിയ ചെറുത്തു നിൽപ്പുകൾ പരിഗണിച്ച് പഴശ്ശിരാജായെ വീരകേരള സിംഹം എന്നാണ് ഇന്ത്യൻ സ്വാതന്ത്ര്യ സമര ചരിത്രങ്ങളിൽ വിശേഷിപ്പിക്കുന്നത്. ബാലനായിരിക്കെ തന്നെ സ്വന്തം രാജ്യത്തെ സംരക്ഷിക്കാൻ പരദേവതയായ മുഴക്കുന്നിൽ ശ്രീപോർക്കലി ഭഗവതിയെ സാക്ഷിയാക്കി ദൃഢപ്രതിജ്ഞ ചെയ്ത പഴശ്ശിരാജാ തന്റെ വാക്ക് അവസാന ശ്വാസംവരെ കാത്തു സൂക്ഷിച്ചുവെന്നാണ് ചരിത്രകാരന്മാർ രേഖപ്പെടുത്തുന്നത്.\n*വീരകേരള സിംഹം കേരളവർമ്മ പഴശ്ശിരാജാ*\nവടക്കേ മലബാറിലെ കോട്ടയംകോവിലകത്തെ ഇളയരാജാവായിരുന്ന പഴശ്ശിരാജയെ ബ്രിട്ടീഷ് രേഖകളിൽ പൈച്ചി എന്നറിയപ്പെട്ടിരുന്നു. ഇരിവനാട്, വയനാട്, കുറമ്പ്നാട്, താമരശ്ശേരി എന്നീ പ്രദേശങ്ങളായിരുന്നു പഴശ്ശിയുടെ അധികാരപരിധി. കോട്ടയംകോവിലകത്തിന് അക്കാലത്ത് പുറനാട് എന്നും പുറകിഴനാട് എന്നും പേരുകളുണ്ടായിരുന്നു. പിൽക്കാലത്ത് രാജകുടുംബത്തിന് മൂന്നു താവഴികളുണ്ടായി. തെക്കേ കോവിലകം, പടിഞ്ഞാറേ കോവിലകം, കിഴക്കേ കോവിലകം എന്നിവയായിരുന്നു അവ. ടിപ്പുവിന്റേയും, ഹൈദരിന്റേയും നേതൃത്വത്തിൽ മൈസൂർ സൈന്യം മലബാർ ആക്രമിച്ചപ്പോൾ മറ്റു രാജകുടുംബങ്ങളേപ്പോലെ കോട്ടയം രാജകുടുംബവും തിരുവനന്തപുരത്ത് രാഷ്ട്രീയ അഭയം തേടിയപ്പോഴും, കേരളവർമ്മ സ്വന്തം ജനങ്ങൾക്കൊപ്പം നിന്ന് മൈസൂർ സുൽത്താനോട് പൊരുതി.\nഅക്കാലത്ത് മൈസൂർ സൈന്യത്തിൽനിന്നും രാജ്യത്തെ രക്ഷിക്കാനായി കേരളവർമ്മ, ഈസ്റ്റിന്ത്യാ കമ്പനിയുമായി സൗഹൃദമുണ്ടാക്കിയിരുന്നു. മൈസൂർ സൈന്യം തലശ്ശേരി കോട്ട ആക്രമിച്ചപ്പോൾ, ബ്രിട്ടീഷുകാരെ സഹായിക്കാൻ കേരളവർമ്മ രണ്ടായിരത്തോളം അംഗങ്ങളുള്ള നായർസൈന്യത്തെ അയച്ചുകൊടുത്തിരുന്നു. അക്കാലത്ത് ബ്രിട്ടീഷുകാരുടെ വാണിജ്യകേന്ദ്രമായിരുന്നു തലശ്ശേരികോട്ട. തിരുവനന്തപുരത്ത് അഭയം പ്രാപിച്ചിരുന്ന കോട്ടയംരാജാവ് രവിവർമ്മ അന്തരിച്ചതിനെത്തുടർന്ന് കേരളവർമ്മ കോട്ടയം കോവിലകത്തിന്റെ ഭരണം ഏറ്റെടുത്തു. പല കാരണങ്ങളാൽ ബ്രിട്ടീഷ് സാമ്രാജ്യത്തിനെതിരെ യുദ്ധം പ്രഖ്യാപിച്ച പഴശ്ശിയെ പിന്നീട് ഒരു ശത്രുവായിക്കണ്ട ബ്രിട്ടീഷുകാർ പഴശ്ശിയുടെ തലക്ക് കമ്പനി 3000 രൂപ പാരിതോഷികം പ്രഖ്യാപിച്ചു . അത് അന്ന് ചെറിയൊരു തുക അല്ലയിരുന്നു. പഴശ്ശിയുടെ കൂടെ ഉണ്ടായിരുന്ന കണ്ണവത്ത് നമ്പ്യാരെയും എടച്ചേന കുങ്കനെയും വധിച്ച് തല വെട്ടിയെടുത്ത് പ്രദർശിപ്പിച്ചപ്പോഴും, ശത്രുവിൻറെ വെടിയേറ്റു മരിക്കുന്നത് പഴശ്ശിയെ പോലെ ഒരു ധീരൻ ഒരിക്കലും ഇഷ്ടപ്പെട്ടില്ല. പഴശ്ശിയെ വക വരുത്താൻ നിയുക്തനായ ബ്രിട്ടീഷ് ഡെപ്യൂട്ടി കലക്റ്റർ റിപ്പോർട്ടിൽ പഴശ്ശിയെ നൂറോളം കോൽക്കാരും ബ്രിട്ടീഷ് അനുകൂലി ആയ കരുണാകരമേനോനും വളഞ്ഞു എന്നും ചരിത്രത്തിൽ പറയുന്നു.\n*ചരിത്രമുറങ്ങുന്ന മാനന്തവാടി പഴശ്ശി കുടീരം*\nമാനന്തവാടിയിലിന്നും പഴശ്ശിയും പഴശ്ശിയുടെ കാലഘട്ടവും ചരിത്രമുറങ്ങുന്ന മണ്ണാണ്ണ്. ഇന്ത്യയിലെ ബ്രിട്ടീഷ് ദുർഭരണത്തിനെതിരെ പേരാടിയ ആദ്യകാല നായകരിൽ ഒരാളായിരുന്ന, വീര കേരളവർമ്മ പഴശ്ശി രാജാ എ.ഡി. 1805 നവംബർ 30 ന് പുൽപ്പള്ളിയിലെ മാവിലാംതോട്ടത്തിൽ വച്ച് രക്തസാക്ഷിയായി. വീരപഴശ്ശിയുടെ മൃതദേഹം അന്നത്തെ ബ്രിട്ടീഷ് സബ് കളക്ടർ ആയിരുന്ന ടി.എച്ച്.ബാബറുടെ മഞ്ചത്തിൽ കിടത്തിയാണ് മാനന്തവാടിയിൽ എത്തിച്ചത്. മാനന്തവാടിയിൽ കൊണ്ടുവന്ന പഴശ്ശിയുടെ മൃതശരീരം സൈനീക ബഹുമതികളോടെ സംസ്കരിച്ചുവെന്നാണ് ചരിത്രം കാണിക്കുന്നത്.\n*മാനന്തവാടി പഴശ്ശി മ്യൂസിയം*\nമാനന്തവാടിയിലെ പഴശ്ശികുടീരത്തിനു സമീപത്തുതന്നെ പഴശ്ശി മ്യൂസിയവവുമുണ്ട്. മ്യൂസിയത്തിൽ അഞ്ച് ഗ്യാലറികളായിട്ടാണ് സന്ദർശകർക്ക് പ്രദർശിപ്പിക്കുന്നതെന്ന് ഗൈഡ് ഇ.കെ.ബിനോജ് പറഞ്ഞു. ഒന്നാമത്തെ ഗ്യാലറിയിൽ, പുരാവസ്തു വകുപ്പിനു കീഴിലുള്ള പന്ത്രണ്ട് മ്യൂസിയങ്ങളുടെ ചിത്രങ്ങളും, പഴയ കുടീരത്തിന്റെ 1990 ലെ ഒരു ഫോട്ടോഗ്രാഫുമാണ് പ്രദർശിപ്പിച്ചിട്ടുള്ളത്. രണ്ടാമത്തെ ഗ്യാലറിയിൽ നാല് പാനലുകളിലായി പഴശ്ശിയുടെ സമര ചരിത്രം രേഖപ്പടുത്തിയിട്ടുണ്ട്. പഴശ്ശിയുടെ കാലഘട്ടത്തിലെ വാളും, അമ്പും വില്ലും കുന്തവും കത്തിയുമെല്ലാം പ്രദർശിപ്പിച്ചിട്ടുണ്ട്. മൂന്നാമത്തെ ഗ്യാലറിയിൽ ഗോത്ര വിഭാഗത്തിന്റെ വീടിന്റെ മാതൃകയും ഉപകരണങ്ങളുമാണ് ക്രമീകരിച്ചിട്ടുള്ളത്. അന്നത്തെ കാലഘട്ടത്തിലുള്ള രണ്ട് വീടിന്റെ മാതൃകയും കാർഷികോപകരണങ്ങൾ വച്ചിരിക്കുന്ന ഒരു തൊഴുത്തും അന്നത്തെ അടുക്കള മാതൃകയുമാണ് ഗ്യാലറിയിൽ ഉള്ളത്. നാലാമത്തെ ഗ്യാലറിയിലെ ചരിത്രകാലം മുതൽ കോളനി വാഴ്ച്ചകൾവരെയുള്ള വിവിധ ചരിത്ര സാക്ഷ്യങ്ങൾ ഉപകരണങ്ങളിലൂടെയും പാനലിലൂടെയുമാണ് പ്രദർശിപ്പിച്ചിട്ടുള്ളത്. അഞ്ചാമത്തെ ഗ്യാലറിയിൽ വിവിധ നാണയങ്ങളാണ് പ്രദർശിപ്പിച്ചത്. ചേരനാണയങ്ങൾ, ടിപ്പു സുൽത്താൻ നാണയങ്ങൾ, ബ്രിട്ടീഷ് ഇന്ത്യൻ നാണയങ്ങൾ, കണ്ണൂർ നാണയങ്ങൾ, തിരുവിതാംകൂർ നാണയങ്ങൾ എന്നിവയാണുള്ളത് .\n*കോഴിക്കോട് പഴശ്ശി രാജാ മ്യൂസിയം ആർട്ട് ഗ്യാലറി*\nകേരളത്തിലെ കോഴിക്കോട് ജില്ലയിൽ കോഴിക്കോട് കോർപ്പറേഷൻ പരിധിക്കുള്ളിൽ സ്ഥിതി ചെയ്യുന്ന ഒരു മ്യൂസിയം ആർട്ട് ഗ്യാലറി സമുച്ചയമാണ് പഴശ്ശി രാജാ മ്യൂസിയം. നഗര ഹൃദയത്തിൽ നിന്നും അഞ്ച് കി.മീ അകലെ ഈസ്റ്റ് ഹില്ലിലാണ് കേരളീയ വാസ്തുശില്പ ശൈലിയിലുള്ള ഈ സംഗ്രഹാലയം. മനോഹരമായ ഒരു ഉദ്യാനവും പുൽത്തകിടിയുമുള്ള ശാന്ത സുന്ദരമായ പരിസരമാണിവിടം. കേരള പുരാവസ്തു വകുപ്പിനു കീഴിൽ പ്രവർത്തിക്കുന്ന ഈ മ്യൂസിയത്തിൽ ബി.സി. 1000 മുതൽ എ.ഡി. 200 വരെയുള്ള നിരവധി പുരാവസ്തുക്കൾ പ്രദർശിപ്പിച്ചിരിക്കുന്നു.\nCourtesy- ജിൻസ് തോട്ടും കര


മകനെ അറസ്റ്റ് ചെയ്യാനെത്തിയ പോലീസിന്റെ കണ്ണില് മുളകുപൊടി വാരിയെറിഞ്ഞു; ഒടുവില് അറസ്റ്റിലായത് അമ്മ! - BIGNEWSLIVE | Latest Malayalam News\nമുംബൈ; മകനെ അറസ്റ്റ് ചെയ്യാനെത്തിയ പോലീസിന്റെ കണ്ണില് മുളകുപൊടി വാരിയെറിഞ്ഞ അമ്മ അറസ്റ്റില്. മുംബൈയിലെ മല്‍വാനിയിലാണ് സംഭവം. ഒരു കേസില് പ്രതിയായ യുവാവിനെ അറസ്റ്റ് ചെയ്യാന് അംബുജ് വാദി മേഖലയില് എത്തിയതായിരുന്നു പോലീസ്.\nയുവാവിനെ തേടി പോലീസ് വീട്ടിലെത്തി. ഇതിനിടെ അടുക്കളയില് നിന്ന് മുളകുപൊടിയുമായി എത്തിയ അമ്മ പോലീസുകാരുടെ മുഖത്തേക്ക് എറിയുകയായിരുന്നു. ഈ തക്കത്തില് യുവാവ് അവിടെ നിന്നും ഓടി രക്ഷപ്പെടുകയും ചെയ്തു.\nസംഭവത്തില് സ്ത്രീയെ ഉടന് പോലീസ് പിടികൂടി. മകനെ പിന്നീട് മലാഡില് നിന്നാണ് അറസ്റ്റ് ചെയ്തത്. പോലീസിനെ ആക്രമിച്ചതിന് സ്ത്രീക്കെതിരെ കേസെടുത്തു.\nTags: arrestedChili PowdermumbaiSon EscapeWoman throws\nമലയാളത്തില് പാടാനൊരുങ്ങി പ്രശസ്ത ബോളിവുഡ് ഗായകന് കുമാര് സാനു; അരങ്ങേറ്റം 'അല് കറാമ'യിലൂടെ\nബോളിവുഡ് താരം അര്‍ജുന് രാംപാലിന്റെ വീട്ടില് നാര്‍ക്കോട്ടിക്സ് കണ്‍ട്രോള് ബ്യൂറോയുടെ റെയ്ഡ്


പ്രവാസി പണ വരവിൽ 12 ശതമാനം വര്‍ദ്ധനവ് - Live Newage\nറിയാദ്: സൗദിയില് നിന്നും പ്രവാസികള് അയക്കുന്ന പണത്തില് വര്‍ധനവ്. ജനുവരിയില് 12 ശതമാനം വര്‍ദ്ധനവ് ആണ് രേഖപ്പെടുത്തിയത്. 2020 ജനുവരിയില് പ്രവാസികളുടെ പണമയക്കല് ശതമാനം 10.79 ബില്യണ് ആയിരുന്നു. ജനുവരിയില് 10 ശതമാനം വളര്‍ച്ചയാണ് രേഖപ്പെടുത്തിയതെന്ന് സൗദി സെന്‍ട്രല് ബാങ്ക് കണക്കില് പറയുന്നു.\nരാജ്യത്തിനു പുറത്തുള്ള സൗദി സ്വദേശികളുടെ പണമയക്കലിനും വര്‍ധനവ് ഉണ്ടായിട്ടുണ്ട്. 4.27 ബില്യണ് (1.14 ബില്യണ് ഡോളര്) ആയാണ് ഉയര്‍ന്നത്. 2020 ജനുവരിയില് ഇത് 3.9 ബില്യണ് (1.04 ബില്യണ് ഡോളര്) ആയിരുന്നു. എന്നാല്, സൗദി സ്വദേശികള് രാജ്യത്തിനു പുറത്തേയേക്ക് അയച്ച തുകയില് 2020 ഡിസംബറിനെ അപേക്ഷിച്ച് 11 ശതമാനം കുറവ് ആണ് രേഖപ്പെടുത്തിയിരിക്കുന്നത്. 2020 ഡിസംബറില് ഇത് 4.79 ബില്യണ് (1.28 ബില്യണ് ഡോളര്) ആയിരുന്നു.\nജനറല് അതോറിറ്റി ഫോര് സ്റ്റാറ്റിസ്റ്റിക്‌സ് കണക്കുകള് പറയുന്നു. എന്നാല് ഇതേ കാലയളവില് തന്നെ പുതിയതായി 10.2 മില്യണ് വിദേശ തൊഴിലാളികള് രാജ്യത്ത് എത്തി. 2020 ന്റെ രണ്ടാം പാദത്തില് ഇത് 10.46 മില്യണ് ആയിരുന്നു. സൗദിവത്കരണം ശക്തമാക്കിയതോടെയാണ് വിദേശികള്‍ക്ക് തൊഴില് അവസരങ്ങള് കുറഞ്ഞത്.\nപ്രവാസികളുടെ വ്യക്തിഗത പണമയയ്ക്കല് 2020 ല് 19.25 ശതമാനം വര്‍ധിച്ച് 149.69 ബില്യണ് റിയാലായിരുന്നു. 2019 ല് ഇത് 125.53 ബില്യണ് റിയാല് ആയിരുന്നു. 2016 നു ശേഷം പ്രവാസികള് നാട്ടിലേക്കു അയച്ച തുകയില് ഏറ്റവും ഉയര്‍ന്ന നിരക്ക് രേഖപ്പെടുത്തിയ വര്‍ഷവും 2020 ആയിരുന്നു. അന്താരാഷ്ട്ര നാണയ നിധിയും ലോകബാങ്കും പ്രതീക്ഷിച്ച കണക്കുകള്‍ക്കപ്പുറത്തുള്ള വളര്‍ച്ചയായിരുന്നു പ്രവാസികളുടെ പണമയക്കലില് സൗദി കൈവരിച്ചത്.


Kazhchakal ... കാഴ്ചകള്: ഭാരതിയചിന്ത' ഒരു സൂഫി ഗീതം...\nഭാരതിയചിന്ത' ഒരു സൂഫി ഗീതം...\nPosted by Kazhcha Sunday, July 18, 2010 അക്ഷരങ്ങളുടെ സമരമുഖം\nഎന്റെ വായന തുടങ്ങുന്നത് എവിടെയാണ്? അച്ചടിയുടെ മണം എന്നില് പെരുത്തത് മാതൃഭൂമി പത്രത്തിന്റെ താളുകളിലാണ്, അഞ്ചാം വയസ്സില്. അതിനു മുമ്പും അക്ഷരങ്ങളില്ലാത്ത താളുകളിലൂടെ സഞ്ചരിച്ചിട്ടുണ്ട്. സിനിമയുടെ ഫ്രെയ്മുകള് എന്ന പോലെ നിരന്ന ആള്‍ക്കൂട്ടം. വായില് വെള്ളി കരണ്ടിയുമായി പിറന്നു വീണ പയ്യന് പിന്നീട് ദാരിദ്ര്യത്തിന്റെ ക്രൂര ഹസ്തങ്ങളില് വീണിടത്തു മറ്റൊരു വായന തുടങ്ങുകയായിരുന്നു. കണ്ടതും കേട്ടതും മനസ്സില് അടക്കി വച്ച് പുനര് വായനയില്... ദാരിദ്ര്യത്തിന്റെ പുറമ്പോക്കില് വീണ ഞാന് അവഗണയുടെ തുരുത്ത്. അതിനു മുമ്പ് അങ്ങനെ അല്ലായിരുന്നല്ലോ. എന്നോടുള്ള ആളുകളുടെ മനോഭാവം മാറിയിരിക്കുന്നു. എന്റെ ചിന്തകള് പള്ളിപ്പറമ്പിലെ ഖബറുകളില് ചുറ്റി തിരിഞ്ഞത്. അതിനകത്തെ മയ്യത്തുകളെ ഓര്‍ത്തത് . പള്ളിയില് നിന്നും ബാങ്ക് മുഴങ്ങുമ്പോള് ഞാനോര്‍ത്തത് മനുഷ്യന് ഒന്നായിട്ടും പലതായി മാറുന്നതെന്തേ? ഒരേ നിസ്കാരപായയില് ഒരേ ദിശയിലേക്കു തിരിഞ്ഞു നിസ്കരിക്കുന്ന ദരിദ്രനും കുബെരനും. ഒരേ അല്ലാഹുവിനെ വിളിക്കുമ്പോഴും നിസ്കാര പായക്ക് പുറത്തു തങ്ങള് പലത്. എവിടെയും ദര്‍ശിച്ച അസമത്വങ്ങള്. നൊച്ചി പടര്‍പ്പില് കലമ്പിയ റൂഹാനി കിളികളോട് ചോദിച്ചു, ഞാന് ആരാണ്? റൂഹാനി കിളികള്‍ക്ക് ജാതി മതമില്ല, സാമ്പത്തിക അസമത്വങ്ങള് ഇല്ല. പക്ഷെ മനുഷ്യര്‍ക്ക്?! ഓത്തുപള്ളിയില്, ചെയ്യാത്ത കുറ്റത്തിന് ശിക്ഷ ഏറ്റു വാങ്ങി മൊല്ലാക്കയുടെ മുഖത്തു പുസ്തകം വലിച്ചെറിഞ്ഞ പയ്യന് . കുറ്റം ചെയ്തവര് കുബേര കുടുംബങ്ങളിലെ കുട്ടികള്, അതറിഞ്ഞിട്ടും അറിഞ്ഞില്ലെന്നു നടിച്ച് എന്നെ എതിരിട്ട മൊല്ലാക്ക. ഉള്ളാലെ കയര്‍ത്തു, ലോകത്തെ ശപിച്ചു പടിയിറങ്ങുമ്പോള് ലോകത്തോട് ശരികള് വിളിച്ചു പറയാനുള്ള ആവേശം. കാണുന്നതെല്ലാം നുണ, വായിക്കുന്നതെല്ലാം നുണ. ലോകം നുണകളുടെ ഒരു തുരുത്തായി മാറുകയായിരുന്നു. ബഷീറിന്റെ 'അനല് ഹഖ്' വായിക്കേ സൂഫികളെ അറിയണം എന്നായി. അയല് നാടുകളിലേക്ക് താളം കൊട്ടിയ തീവണ്ടിയില് സഞ്ചാരത്തിന്റെ സ്വപ്ന വേഗം വലിച്ചു കൊണ്ടുപോയി.\nഎന്റെ ചിന്തയുടെ ഏതു കാഴ്ച്ചകളിലാണ് കെ.ദാമോദരന്റെ ഭാരതിയ ചിന്ത അടയാളപ്പെടുത്തിയത്. ബഷീറിയന് കഥാ പാത്രങ്ങളിലൊന്ന് സൂഫിസത്തെ കുറിച്ചുള്ള ബോധം വാരിയിട്ടപ്പോള് സൂഫിസം എന്തെന്ന് അറിയാനുള്ള പരക്കം പാച്ചിലില് ആയിരുന്നു ഞാന് . ആത്മീയ പുസ്തകങ്ങളില് സൂഫിയെ കണ്ടില്ല. യാത്രക്കിടയില് ഞാനറിഞ്ഞു ബഷീറിന്റെ അനല്‍ഹക്ക് സൂഫിസമല്ല. അത് സൂഫിസത്തെ കുറിച്ചുള്ള റിപ്പോര്‍ട്ട് ആയി തോന്നിച്ചു. മുഷിഞ്ഞു നാറുന്ന വൃദ്ധ വേഷങ്ങളില് സൂഫികള് ഉണ്ടെന്നു കരുതിയത്, അവരെ പിന്തുടര്‍ന്നത്... ഞാന് തൊട്ട കൃതികള്. ചിന്തക്ക് തീ പിടിക്കുക എന്നാണു സൂഫിസം എന്ന്, കല്പ്പൊടി പുരണ്ട വസ്ത്രമണിഞ്ഞു ഭ്രാന്തനെ പോലെ എറണാകുളം എം.ജി.റോഡിന്റെ അരികില് ഇരുന്ന കിഴവന് . അയാള് നഗരത്തിലെ സ്ഥിരം വേഷമാണ്. എവിടേക്കും പോകാനില്ലാതെ ശിഷ്ടം വന്ന ആയുസ് അവിടെ ജീവിച്ചു തീര്‍ക്കാന് . അയാളെ കാണുന്നത് തന്നെ ആശ്വാസം. ഒരിക്കല് സൂഫികളെ കുറിച്ച് വാചാലമായപ്പോള് അയാള് പറഞ്ഞു : ' അവരെ എവിടെയും അന്വേഷിക്കണ്ട, നിന്റെ ഉള്ളില് തന്നെ തിരയൂ...' തുടര്‍ന്ന് ആ മുഷിഞ്ഞ സഞ്ചിയില് നിന്നും ചുവന്ന ചട്ടയുള്ള പുസ്തകം എടുത്തു നീട്ടി: 'വായിക്കൂ..' നിധി കിട്ടിയ പോലെ ഞാനത് എറ്റു വാങ്ങി. അന്ന് അത്തരം ഒരു പുസ്തകം വാങ്ങാനുള്ള ശേഷി എനിക്കില്ലായിരുന്നു. കേരള ഭാഷ ഇന്‍സ്റ്റിട്ട്യൂട്ട് ഇറക്കിയ കാണാന് ചന്തമില്ലാത്ത പുസ്തകം. മറിച്ചുനോക്കുമ്പോള് തോന്നി എന്നില് എന്തെല്ലാമോ നിറയുന്നതായി. ഭാഷ നമ്മില് കലരുന്നത് അത് ഹൃദയത്തില് നിന്നും ആകുമ്പോഴാണ്. ഇവിടെ കെ.ദാമോദരന് എഴുതിയിരിക്കുന്നത് ഹൃദയം കൊണ്ടാണ്. അതുകൊണ്ട് തന്നെ നമ്മില് അത് ആഴത്തില് വേരോടുന്നു.\nതാളുകള് മറിയുമ്പോള് ഒരു സൂഫി ഗാനത്തിന്റെ വിടരല് വെളിവായി. ആഗോളീകരണം, വര്‍ഗീയത, മത മൌലീകത, മത ഭ്രാന്തെന്നോ ഇനിയും പെരിടാനാവാത്ത മറ്റെന്തൊക്കെയോ ഭ്രാന്തുമായി നടക്കുന്ന വര്‍ക്ക് വെളിച്ചമാണ് ഭാരതിയ ചിന്ത, ഇന്ന് നിലവിലുള്ള പത്തു ക്ലാസിക്കുകളില് ഒന്നായി അടയാളപ്പെടുത്താവുന്ന പുസ്തകം ആയിട്ടുകൂടി ഭാരതീയ ചിന്ത എന്തുകൊണ്ട് ശ്രദ്ധിക്കപ്പെട്ടില്ല, അല്ലെങ്കില് എന്തുകൊണ്ട് വാഴ്ത്തപ്പെട്ടില്ല എന്ന് പലപ്പോഴും ഓര്‍ത്തിട്ടുണ്ട്. എനിക്ക് തോന്നുന്നു അത് എഴുതിയത് കെ.ദാമോദരന് ആയതുകൊണ്ടാണ് എന്ന്. കൂടെ നിന്നവരോ, പിന്മുറക്കാരോ കെ.ദാമോദരനെ ഉയര്‍ത്തി കാട്ടാന് മിനക്കെട്ടില്ല. അതിലൊരു ചതി ദര്‍ശിക്കാവുന്നത് ഒന്ന് കെ.ദാമോദരന് എന്ന ആള് ഒരു സവര്‍ണ കുടുംബത്തില് അല്ല ജനിച്ചത് എന്ന് തന്നെയാണ്. ഇവിടെ ഇ.എം.എസിനോടൊപ്പമോ അതിലും ഉയരെയോ ചര്‍ച്ച ചെയ്യപ്പെടേണ്ട വ്യക്തിയായിട്ടു കൂടി, അതേ രാഷ്ട്രീയത്തില് പെട്ടവര് പോലും കെ.ദാമോദരനെ പിറകോട്ടു തള്ളാന് ശ്രമിച്ചതിന്റെ ദീനമായ കാഴ്ച .താളുകള് മറിക്കുമ്പോള് ആ ബോധം, മതങ്ങളില് മാത്രമല്ല ജാതികളും സാമ്പത്തിക അസമത്വങ്ങളും രാഷ്ട്രീയത്തിലുമുണ്ട് . അല്ലെങ്കില് അസമത്വം ഒരു രാഷ്ട്രീയമാണ്. മതേതര പാര്‍ട്ടിയിലും വിപ്ലവ പാര്‍ട്ടിയിലും വര്‍ഗീയ ഫാസിസ്റ്റ് പാര്‍ടിയിലും ജാതികളുണ്ട്. അതിന്റെ അടിസ്ഥാനത്തില് ഇകഴ്ത്തലുണ്ട്. എന്തിനു സെമിടിക് മതങ്ങളായ ഇസ്ലാമിലും ക്രിസ്ത്യനിലും ജാതികളുണ്ട്.\nകേവലമായ ദാര്‍ശനിക തലം വിട്ടു ദാര്‍ശനിക ചിന്തയുടെ വളര്‍ച്ചയെ സാമൂഹ്യ സാമ്പത്തിക പരിസരത്തു നിന്നുകൊണ്ട് കെ.ദാമോദരന് വിശകലനം ചെയ്യുന്നു. മാര്‍ക്സിസ്റ്റ് സമീപനം ആകുമ്പോള് പോലും യാന്ത്രികതയുടെ തലത്തില് നിന്നകന്നു കൊണ്ടുള്ള സഞ്ചാരം , അതായത് ഭൌതികതയുടെ തലത്തില് മാത്രം ഒതുങ്ങാതെ ആത്മീയത ഉള്‍കൊണ്ടുകൊണ്ട് രചന നിര്‍വഹിച്ചിരിക്കുന്നു. ഇവിടെ കെ.ദാമോദരനിലെ സൂഫി വെളിവാകുന്നുണ്ട്. സൂഫി എന്ന് പറയുമ്പോള് അത് ഏതെങ്കിലും ഒരു മതത്തിന്റെ വക്താവ് അല്ലെന്നോര്‍ക്കണം. എന്റെ സൂഫി ചിന്തക്ക് പരിവര്‍ത്തനം നല്‍കിയത് ഈ കൃതിയാണ്. ഏറ്റവും വലിയ നാസ്തികനും സൂഫി ആകാം എന്ന് എന്നെ പഠിപ്പിച്ചതും. സൂഫിസം എന്നത് ഒരു ചിന്താ ധാരയാണ്. ഒരാള് ഈശ്വരനെ അന്വേഷിക്കുമ്പോള് മറ്റൊരാള് ഭൌതികതയെ പരിവര്‍ത്തനത്തിന് വിധേയം ആക്കാനുള്ള ബിന്ദുവെ തേടുന്നു. ആ അര്‍ത്ഥത്തില് നോക്കുമ്പോള് കാള് മാര്‍ക്സ് പോലും സൂഫിയാണ്.\nസൂഫി എന്ന് പറയുമ്പോള് അതില് ഇസ്ലാമിന്റെ നിഴല് കണ്ടെത്തുന്നവര് അറിയാതെ പോകുന്നത് യോഗി തന്നെയാണ് സൂഫി എന്നത്. അവിടെ ഭാഷകളാണ് ഒന്നിനെ രണ്ടാക്കുന്നത്. ഇവിടെ ഭാരതിയ ചിന്തയുടെ വികാസത്തില് ഹിന്ദു മതം മാത്രമല്ല ഇസ്ലാമും ക്രിസ്തു മതവും വഹിച്ചിട്ടുള്ള പങ്കിനെ പറ്റി വ്യക്തമായി പ്രതിപാദിക്കുന്നു. ഇവിടെയാണ് സവര്‍ണ മേധാവിത്തത്തിനു കല്ലുകടി ഉണ്ടാകുന്നതെന്ന് വ്യക്തം. ഇസ്ലാമിനെയും ക്രിസ്തു മതത്തെയും കടന്നു കയറ്റ മതമായി ചിത്രീകരിച്ചു പഴയ ഇരുണ്ട യുഗത്തിലേക്ക് കൊണ്ട് പോകാനുള്ള ഫാസിസ്റ്റ് തന്ത്രത്തിന്റെ കടക്കല് കോടാലി വയ്ക്കുന്നതാണ് ഈ പുസ്തകം. അതുപോലെ സര്‍വവും തങ്ങളുടെ കീഴില് ഒതുക്കാന് വെമ്പുന്ന സവര്‍ണ ചിന്താ ധാരയെ മറികടക്കുകയാണ് കെ.ദാമോദരന് . അവിടെയാണ് കെ.ദാമോദരന് സവര്‍ണര്‍ക്കു അനഭിമതന് ആകുന്നതും. നവ മാര്‍ക്സിസ്റ്റു വരേണ്യ വര്‍ഗത്തിന് രുചിക്കാത്തതും...\nനാല്പത്തിനാല് അധ്യായങ്ങളുള്ള ഈ ബ്രഹത് ഗ്രന്ഥം ഭാരതത്തിന്റെ ആത്മാവ് എന്തെന്ന് പഠിപ്പിക്കുന്നുണ്ട്. തൊള്ളായിരത്തി രണ്ടില് ബാബറി പള്ളിയുടെ താഴികകുടം പൊളിഞ്ഞു വീഴുമ്പോള് ഞാന് സൗദി അറേബ്യയില് ആയിരുന്നു. അവിടെ വച്ച് മറിച്ചു നോക്കിയത് ഭാരതിയ ചിന്തയും. ആ ഇരുണ്ട, ഇപ്പോള് തുടരുന്നതുമായ അന്തരീക്ഷത്തില് ഭാരതിയ ചിന്തയുടെ പ്രസക്തി വളരെ വലുതാണ്. ഈ പുസ്തകത്തിന്റെ വെളിച്ചത്തില് ഒന്നുറപ്പ്, അത് അധികാരം മാത്രം ലക്‌ഷ്യം വച്ചുള്ള കളിയാണ്. അതില് ഇടതെന്നോ വലതെന്നോ വ്യത്യാസമില്ലാതെ സര്‍വരും ഒരു വിധത്തില് അല്ലെങ്കില് മറ്റൊരു തരത്തില് ഗുണം അനുഭവിച്ചു. തീ കെടുത്താന് നോക്കേണ്ടതിനു പകരം, തീ കെടുത്താന് ശ്രമിക്കുന്നു എന്ന വ്യാജേനെ കഴുക്കോല് ഊരി എന്ന് തന്നെ. അപ്പോള് എന്റെയുള്ളില് തുടരെ കലമ്പിയ ചോദ്യങ്ങള്,എന്തിന്, എന്തിന്? ഒരു പള്ളി പൊളിക്കുക, അമ്പലം പണിയുക. അല്ലെങ്കില് പള്ളി അമ്പലത്തിനായി വിട്ടു കൊടുക്കാതിരിക്കുക. ഒരു രാജ്യത്തെ ജനത അങ്ങനെ രണ്ടായി തിരിഞ്ഞു പൊരുതുമ്പോള്, രണ്ടു മതങ്ങളുടെയും ഉല്‍ബോധനം ധര്‍മം ആയിരുന്നിട്ടും അത് പുലരെണ്ടിടത്തു കാടത്തം വാഴുന്നു. ഞാനപ്പോള് ആകുലപ്പെട്ടിരുന്നു എന്തുകൊണ്ട് ഭാരതിയ ചിന്ത എന്ന പുസ്തകം ജനങ്ങളുടെ കയ്യില് എത്തുന്നില്ല എന്ന്. അതുവഴി വെട്ടം ലഭിക്കുമായിരുന്നിട്ടുകൂടി.\nരണ്ടു ഭാഗങ്ങളായി തിരിച്ചിരിക്കുന്ന ഗ്രന്ഥത്തിന്റെ ഇരുപത്തെട്ടാം അദ്ധ്യായം മുതല് ആധുനികതയെ പറ്റിയുള്ള പഠനം കൊണ്ട് തിളങ്ങുന്നു.\nഇക്കാലത്ത് ഏറ്റവും വെളിച്ചം പകരുന്ന ചിന്തയാണ് സ്വാമി വിവേകാനന്ദനെ അവതരിപ്പിച്ചുകൊണ്ട് കെ. ദാമോദരന് പങ്കു വയ്ക്കുന്നത് :'ബ്രഹ്മം എകമാണ്. പക്ഷെ ആപേക്ഷിക തലത്തില് അത് നമുക്ക് അനേകമായി അനുഭവപ്പെടുന്നു. നാമ രൂപങ്ങളാണ് ഈ ആപേക്ഷികതയുടെ അടിയിലുള്ളത്. ഉദാഹരണത്തിന്, മണ് കുടത്തിന്റെ നാമവും രൂപവും നീക്കം ചെയ്താല്, പിന്നെ നിങ്ങള് കാണുന്നത് എന്താണ്? വെറും മണ്ണ്. അതാണ് കുടത്തിന്റെ സത്ത്. ഇതുപോലെ തന്നെയാണ് നിങ്ങള് ഭ്രമം കാരണം കുടം, വസ്ത്രം, സന്യാസി മഠം മുതലായവ കാണുകയും അവയെ പറ്റി ചിന്തിക്കുകയും ചെയ്യുന്നത്. ജ്ഞാനത്തെ തടഞ്ഞു നിര്‍ത്തുന്ന അവിദ്യയെ ആശ്രയിച്ചാണ് വ്യാവഹാരിക ലോകം നിലനില്‍ക്കുന്നത്. അതിനു യഥാര്‍ത്ഥമായ നിലനില്‍പ്പില്ല. അവിദ്യ നാമ രൂപങ്ങളിലൂടെ സൃഷ്‌ടിച്ച ലോകത്തില് മാത്രമേ ഭാര്യ, കുട്ടികള്, ശരീരം, മനസ്സ് തുടങ്ങിയ വൈവിധ്യങ്ങള് കാണപ്പെടുകയുള്ളൂ. ഈ അവിദ്യയെ നീക്കം ചെയ്താല് അനാദിയായ ബ്രഹ്മത്തിന്റെ സാക്ഷാല്‍ക്കാരമാണ് ഫലം.' ( വേദാന്തത്തിന്റെ അര്‍ഥം, പേജ് 508)\nഒരാള് ബ്രഹ്മത്തെ അറിഞ്ഞാല് പിന്നെ സര്‍വവും ഒന്ന്. ബ്രഹ്മത്തെ അറിയണമെങ്കില് ആദ്യം സ്വയം അറിയുക. ഞാന് ഏറ്റവും അശാന്തമായ നേരത്ത് മരുഭൂമിയിലൂടെ നടന്നു. പലപ്പോഴായി കണ്ടു മുട്ടിയ ആ ഒട്ടക സഞ്ചാരിയെ തേടുകയായിരുന്നു. അയാള് എവിടെ നിന്നും വരുന്നു എവിടേക്ക് പോകുന്നു എന്ന് എനിക്ക് നിശ്ചയമില്ല. ഒരിക്കല് അതെ കുറിച്ച് ചോദിച്ചപ്പോള് പുഞ്ചിരിയോടെ അദ്ദേഹം പറഞ്ഞു: ' ഞാന് പോയി കൊണ്ടിരിക്കുന്നു. എന്റെ സഞ്ചാരം എന്നെ അഴുക്കില് നിന്നും മുക്തമാക്കുന്നു. ' അദ്ദേഹത്തിന്റെ പേര് എന്തെന്ന് എനിക്കറിയില്ല. ഒരിക്കല് ഇങ്ങനെ പറയുകയുണ്ടായി : ' ഞാന് എന്നെ അറിയുന്നിടത്തു അല്ലാഹുവിനെ അറിയുന്നു. പിന്നെ ഞാന് അല്ലാഹുവാണ്..." അത് തന്നെയല്ലേ അദ്വയിതവും . പക്ഷെ നമുക്കത് വഴങ്ങുന്നില്ല. നാം അജ്ഞതയില് ആണ്ടു പോയിരിക്കുന്നു.\nനാം അക്ഷരങ്ങളെ വിരോധിക്കുന്നു. ആ സഞ്ചാരത്തിലേക്ക് എളുപ്പം ഊളിയിട്ടിറങ്ങാന് സഹായമായത് ഭാരതിയ ചിന്തയാണ്. കാരണം കെ.ദാമോദരന് ആ രചനയില് ഏര്‍പ്പെട്ടത് നുണയുടെ പരിസരത്ത് ഇരുന്നല്ല എന്നതുകൊണ്ട് തന്നെ. ചരിത്ര രചയിതാക്കളില് ഏറിയ കൂറും ഒരുതരം പാദസേവകരായി മാറുന്നിടത്തു കെ.ദാമോദരനെ മാറ്റി നിര്‍ത്തുന്നത് ജാതി മതങ്ങള്‍ക്കോ കക്ഷി രാഷ്ട്രീയങ്ങള്‍ക്കോ അതീതമായി രചനയില് ഏര്‍പ്പെട്ടു എന്നതാണ്. അങ്ങനെയുള്ള രചനകളില് നിന്നേ വെട്ടത്തിന്റെ പാത വെളിവാകൂ. അതേ പാതയിലാണ് മനസ്ഥിതി മാറുന്നതും വ്യവസ്ഥിതി തകിടം മറിയുന്നതും.\nമുസ്ലീം മത പണ്ഡിതന്മാര് 'ശരി അത്ത്' നിയമത്തിനു നല്കുന്ന വ്യാഖ്യാനങ്ങള് ഇസ്ലാമിന്റെ അന്ത സത്തക്കു എതിരെന്ന് സൂഫികള് വാദിച്ചു. ഇസ്ലാമിന്റെ യാഥാസ്ഥിതിക പുരോഹിതന്മാര് ഇസ്ലാമിന്റെ അന്തസത്തക്ക് എതിരെന്നും സൂഫികള് പ്രഖ്യാപിച്ചു. ഇസ്ലാമിന്റെ യാഥാസ്ഥിതിക പുരോഹിതന്മാര് ഖുര് ആന്റെയും ഹദീസിന്റെയും ഓപചാരികതയിലുള്ള പഠനത്തിനും തീര്‍ഥ യാത്രകള്, വ്രതങ്ങള് മുതലായവക്കുമാണ് പ്രാധാന്യം കല്‍പ്പിച്ചത്. സൂഫികളാകട്ടെ, ആന്തരികമായ അച്ചടക്കത്തിന്റെയും ഹൃദയ വിശുദ്ധിയുടെയും ധാര്‍മികമായ ജീവിത രീതിയുടെയും ആവശ്യകതയിലാണ് ഊന്നിയത്. ദൈവവുമായി സാത്മ്യം പ്രാപിക്കുന്നതിന് പുരോഹിതന്മാരുടെ വിലക്കുകളും നിരോധനങ്ങളും ആവശ്യമില്ലെന്ന് അവര് ഉറപ്പിച്ചു പറഞ്ഞു. സൂഫികളുടെ അഭിപ്രായത്തില് നിസ്വാര്‍ത്ഥരും ആത്മീയമായി പരിപൂര്‍ണരുമായ ആളുകള്‍ക്ക് മാത്രമേ ' ദൈവികമായ അന്തസത്ത ' പ്രതിഫലിപ്പിക്കാന് കഴിയൂ. ഇത് സ്നേഹത്തിലൂടെ മാത്രമേ സാധ്യമാവൂ. സ്നേഹവും സാഹോദര്യവുമാണ് ദൈവത്തിലേക്കുള്ള വഴി. ഇങ്ങനെ ആത്മീയമായ ഔന്നത്യത്തില് അനുഭവപ്പെടുന്ന ഉല്‍ക്കടമായ ദൈവിക ബോധമാണ് സൂഫി വാദത്തിന്റെ അന്തസത്ത.തങ്ങളുടെ യുക്തിക്ക് അനുസൃതമല്ലാത്ത ഗൂഡാര്‍ഥ വാദത്തിനു തത്വ ചിന്താപരമായ വിശദീകരണം കണ്ടെത്തുന്നതിനുള്ള ശ്രമത്തില് സൂഫികള് പലപ്പോഴും ഉപനിഷത്തുക്കളിലെയും വേദാന്തത്തിലെയും ഉല്‍ബോധനങ്ങളെ ഉപയോഗപ്പെടുത്തി. തങ്ങളുടെ ആശയങ്ങള് വേദാന്തത്തിന്റെ ആശയങ്ങളുമായി സാമ്യമുള്ളതാണെന്നു അവരില് പലരും പരസ്യമായി തന്നെ സമ്മതിക്കുകയുണ്ടായി . ഉദാഹരണത്തിന്, അക്ബറിന്റെ പൌത്രനായ ദാരാഷിക്കോ രാജകുമാരന് ' മജമഊല് - ബഹറയി ' നിന്റെ മുഖവുരയില് സൂഫികളുടെ അദ്വൈതവാദവും വേദാന്തികളുടെ അദ്വൈത വാദവും തമ്മിലുള്ള വ്യത്യാസം വെറും വാക്കുകളിലുള്ള വ്യത്യാസം മാത്രമാണെന്ന് ചൂണ്ടി കാണിച്ചു.\nഅമ്പത്തിരണ്ടു ഉപനിഷത്തുക്കളുടെ പേര്‍ഷ്യന് വിവര്‍ത്തനങ്ങള് അടങ്ങിയ സര്-ഇ-അക്ബറില് അദ്ദേഹം ഖുര് ആന് ഉപനിഷത്തുക്കളില് ഒളിഞ്ഞിരിക്കുന്നുണ്ടെന്നു പോലും പ്രഖ്യാപിക്കുകയുണ്ടായി. ഇസ്ലാമിന്റെ അന്തസത്തയും ഉപനിഷത്തുക്കളുടെ അന്തസത്തയും ഒന്നുതന്നെയാണെന്നായിരുന്നു അദ്ദേഹത്തിന്റെ അഭിപ്രായം. ' എവിടെയും ദൈവമല്ലാതെ മറ്റൊന്നുമില്ല', അദ്ദേഹം പ്രഖ്യാപിച്ചു: അല്ലയോ ദൈവാന്വേഷികളെ, നിങ്ങള് എല്ലായിടത്തും ദൈവത്തെ അന്വേഷിച്ചു നടക്കുന്നു. പക്ഷെ യഥാര്‍ഥത്തില് നിങ്ങള് തന്നെയാണ് ദൈവം. നിങ്ങളില് നിന്നും വേറിട്ടൊരു ദൈവമില്ല.' (page 420, 421)\nവിഭാഗീയതയുടെ വക്താക്കള് എന്ന തലക്കെട്ടില് ( പേജ് 658) എഴുതിയിരിക്കുന്നത് ശ്രദ്ധിക്കുക. " പിന്തിരിപ്പന് സ്ഥാപിത താല്പര്യക്കാര്‍ക്ക് ജനങ്ങളുടെ മനസിനെ സ്വാധീനിക്കാനുള്ള കഴിവ് ഇപ്പോഴും നശിച്ചിട്ടില്ല. ജനങ്ങളുടെ അസംതൃപ്തിയും നിസ്സഹായതാ ബോധത്തെയും സമര്‍ത്ഥമായി ഉപയോഗപ്പെടുത്തി കൊണ്ട് അവര് ശിഥിലീകരണ പ്രവണതകളെ പ്രോത്സാഹിപ്പിക്കുകയും ജാതിയുടെയും മതത്തിന്റെയും അടിസ്ഥാനത്തിലുള്ള വിഭാഗീയതകള്‍ക്കും മത്സരങ്ങള്‍ക്കും പ്രചോദനം നല്‍കുകയും ചെയ്യുന്നു. സാമുദായിക സംഘടനകളും മത സ്ഥാപനങ്ങളും സന്യാസി മഠങ്ങളും മത നിരപെക്ഷത്വത്തിന്റെ അടിസ്ഥാനത്തിലുള്ള യഥാര്‍ത്ഥ ജനാധിപത്യത്തെയും ദേശീയായിക്യത്തെയും തുരങ്കം വയ്ക്കുകയും പുതിയൊരു സാമൂഹ്യ സാമ്പത്തിക വ്യവസ്ഥക്ക് വേണ്ടിയുള്ള ജനകീയ പ്രക്ഷോഭങ്ങളെ എതിര്‍ക്കുകയും ചെയ്യുന്നു. ആയിരക്കണക്കിലുള്ള പുരോഹിതരും വിവിധ ചിന്താഗതിക്കാരായ സന്യാസിമാരും ഭൂതകാലത്തിലേക്ക് മടങ്ങി പോകാന് ജനതയെ ഉല്‍ബോധിപ്പിക്കുന്നു. അവര് ഇന്ത്യയുടെ മതപരവും ദാര്‍ശനികവും സാംസ്കാരികവുമായ പാരമ്പര്യങ്ങളിലെ പിന്തിരിപ്പന് വശങ്ങളെ പിന്താങ്ങുകയും പുരോഗമന പ്രവണതകളെ നിഷേധിക്കുകയും ചെയ്യുന്നു. ആധുനിക ചിന്താഗതിയുമായി പൊരുത്തപ്പെടാത്ത മായ , പുനര്‍ജ്ജന്മം, കര്‍മം, വര്‍ണാശ്രമ ധര്‍മം, മുതലായവയെ കുറിച്ചുള്ള പ്രാചീന സിദ്ധാന്തങ്ങളെ ഉയര്‍ത്തി പിടിച്ചു കൊണ്ട് ജനങ്ങളിലുള്ള ക്രിയാത്മക ശക്തികളുടെ വളര്‍ച്ചയെ തടഞ്ഞു നിര്‍ത്താന് ശ്രമിക്കുന്നു. മതപരമായ വിഭാഗീയതകള്‍ക്കും സങ്കുചിതത്വങ്ങള്‍ക്കും പ്രോത്സാഹനം നല്‍കുകയും യജ്ഞം തുടങ്ങിയ മത ചടങ്ങുകളെ പുനരുദ്ധരിക്കുകയും ചെയ്യുന്നു. മത പുനരുദ്ധാരണത്തിന്റെ പ്രചാരകന്മാര് ഇസ്ലാമിക രാഷ്ട്രത്തെ പറ്റിയും ഹിന്ദു രാഷ്ട്രത്തെ പറ്റിയുമുള്ള സങ്കല്പങ്ങള് ഉയര്‍ത്തി പിടിക്കുന്നു. ..'\nസമുദായത്തിന്റെ ഭൌതികാടിത്തറ മാറുന്നതുകൊണ്ട് മാത്രം മനുഷ്യന് നന്നായി കൊള്ളണമെന്നോ സാംസ്കാരികവും ആത്മീയവുമായ മൂല്യങ്ങള് പുഷ്ടിപ്പെട്ട് കൊള്ളണമെന്നോ ഇല്ല . ബാഹ്യ പ്രകൃതിയെ മാറ്റാന് വേണ്ടിയുള്ള സമരങ്ങള് നടത്തുന്നതോടൊപ്പം തന്നെ മനുഷ്യന് ആന്തരിക പ്രകൃതിയിലും മാറ്റമുണ്ടാക്കാന് ബോധപൂര്‍വം പരിശ്രമിക്കേണ്ടതുണ്ട്. എന്നുവച്ചാല് ചൂഷണാധിഷ്ടിതമായ ഒരു സമൂഹഘടനയെ മാറ്റി മറിക്കാനും വര്‍ഗ രഹിതമായ ഒരു പുതു സമുദായം കെട്ടിപ്പടുക്കാനും വേണ്ടിയുള്ള സമരത്തിന്റെ അവിഭാജ്യഘടകങ്ങളെന്ന നിലക്ക് സത്യം, സ്നേഹം, സൌന്ദര്യം, നിസ്വാര്‍ത്ഥത തുടങ്ങിയ മൂല്യങ്ങള് കൂടുതല് കൂടുതല് ഉള് കൊള്ളുകയും അങ്ങനെ മനുഷ്യ സ്വഭാവത്തില് തന്നെ മാറ്റങ്ങളുണ്ടാക്കുകയുമാണാവശ്യം . ഉള്ളില് മൃഗീയതകള് വച്ച് പുലര്‍ത്തുന്ന ഒരു വ്യക്തി പുറത്തു മനുഷ്യത്വം കെട്ടിപ്പടുക്കാനൊരുങ്ങുന്നത് ആത്മ വഞ്ചനയായിരിക്കും. കെ.ദാമോദരന് അങ്ങനെ അടിവരയിടുന്നു. അതൊരു സൂഫി ദര്‍ശനമായി അനുഭവപ്പെടുന്നു. ഇന്നും പുസ്തകം മറിക്കുമ്പോള് ധ്യാനം കലര്‍ന്ന സ്വരമാണ് എന്നെ ഉണര്‍ത്തുക. താളുകളിലൂടെയുള്ള സഞ്ചാരം ഒരു സൂഫിയുടെ കാല്പാടുകള് പിന്തുടരുന്ന അനുഭവം. ഈ പുസ്തകം വായിക്കുകയല്ല, അനുഭവിക്കുകയാണ്. ഓരോ വായനയും ഓരോ തീര്‍ഥ യാത്രയും...\n(കേരള ഭാഷാ ഇന്‍സ്ടിട്യൂട്ട് , പെജെസ് 699)\nമാതൃഭൂമി ആഴ്ചപതിപ്പില് (2010 മേയ് 16 ,പുസ്തകം 88 , ലക്കം 10 )